# Euroopan unionin L 60/2017

| | ISSN 1977-0812 |
| --- | --- |
| Euroopan unionin
  virallinen lehti | L 60 |
| | |
| Suomenkielinen laitos | Lainsäädäntö | 60. vuosikerta8. maaliskuu 2017 |

ISSN 1977-0812

Euroopan unionin

virallinen lehti

L 60

Suomenkielinen laitos

Lainsäädäntö

60. vuosikerta8. maaliskuu 2017

---

| Sisältö | | II   Muut kuin lainsäätämisjärjestyksessä hyväksyttävät säädökset | Sivu |
| --- | --- | --- | --- |
| | | ASETUKSET |
| | * | Neuvoston täytäntöönpanoasetus (EU) 2017/395, annettu 7 päivänä maaliskuuta 2017, tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 13 artiklan täytäntöönpanosta | 1 |
| | * | Neuvoston täytäntöönpanoasetus (EU) 2017/396, annettu 7 päivänä maaliskuuta 2017, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 5 kohdan täytäntöönpanosta | 9 |
| | | Komission täytäntöönpanoasetus (EU) 2017/397, annettu 7 päivänä maaliskuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi | 32 |
| | | PÄÄTÖKSET |
| | * | Neuvoston täytäntöönpanopäätös (YUTP) 2017/398, annettu 7 päivänä maaliskuuta 2017, Somaliaan kohdistuvista rajoittavista toimenpiteistä annetun päätöksen 2010/231/YUTP täytäntöönpanosta | 34 |
| | * | Neuvoston täytäntöönpanopäätös (YUTP) 2017/399, annettu 7 päivänä maaliskuuta 2017, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP täytäntöönpanosta | 41 |

Sisältö

II   Muut kuin lainsäätämisjärjestyksessä hyväksyttävät säädökset

Sivu

ASETUKSET

*

Neuvoston täytäntöönpanoasetus (EU) 2017/395, annettu 7 päivänä maaliskuuta 2017, tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 13 artiklan täytäntöönpanosta

1

*

Neuvoston täytäntöönpanoasetus (EU) 2017/396, annettu 7 päivänä maaliskuuta 2017, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 5 kohdan täytäntöönpanosta

9

Komission täytäntöönpanoasetus (EU) 2017/397, annettu 7 päivänä maaliskuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

32

PÄÄTÖKSET

*

Neuvoston täytäntöönpanopäätös (YUTP) 2017/398, annettu 7 päivänä maaliskuuta 2017, Somaliaan kohdistuvista rajoittavista toimenpiteistä annetun päätöksen 2010/231/YUTP täytäntöönpanosta

34

*

Neuvoston täytäntöönpanopäätös (YUTP) 2017/399, annettu 7 päivänä maaliskuuta 2017, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP täytäntöönpanosta

41

| FI | Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.
  Kaikkien muiden säädösten otsikot on painettu lihavalla kirjasintyypillä ja merkitty tähdellä. |
| --- | --- |

FI

Säädökset, joiden otsikot on painettu laihalla kirjasintyypillä, ovat maatalouspolitiikan alaan kuuluvia juoksevien asioiden hoitoon liityviä säädöksiä, joiden voimassaoloaika on yleensä rajoitettu.

Kaikkien muiden säädösten otsikot on painettu lihavalla kirjasintyypillä ja merkitty tähdellä.

---

II Muut kuin lainsäätämisjärjestyksessä hyväksyttävät säädökset

ASETUKSET

| 8.3.2017 | FI | Euroopan unionin virallinen lehti | L 60/1 |
| --- | --- | --- | --- |

8.3.2017

FI

Euroopan unionin virallinen lehti

L 60/1

---

NEUVOSTON TÄYTÄNTÖÖNPANOASETUS (EU) 2017/395,

annettu 7 päivänä maaliskuuta 2017,

tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 13 artiklan täytäntöönpanosta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi 26 päivänä huhtikuuta 2010 annetun neuvoston asetuksen (EU) N:o 356/2010 (1) ja erityisesti sen 13 artiklan,

ottaa huomioon unionin ulkoasioiden ja turvallisuuspolitiikan korkean edustajan ehdotuksen,

sekä katsoo seuraavaa:

| (1) | Neuvosto hyväksyi 26 päivänä huhtikuuta 2010 asetuksen (EU) N:o 356/2010. |
| --- | --- |

(1)

Neuvosto hyväksyi 26 päivänä huhtikuuta 2010 asetuksen (EU) N:o 356/2010.

| (2) | Yhdistyneiden kansakuntien turvallisuusneuvoston päätöslauselmalla 751 (1992) ja 1907 (2009) perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tiedot 12 sellaisen henkilön ja yhden sellaisen yhteisön osalta, joihin sovelletaan rajoittavia toimenpiteitä. |
| --- | --- |

(2)

Yhdistyneiden kansakuntien turvallisuusneuvoston päätöslauselmalla 751 (1992) ja 1907 (2009) perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tiedot 12 sellaisen henkilön ja yhden sellaisen yhteisön osalta, joihin sovelletaan rajoittavia toimenpiteitä.

| (3) | Asetuksen (EU) N:o 356/2010 liite I olisi näin ollen muutettava tämän mukaisesti, |
| --- | --- |

(3)

Asetuksen (EU) N:o 356/2010 liite I olisi näin ollen muutettava tämän mukaisesti,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EU) N:o 356/2010 liite I tämän asetuksen liitteen mukaisesti.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 7 päivänä maaliskuuta 2017.

Neuvoston puolesta

Puheenjohtaja

L. GRECH

---

(1)  
  EUVL L 105, 27.4.2010, s. 1.

1

---

LIITE

Korvataan jäljempänä lueteltuja henkilöitä ja yhteisöä koskevat merkinnät seuraavasti:

I   Henkilöt

1.   Yasin Ali Baynah (myös a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)

Syntymäaika: 24.12.1965. Kansalaisuus: Somalia. Toinen kansalaisuus: Ruotsi. Asuinpaikka: Rinkeby, Tukholma, Ruotsi; Mogadishu, Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774673

Yasin Ali Baynah on yllyttänyt hyökkäyksiin siirtymäkauden liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Hän on myös hankkinut tukea ja kerännyt varoja liikkeiden ”Alliance for Re-Liberation of Somalia” ja ”Hisbul islam” puolesta, jotka molemmat ovat aktiivisesti mukana toimissa, jotka uhkaavat rauhaa ja turvallisuutta Somaliassa, mukaan lukien Djiboutin sopimuksen hylkääminen ja hyökkäykset TFG:n ja AMISOMin joukkoja vastaan Mogadishussa.

2.   Hassan Dahir Aweys (myös a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) ’Hassan, Sheikh’)

Syntymäaika: 1935. Kansalainen: Somalia. Kansalaisuus: Somalia. Asuinpaikka: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774682

Hassan Dahir Aweys on toiminut ja toimii edelleen vanhempana poliittisena ja ideologisena johtajana erilaisissa aseellisissa oppositioryhmissä, jotka ovat vastuussa toistuvasta yleisen ja täydellisen asevientikiellon rikkomisesta ja/tai toimista, jotka uhkaavat Djiboutin rauhansopimusta sekä siirtymäkauden liittohallituksen (TFG) ja Somaliassa toteutettavan Afrikan unionin operaation (AMISOM) joukkoja. Kesäkuusta 2006 syyskuuhun 2007 Aweys toimi Islamilaisten tuomioistuinten liiton (the Islamic Courts Union) keskuskomitean puheenjohtajana, heinäkuussa 2008 hän julisti itsensä liikkeen ”Alliance for Re-Liberation of Somalia-Asmara wing” puheenjohtajaksi, ja toukokuussa 2009 hänet nimitettiin TFG:tä vastustavien ryhmien liiton Hisbul Islamin puheenjohtajaksi. Kaikissa näissä tehtävissä Aweysin lausunnot ja toimet ovat osoittaneet yksiselitteisen ja jatkuvan aikomuksen hajottaa TFG ja karkottaa AMISOM voimakeinoin Somaliasta.

3.   Hassan Abdullah Hersi Al-Turki (myös a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)

Syntymäaika: noin 1944. Syntymäpaikka: Ogadenin alue, Etiopia. Kansalaisuus: Somalia. Asuinpaikka: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774683

Hassan Abdullah Hersi Al-Turki on ollut aseistautuneen puolisotilaallisen ryhmän vanhempia johtajia 1990-luvun puolivälistä ja osallistunut lukuisiin asevientikiellon rikkomisiin. Vuonna 2006 al-Turki toimitti joukkoja Islamilaisten tuomioistuinten liiton suorittamaan Mogadishun valtaukseen ja hänestä tuli al-Shabaabin kanssa liittoutuneen ryhmänsä sotilasjohtaja. Vuodesta 2006 al-Turki on antanut erilaisten aseellisten oppositioryhmien, esimerkiksi al-Shabaabin, järjestää koulutusta hallinnassaan olevalla alueella. Syyskuussa 2007 al-Turki esiintyi al-Jazeeran uutisvideossa, jossa näytettiin hänen johdollaan tapahtuvaa puolisotilaallista koulutusta.

4.   Ahmed Abdi aw-Mohamed (myös a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) ’Godane’, f) ’Godani’, g) ’Mukhtar, Shaykh’, h) ’Zubeyr, Abu’)

Syntymäaika: 10.7.1977. Syntymäpaikka: Hargeisa, Somalia. Kansalaisuus: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774684

Ahmed Abdi AW-Mohamed on al-Shabaabin vanhempia johtajia ja hänet nimitettiin julkisesti organisaation emiiriksi joulukuussa 2007. Hänellä on komentovastuu al-Shabaabin operaatioista koko Somaliassa. AW-Mohamed on tuominnut Djiboutin rauhanprosessin ulkomaisena salaliittona, ja toukokuussa 2009 esitettiin Somalian medioissa äänitallenne, jossa hän tunnusti joukkojensa osallistuneen tuoreisiin taisteluihin Mogadishussa.

6.   Bashir Mohamed Mahamoud (myös a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) ’Abu Muscab’, i) ’Qorgab’)

Syntymäaika: a) 1979 b) 1980 c) 1981 d) 1982. Kansalaisuus: Somalia. Asuinpaikka: Mogadishu, Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774965

Bashir Mohamed Mahamoud on al-Shabaabin sotilaskomentajia. Mahamoud oli myös yksi noin kymmenestä al-Shabaabin johtoneuvoston jäsenestä vuoden 2008 lopusta. Mahamoud ja eräs hänen liittolaisensa vastasivat 10.6.2009 tehdystä kranaatinheitiniskusta Somalian siirtymäkauden liittohallitusta vastaan Mogadishussa.

8.   Fares Mohammed Mana'a (myös a) Faris Mana'a, b) Fares Mohammed Manaa)

Syntymäaika: 8.2.1965. Syntymäpaikka: Sadah, Jemen. Passin nro: 00514146; Myöntämispaikka: Sanaa, Jemen. Henkilökortin nro: 1417576; myöntämispaikka: Al-Amana, Jemen; myöntämispäivä: 7.1.1996.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774972

Fares Mohammed Mana'a on suoraan tai välillisesti toimittanut, myynyt tai siirtänyt Somaliaan aseita tai niihin liittyviä tarvikkeita aseidenvientikiellon vastaisesti. Mana'a tunnetaan laittoman asekaupan harjoittajana. Jemenin hallitus julkaisi lokakuussa 2009 asekauppiaiden mustan listan, jonka kärjessä on Mana'a, osana pyrkimyksiä pysäyttää aseiden tulva maassa, jossa on aseita kuulemma enemmän kuin ihmisiä. ”Faris Mana'a on merkittävä laittoman asekaupan harjoittaja, ja tämä on hyvin tiedossa”, kertoi kesäkuussa 2009 yhdysvaltalainen toimittaja, joka kommentoi Jemeniin liittyviä kysymyksiä, laatii puolivuosittain maaraportin ja on osallistunut Jane's Intelligence Groupin työhön. Yemen Timesin joulukuussa 2007 ilmestyneessä artikkelissa Mana'asta käytetään nimitystä ”Šeikki Faris Mohammed Mana'a, asekauppias (an arms dealer)”. Tammikuussa 2008 samassa lehdessä häntä kuvataan seuraavasti: ”Šeikki Faris Mana'a, asekauppias (an arms tradesman).”

Vuodesta 2008 puolivälistä lähtien Jemen on toiminut laittomien asekuljetusten keskuksena Afrikan sarven alueella, ja niihin kuuluvat erityisesti asekuljetukset meritse Somaliaan. Vahvistamattomien tietojen mukaan Faris Mana'a on osallistunut useaan otteeseen Somaliaan suuntautuneihin kuljetuksiin. Vuonna 2004 Mana'a oli mukana asetoimituksia koskevissa sopimuksissa Itä-Euroopan kanssa, ja väitetään, että aseet toimitettiin somalialaisille taistelijoille. Vuonna 1992 määrätystä Somaliaa koskevasta YK:n aseidenvientikiellosta huolimatta Mana'an kiinnostus laittomaan aseiden toimitukseen Somaliaan alkoi viimeistään vuonna 2003. Vuonna 2003 Mana'a teki tarjouksen tuhansien aseiden ostamisesta Itä-Euroopasta ja ilmoitti aikovansa myydä joitakin aseita Somaliaan.

9.   Hassan Mahat Omar (myös a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).

Syntymäaika: 10.4.1979. Syntymäpaikka: Garissa, Kenia. Kansalaisuus: Mahdollisesti Etiopia. Passin nro: A 1180173 Kenia, voimassaolo päättyy 20.8.2017. Henkilökortin nro: 23446085. Asuinpaikka: Nairobi, Kenia. YK nimennyt: 28.7.2011.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774975

Hassan Mahat Omar on osallistunut Somalian rauhaa, turvallisuutta tai vakautta uhkaaviin toimiin. Hän on imaami ja yhtenä johtohahmona Masjid-ul-Axmar-liikkeessä, joka on Nairobissa toimiva Al-Shabaabiin epävirallisesti kuuluva keskus. Hän on myös mukana uusien jäsenten värväämisessä ja varojen keräämisessä Al-Shabaabille, myös sähköisesti Al-Shabaabiin sidoksissa olevan alqimmah.net-sivuston kautta.

Lisäksi hän on antanut Al-Shabaabin eräällä chattipalstalla fatwa-lausuntoja kehottaen Somalian väliaikaisen liittohallituksen vastaisiin hyökkäyksiin.

10.   Omar Hammami (myös a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).

Syntymäaika: 6.5.1984. Syntymäpaikka: Alabama, Yhdysvallat. Kansalaisuus: Yhdysvallat. Uskotaan omaavan myös Syyrian kansalaisuuden. Passin nro: 403062567 (US). Sosiaaliturvanumero: 423-31-3021 (US). Asuinpaikka: Somalia.

Lisätietoja: Naimisissa somalialaisen naisen kanssa. Asui Egyptissä vuonna 2005; muutti Somaliaan vuonna 2009. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774980

YK nimennyt: 28.7.2011.

Omar Hammami on osallistunut Somalian rauhaa, turvallisuutta tai vakautta uhkaaviin toimiin. Hän on Al-Shabaabin vanhempi jäsen. Hän osallistuu vierastaistelijoiden värväämiseen, rahoittamiseen ja palkkaamiseen Somaliassa. Hänet kuvataan räjähteiden ja yleisesti sodankäynnin asiantuntijaksi. Lokakuusta 2007 lähtien hän on esiintynyt televisiolähetyksissä ja Al-Shabaabin propagandavideoissa. Hänet on nähty Al-Shabaab-taistelijoiden koulutusta käsittelevässä videossa. Hän on myös esiintynyt videoissa ja verkkosivustoilla kehottaen taistelijoita liittymään runsaslukuisemmin Al-Shabaabiin.

12.   Aboud Rogo Mohammed, myös a) Aboud Mohammad Rogo, b) Aboud Seif Rogo, c) Aboud Mohammed Rogo, d) Sheikh Aboud Rogo, e) Aboud Rogo Muhammad, f) Aboud Rogo Mohamed)

Syntymäaika: 11.11.1960. Vaihtoehtoiset syntymäajat: a) 11.11.1967, b) 11.11.1969, c) 1.1.1969. Syntymäpaikka: Lamu Island, Kenia.

YK nimennyt: 25.7.2012.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775562

Keniassa toimiva ekstremisti Aboud Rogo Mohammed on uhannut Somalian rauhaa, turvallisuutta tai vakautta tarjoamalla rahoitus-, aineellista, logistiikka- tai teknistä tukea Al-Shabaabille, yhteisölle, jonka Somaliaa koskevan päätöslauselman 751 (1992) ja Eritreaa koskevan päätöslauselman 1907 (2009) nojalla perustettu Yhdistyneiden kansakuntien turvallisuusneuvoston komitea on sisällyttänyt luetteloon osallistumisesta Somalian rauhaa, turvallisuutta tai vakautta suoraan tai välillisesti uhkaaviin toimiin.

Aboud Rogo Mohammed on Keniassa toimiva ääri-islamilainen pappi. Hän käyttää edelleen vaikutusvaltaa Itä-Afrikan ääriryhmiin osana kampanjaansa väkivallan lisäämiseksi koko Itä-Afrikassa. Aboud Rogon toimiin sisältyy varainkeruuta Al-Shabaabille.

Aiemmin nimellä Muslim Youth Center tunnetun Al Hijran tärkeimpänä ideologisena johtajana Aboud Rogo Mohammed on käyttänyt ääriryhmää väylänä radikalisoitumiseen ja pääasiassa suahilinkielisten afrikkalaisten värväämiseen suorittamaan väkivaltaisia ääriryhmien toimia. Aboud kehotti helmikuun 2009 ja helmikuun 2012 välisenä aikana pidetyissä useissa innostavissa saarnoissa toistuvasti torjumaan väkivaltaisesti Somalian rauhanprosessin. Rogo kehotti näissä saarnoissa toistuvasti käyttämän väkivaltaa Somaliassa sekä Yhdistyneiden kansakuntien että Somaliassa toteutettavan Afrikan unionin operaation (AMISOM) joukkoja vastaan ja yllytti kuulijoitaan matkustamaan Somaliaan ja liittymään Al-Shabaabin taisteluun Kenian hallitusta vastaan.

Aboud Rogo Mohammed tarjoaa myös opastusta siihen, miten Al-Shabaabiin liittyvät kenialaiset värvätyt voivat välttää Kenian viranomaiset ja mitä reittejä voi käyttää matkustamiseen Mombasasta ja/tai Lamusta Al-Shabaabin tukikohtiin Somaliassa, erityisesti Kismayossa. Hän on järjestänyt useiden kenialaisten Al-Shabaabiin värvättyjen matkan Somaliaan.

Syyskuussa 2011 Rogo värväsi Mombasassa, Keniassa henkilöitä matkustamaan Somaliaan, oletettavasti terroristioperaatioita suorittamaan. Syyskuussa 2008 Rogo piti Mombasassa varainkeruukokouksen auttaakseen rahoittamaan Al-Shabaabin toimia Somaliassa.

13.   Abubaker Shariff Ahmed (myös a) Makaburi, b) Sheikh Abubakar Ahmed, c) Abubaker Shariff Ahmed, d) Abu Makaburi Shariff, e) Abubaker Shariff, f) Abubakar Ahmed)

Syntymäaika: 1962. Vaihtoehtoinen syntymäaika: 1967. Syntymäpaikka: Kenia. Asuinpaikka: Majengon alue, Mombasa, Kenia. YK nimennyt: 23.8.2012.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775564

Abubaker Shariff Ahmed on johtava tekijä nuorten kenialaisten muslimien järjestämisessä ja värväämisessä väkivaltaisiin ääriryhmän toimiin Somaliassa sekä Aboud Rogon läheinen liittolainen. Hän antaa aineellista tukea ääriryhmille Keniassa (ja muualla Itä-Afrikassa). Matkustaessaan toistuvasti Al-Shabaabin tukikohtiin Somaliassa, Kismayo mukaan lukien, hän on voinut ylläpitää vahvoja siteitä Al-Shabaabin vanhempiin jäseniin.

Abubaker Shariff Ahmed on myös mukana järjestämässä ja hoitamassa rahoitusta Al-Shabaabille, yhteisölle, jonka Somaliaa koskevan päätöslauselman 751 (1992) ja Eritreaa koskevan päätöslauselman 1907 (2009) nojalla perustettu Yhdistyneiden kansakuntien turvallisuusneuvoston komitea on sisällyttänyt luetteloon osallistumisesta Somalian rauhaa, turvallisuutta tai vakautta suoraan tai välillisesti uhkaaviin toimiin.

Abubaker Shariff Ahmed on saarnannut Mombasan moskeijoissa, että nuorten miesten pitäisi matkustaa Somaliaan, suorittaa ääriryhmien tekoja, taistella al-Qaidan puolesta ja tappaa Yhdysvaltojen kansalaisia.

Kenian viranomaiset pidättivät Abubaker Shariff Ahmedin joulukuun 2010 lopulla epäiltynä osallistumisesta linja-autoterminaalin pommi-iskuun Nairobissa. Abubaker Shariff Ahmed on myös erään Keniassa toimivan nuorisojärjestön johtaja Mombasassa; järjestöllä on siteitä Al-Shabaabiin.

Vuonna 2010 Abubaker Shariff Ahmed toimi Al-Shabaabin värvääjänä ja järjestelijänä Mombasan Majengon alueella Keniassa.

14.   Maalim Salman (myös a) Mu'alim Salman, b) Mualem Suleiman, c) Ameer Salman, d) Ma'alim Suleiman, e) Maalim Salman Ali, f) Maalim Selman Ali, g) Ma'alim Selman, h) Ma'alin Sulayman)

Syntymäaika: noin 1979. Syntymäpaikka: Nairobi, Kenia. Asuinpaikka: Somalia.

YK nimennyt: 23.9.2014.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5818613

Al-Shabaabin johtaja Ahmed Abdi aw-Mohamed alias Godane valitsi Maalim Salmanin Al-Shabaabin afrikkalaisten vierastaistelijoiden päälliköksi. Hän on kouluttanut muiden maiden kansalaisia, jotka ovat halunneet liittyä Al-Shabaabiin afrikkalaisina vierastaistelijoina. Hän on osallistunut turisteihin, huvittelukeskuksiin ja kirkkoihin kohdistuneisiin operaatioihin Afrikassa.

Vaikka Salmanin toiminta onkin keskittynyt operaatioihin Somalian ulkopuolella, hänen tiedetään asuvan Somaliassa ja kouluttavan siellä vierastaistelijoita ennen näiden lähettämistä muualle. Osa Al-Shabaabin vierastaistelijoista toimii myös Somaliassa. Salman muun muassa määräsi Al-Shabaabin vierastaistelijoita eteläiseen Somaliaan vastauksena Somaliassa toteutettavan Afrikan unionin operaation (AMISOM) joukkojen hyökkäykseen.

Muiden terroritekojen lisäksi Al-Shabaab on vastuussa Westgate-ostoskeskukseen Nairobissa Keniassa syyskuussa 2013 tehdystä hyökkäyksestä, jossa kuoli ainakin 67 henkilöä. Jokin aika sitten Al-Shabaab ilmoitti olevansa vastuussa 31. elokuuta 2014 tehdystä hyökkäyksestä kansallisen tiedustelupalvelun vankilaan Mogadishussa. Hyökkäyksessä kuoli kolme vartijaa ja kaksi siviiliä sekä loukkaantui 15 muuta henkilöä.

15.   Ahmed Diriye (myös a) Sheikh Ahmed Umar Abu Ubaidah, b) Sheikh Omar Abu Ubaidaha, c) Sheikh Ahmed Umar, d) Sheikh Mahad Omar Abdikarim, e) Abu Ubaidah, f) Abu Diriye)

Syntymäaika: noin 1972. Syntymäpaikka: Somalia. Asuinpaikka: Somalia.

YK nimennyt: 24.9.2014.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5818614

Ahmed Diriye nimitettiin Al-Shabaabin uudeksi emiiriksi entisen johtajan Ahmed Abdi aw-Mohamedin kuoleman jälkeen. YK:n turvallisuusneuvoston päätöslauselmien 751 (1992) ja 1907 (2009) nojalla perustettu turvallisuusneuvoston komitea oli lisännyt entisen johtajan pakoteluetteloon. Al-Shabaabin tiedottaja Sheikh Ali Dheere ilmoitti nimityksestä julkisesti 6. syyskuuta 2014 annetussa lausunnossa. Diriye on ollut Al-Shabaabin korkea-arvoinen jäsen ja emiirinä hän toimii Al-Shabaabin operaatioiden komentajana. Hän on suoraan vastuussa Al-Shabaabin toimista, jotka uhkaavat Somalian rauhaa, turvallisuutta ja vakautta. Diriye on sittemmin ottanut käyttöön arabiankielisen nimen Sheikh Ahmed Umar Abu Ubaidah.

II   Yhteisöt

Al-Shabaab (myös a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb'ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)

Sijainti: Somalia. YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775567

Al-Shabaab on osallistunut Somalian rauhaa, turvallisuutta tai vakautta suoraan tai välillisesti uhkaaviin toimiin, joita ovat erityisesti, mutta eivät yksinomaan, seuraavat: toimet, jotka vaarantavat 18.8.2008 tehdyn Djiboutin sopimuksen tai poliittisen prosessin; ja toimet, jotka uhkaavat siirtymäkauden liittovaltioelimiä, Somaliassa toteutettavaa Afrikan unionin operaatiota (AMISOM) tai muita kansainvälisiä Somaliaan liittyviä rauhanturvaoperaatioita.

Al-Shabaab on myös estänyt humanitaarisen avun toimittamista Somaliaan tai humanitaarisen avun saantia tai jakelua Somaliassa.

Somaliaa koskevan päätöslauselman 751 (1992) nojalla perustetun turvallisuusneuvoston komitean puheenjohtajan turvallisuusneuvostolle 29.7.2009 antaman lausunnon mukaisesti sekä Al-Shabaab että Hisb'ul Islam ovat julkisesti ja toistuvasti ottaneet vastuun joukkojen iskuista Somalian väliaikaista liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Al-Shabaab otti vastuun myös Somalian väliaikaisen liittohallituksen virkamiesten surmaamisesta ja 19.7.2009 teki Bayn ja Bakoolin alueilla iskuja UNOPSin, UNDSS:n ja UNDP:n paikallistoimistoihin ja sulki ne päätöslauselman 1844 (2008) c alakohdan vastaisesti. Al-Shabaab on lisäksi toistuvasti estänyt humanitaarisen avun saantia tai jakelua Somaliassa.

YK:n pääsihteerin 20.7.2009 turvallisuusneuvostolle antama kertomus Somalian tilanteesta sisälsi seuraavat kohdat Al-Shabaabin toimista Somaliassa:

Al-Shabaabin kaltaisten kapinallisryhmien väitetään kiristävän rahaa yksityisiltä yrityksiltä ja värväävän nuoria ihmisiä, myös lapsisotilaita, liittymään hallituksen vastaiseen taisteluun Mogadishussa. Al-Shabaab on vahvistanut, että sen joukkoihin kuuluu vierastaistelijoita, ja avoimesti ilmoittanut työskentelevänsä al-Qaida -järjestön kanssa Mogadishussa Somalian hallituksen hajottamiseksi. Vierastaistelijat, joista monet kuulemma ovat kotoisin Pakistanista tai Afganistanista, vaikuttavat hyvin koulutetuilta ja taisteluihin jo osallistuneilta. Heidän on havaittu käyttävän huppua ja suuntaavan sotatoimia hallituksen joukkoja vastaan Mogadishussa ja sitä ympäröivillä alueilla.

Al-Shabaab on tehostanut strategiaansa Somalian väestön pakottamiseksi ja pelottelemiseksi, ja sitä kuvaavat huolellisesti valittujen keskeisten henkilöiden murhat ja klaanien vanhimpien pidätykset, ja monet näistä on murhattu. Kansallisesta turvallisuudesta vastannut ministeri Omar Hashi Aden sai surmansa 19.6.2009 laajassa autopommi-itsemurhaiskussa Beletwynessä. Yli 30 muuta henkilöä sai surmansa kyseisessä iskussa, jonka kansainvälinen yhteisö samoin kuin Somalian yhteiskunta laajalti voimakkaasti tuomitsivat.

YK:n turvallisuusneuvoston Somalian toiminnan valvontaryhmän joulukuussa 2008 antaman raportin (2008/769) mukaan Al-Shabaab on vastuussa Somaliassa viime vuosina tehdyistä lukuisista hyökkäyksistä, joista mainittakoon seuraavat:

| — | Maailman elintarvikeohjelman puitteissa työskennelleen somalialaisen autonkuljettajan raportoitu surmaaminen ja mestaaminen syyskuussa 2008. |
| --- | --- |

—

Maailman elintarvikeohjelman puitteissa työskennelleen somalialaisen autonkuljettajan raportoitu surmaaminen ja mestaaminen syyskuussa 2008.

| — | Puntlandissa sijaitsevalla torilla 6.2.2008 tapahtuneessa pommi-iskussa kuoli 20 ja haavoittui yli 100 ihmistä. |
| --- | --- |

—

Puntlandissa sijaitsevalla torilla 6.2.2008 tapahtuneessa pommi-iskussa kuoli 20 ja haavoittui yli 100 ihmistä.

| — | Sarja Somalimaassa toteutettuja pommi-iskuja ja kohdennettuja murhia tarkoituksena katkaista vuoden 2006 parlamenttivaalit. |
| --- | --- |

—

Sarja Somalimaassa toteutettuja pommi-iskuja ja kohdennettuja murhia tarkoituksena katkaista vuoden 2006 parlamenttivaalit.

| — | Useiden ulkomaisten avustustyöntekijöiden murhat vuosina 2003 ja 2004. |
| --- | --- |

—

Useiden ulkomaisten avustustyöntekijöiden murhat vuosina 2003 ja 2004.

Al-Shabaab valtasi YK:n tilat Somaliassa 20.7.2009 ja määräsi YK:n kolme virastoa kielletyiksi al-Shabaabin hallitsemalla alueella Somaliassa. Lisäksi Somalian väliaikaisen liittohallituksen joukot taistelivat al-Shabaabin ja Hizbul Islamin kapinallisia vastaan 11.–12.7.2009; taisteluissa sai surmansa yli 60 ihmistä. 11.7.2009 käydyissä taisteluissa al-Shabaab ampui Villa Somaliaan neljä kranaattia, minkä seurauksena kolme Somaliassa toteutettavan Afrikan unionin operaation (AMISOM) sotilasta sai surmansa ja kahdeksan muuta loukkaantui.

British Broadcasting Corporation julkaisi 22.2.2009 artikkelin, jonka mukaan al-Shabaab on ottanut vastuun Afrikan unionin sotilastukikohtaan Mogadishussa suunnatusta autopommi-itsemurhaiskusta. Artikkelin mukaan Afrikan unioni oli vahvistanut yhdentoista Afrikan unionin rauhanturvaajan menehtymisen ja viidentoista muun henkilön loukkaantumisen.

Reutersin 14.7.2009 julkaiseman artikkelin mukaan al-Shabaabin taistelijat tekivät menestyksellä sissi-iskuja vuonna 2009 Somalian ja Afrikan unionin joukkoja vastaan.

Voice of American 10.7.2009 julkaistun artikkelin mukaan Al-Shabaab oli osallisena Somalian hallituksen joukkoja vastaan toukokuussa 2009 kohdistuneessa hyökkäyksessä.

Council on Foreign Relationsin verkkosivustolla julkaistun, 27.2.2009 päivätyn artikkelin mukaan al-Shabaab on kapinoinut Somalian väliaikaista liittohallitusta ja sen etiopialaisia tukijoita vastaan vuodesta 2006 lähtien. Al-Shabaab tappoi 11 burundilaista sotilasta tuhoisimmassa AU:n rauhanturvaajiin koskaan kohdistuneessa hyökkäyksessä; al-Shabaab osallistui raskaisiin taisteluihin, joissa sai surmansa vähintään 15 ihmistä Mogadishussa.

---

| 8.3.2017 | FI | Euroopan unionin virallinen lehti | L 60/9 |
| --- | --- | --- | --- |

8.3.2017

FI

Euroopan unionin virallinen lehti

L 60/9

---

NEUVOSTON TÄYTÄNTÖÖNPANOASETUS (EU) 2017/396,

annettu 7 päivänä maaliskuuta 2017,

tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 5 kohdan täytäntöönpanosta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan 5 kohdan,

ottaa huomioon unionin ulkoasioiden ja turvallisuuspolitiikan korkean edustajan ehdotuksen,

sekä katsoo seuraavaa:

| (1) | Neuvosto antoi 18 päivänä heinäkuuta 2005 asetuksen (EY) N:o 1183/2005. |
| --- | --- |

(1)

Neuvosto antoi 18 päivänä heinäkuuta 2005 asetuksen (EY) N:o 1183/2005.

| (2) | Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tunnistetiedot 30 sellaisen henkilön ja yhdeksän sellaisen yhteisön osalta, joihin kohdistetaan rajoittavia toimenpiteitä. |
| --- | --- |

(2)

Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tunnistetiedot 30 sellaisen henkilön ja yhdeksän sellaisen yhteisön osalta, joihin kohdistetaan rajoittavia toimenpiteitä.

| (3) | Asetuksen (EY) N:o 1183/2005 liite I olisi näin ollen muutettava tämän mukaisesti, |
| --- | --- |

(3)

Asetuksen (EY) N:o 1183/2005 liite I olisi näin ollen muutettava tämän mukaisesti,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 1183/2005 liite I tämän asetuksen liitteen mukaisesti.

2 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 7 päivänä maaliskuuta 2017.

Neuvoston puolesta

Puheenjohtaja

L. GRECH

---

(1)  
  EUVL L 193, 23.7.2005, s. 1.

1

---

LIITE

Korvataan alla lueteltuja henkilöitä ja yhteisöjä koskevat merkinnät seuraavilla merkinnöillä:

a)   luettelo 3 artiklan 1 kohdassa tarkoitetuista henkilöistä

1.   Eric BADEGE

Syntymäaika: 1971.

Kansalaisuus: Kongon demokraattisen tasavallan kansalainen.

YK merkinnyt luetteloon: 31. joulukuuta 2012.

Osoite: Ruanda (alkuvuodesta 2016).

Muita tietoja: Hän pakeni Ruandaan maaliskuussa 2013 ja asui siellä edelleen alkuvuonna 2016. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272441

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Eric Badege oli everstiluutnantti ja M23-liikkeen yhteyshenkilö Masisissa, ja hän johti eräitä operaatioita, joilla horjutettiin vakautta osissa Masisin aluetta Pohjois-Kivun maakunnassa. M23-liikkeen sotilaskomentajana Badege oli vastuussa vakavista loukkauksista, joissa lapsia ja naisia otettiin kohteiksi aseellisissa selkkauksissa. Vuoden 2012 toukokuun jälkeen Raia Mutomboki surmasi M23-liikkeen alaisuudessa satoja siviilejä koordinoitujen hyökkäysten sarjassa. Elokuussa 2012 Badege teki yhteishyökkäyksiä, joissa surmattiin siviilejä umpimähkään. Badege ja eversti Makoma Semivumbi Jacques toteuttivat yhdessä nämä hyökkäykset. M23-liikkeen entiset sotilaat väittävät, että kyseisen liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi.

Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät”. Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi.”

Badege pakeni Ruandaan maaliskuussa 2013 ja asui siellä edelleen alkuvuonna 2016.

2.   Frank Kakolele BWAMBALE

(alias: a) FRANK KAKORERE, b) FRANK KAKORERE BWAMBALE ja c) AIGLE BLANC)

Asema: FARDC:n kenraali.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Osoite: Kinshasa, Kongon demokraattinen tasavalta (kesäkuusta 2016).

Muita tietoja: Erosi CNDP:stä tammikuussa 2008. Asunut Kinshasassa kesäkuusta 2011. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011. Kongon demokraattisen tasavallan viranomaiset pidättivät hänet joulukuussa 2013 Benissä, Pohjois-Kivun maakunnassa, aseistariisunta-, demobilisaatio- ja sopeuttamisprosessin väitetyn estämisen vuoksi. Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 Mambasan alueella sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kesäkuusta 2016 lähtien hän on asunut Kinshasassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776078

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Frank Kakolele Bwambale oli RCD-ML:n johtaja, joka vaikutti RCD-ML:n politiikkaan ja johti sen joukkojen toimia. RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Hän erosi CNDP:stä tammikuussa 2008. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011.

Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 lähellä Mambasaa sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kakolele on asunut Kinshasassa kesäkuusta 2016 lähtien.

3.   Gaston IYAMUREMYE

(alias: a) Byiringiro Victor Rumuli, b) Victor Rumuri, c) Michel Byiringiro ja d) Rumuli)

Asema: a) FDLR:n väliaikainen johtaja, b) FDLR-FOCAn ensimmäinen varajohtaja ja c) FDLR-FOCAn kenraalimajuri.

Osoite: Pohjois-Kivun maakunta, Kongon demokraattinen tasavalta (kesäkuusta 2016).

Syntymäaika: 1948.

Syntymäpaikka: a) Musanzen alue, pohjoinen maakunta, Ruanda, b) Ruhengeri, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272456

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Gaston Iyamuremye on FDLR:n ensimmäinen varajohtaja ja väliaikainen johtaja. Hän on FDLR:n aseellisen siiven FOCAn kenraalimajuri. Kesäkuussa 2016 Iyamuremye oli Pohjois-Kivun maakunnassa, Kongon demokraattisessa tasavallassa.

4.   Innocent KAINA

(alias a): Colonel Innocent Kaina, b) India Queen)

Asema: M23-liikkeen entinen apulaiskomentaja.

Osoite: Uganda (alkuvuodesta 2016).

Syntymäaika: Marraskuu 1973.

Syntymäpaikka: Bunagana, Rutshurun alue, Kongon demokraattinen tasavalta.

YK merkinnyt luetteloon: 30. marraskuuta 2012.

Muita tietoja: Kainasta tuli M23-liikkeen apulaiskomentaja Bosco Tagandan ryhmittymän paettua Ruandaan maaliskuussa 2013. Pakeni Ugandaan marraskuussa 2013. On Ugandassa alkuvuodesta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776081

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Innocent Kaina oli M23-liikkeen (Mouvement du 23 Mars) sektorin komentaja ja myöhemmin apulaiskomentaja. Hän oli vastuussa vakavista kansainvälisen oikeuden ja ihmisoikeuksien loukkauksista ja syyllistyi myös niihin. Heinäkuussa 2007 Kinshasan varuskunnan sotarikostuomioistuin (Garrison Military Tribunal) totesi Kainan olevan vastuussa Iturin alueella toukokuun 2003 ja joulukuun 2005 välisenä aikana tapahtuneista rikoksista ihmisyyttä vastaan. Hänet vapautettiin vuonna 2009 osana Kongon hallituksen ja CNDP:n välistä rauhansopimusta. Vuonna 2009 hän syyllistyi FARDC:n puitteissa teloituksiin, kaappauksiin ja vammauttamisiin Masisin alueella. Komentajana kenraali Tagandan alaisuudessa hän aloitti entisen CNDP:n kapinan Rutshurun alueella huhtikuussa 2012. Hän takasi kapinallisten turvallisuuden Masisin ulkopuolella. Vuoden 2012 toukokuun ja elokuun välillä hän johti yli 150 lapsen värväystä ja koulutusta M23-kapinaa varten ja ampui pakoon yrittäneet pojat. Heinäkuussa 2012 hän matkusti Berundaan ja Deghoon M23-liikkeen mobilisointi- ja värväystoimintaa varten. Kaina pakeni Ugandaan marraskuussa 2013 ja asui siellä edelleen alkuvuonna 2016.

5.   Jérôme KAKWAVU BUKANDE

(alias: a) Jérôme Kakwavu, b) Commandant Jérôme)

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Ylennettiin FARDC:n kenraaliksi joulukuussa 2004. Pidätettynä kesäkuusta 2011 lähtien Makalan vankilassa Kinshasassa. Kinshasan korkein sotaoikeus aloitti 25. maaliskuuta 2011 oikeudenkäynnin Kakwavua vastaan sotarikoksista. Kongon demokraattisen tasavallan sotaoikeus tuomitsi hänet marraskuussa 2014 kymmeneksi vuodeksi vankeuteen raiskauksesta, murhasta ja kidutuksesta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776083

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Entinen UCD/FAPC:n johtaja. FAPC:lla on hallinnassaan laittomia rajanylityspaikkoja Ugandan ja Kongon demokraattisen tasavallan rajalla, joka on aseiden tuontivirtojen keskeinen reitti. FAPC:n johtajana hän vaikutti FAPC:n politiikkaan ja johti sen joukkoja, jotka olivat sekaantuneet laittomaan asekauppaan ja näin ollen asevientikiellon rikkomisiin. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuonna 2002. Kuuluu niihin viiteen FARDC:n korkeaan upseeriin, joita on syytetty vakavista rikoksista, joihin on liittynyt seksuaalista väkivaltaa. Turvallisuusneuvosto saattoi näiden viiden upseerin tapaukset hallituksen tietoon vierailunsa aikana vuonna 2009. Ylennettiin FARDC:n kenraaliksi joulukuussa 2004. Pidätettynä kesäkuusta 2011 lähtien Makalan vankilassa Kinshasassa. Kinshasan korkein sotaoikeus aloitti 25. maaliskuuta 2011 oikeudenkäynnin Kakwavua vastaan sotarikoksista.

6.   Germain KATANGA

Kansalaisuus: Kongon demokraattisen tasavallan kansalainen.

Syntymäaika: 28. huhtikuuta 1978.

Syntymäpaikka: Mambasa, Iturin maakunta, Kongon demokraattinen tasavalta.

Osoite: Kongon demokraattinen tasavalta (vankilassa).

YK merkinnyt luetteloon: 1. marraskuuta 2005.

Muita tietoja: Katanga nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen muista Iturissa aiemmin tehdyistä rikoksista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776116

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Germain Katanga oli FRPI:n komentaja. Hän sekaantui aseiden siirtoihin asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen muista Iturissa aiemmin tehdyistä rikoksista.

7.   Thomas LUBANGA

Syntymäpaikka: Ituri, Kongon demokraattinen tasavalta.

Kansalaisuus: Kongon demokraattisen tasavallan kansalainen.

Osoite: Kongon demokraattinen tasavalta (vankilassa).

YK merkinnyt luetteloon: 1. marraskuuta 2005.

Muita tietoja: Lubanga pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin. Luovutettiin Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776117

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Thomas Lubanga oli UPC/L:n johtaja. UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin, ja Kongon demokraattisen tasavallan viranomaiset luovuttivat hänet Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa.

8.   Sultani MAKENGA

(alias: a) Makenga, Colonel Sultani, b) Makenga, Emmanuel Sultani)

Syntymäaika: 25. joulukuuta 1973.

Syntymäpaikka: Rutshuru, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 12. marraskuuta 2012.

Muita tietoja: Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja. Ugandassa loppuvuodesta 2014 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272833

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Sultani Makenga on Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja. M23-liikkeen (joka tunnetaan myös nimellä Kongon vallankumousarmeija, Congolese Revolutionary Army) johtajana Sultani Makenga on ottamalla naiset ja lapset kohteiksi aseellisissa selkkauksissa syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ja on vastuussa niistä. Hän on ollut vastuussa myös kansainvälisen oikeuden loukkauksista, jotka liittyvät M23-liikkeen toimiin lasten värväämisessä tai käyttämisessä aseellisissa selkkauksissa Kongon demokraattisessa tasavallassa. M23-liike on Sultani Makengan komennossa kohdistanut Kongon demokraattisen tasavallan siviiliväestöön laajamittaisia julmuuksia. Todistajanlausuntojen ja raporttien mukaan Sultani Makengan komennossa olevat taistelijat ovat osana Rutshurun alueen hallinnan lujittamiseen tähtäävää politiikkaa raiskanneet Rutshurun alueella naisia ja lapsia, joista jotkut ovat olleet vain 8-vuotiaita. Makengan komennossa M23-liike on toteuttanut laajamittaisia lasten pakkovärväyskampanjoita Kongon demokraattisessa tasavallassa ja sen lähialueilla sekä tappanut, vammauttanut ja vahingoittanut joukoittain lapsia. Monet pakkovärvätyistä lapsista ovat olleet alle 15-vuotiaita. Makengan on myös raportoitu vastaanottaneen aseita ja niihin liittyviä tarvikkeita rikkoen Kongon demokraattisen tasavallan toteuttamia aseidenvientikiellon täytäntöönpanotoimenpiteitä, mukaan lukien sisäiset määräykset aseiden ja niihin liittyvien tarvikkeiden tuonnista ja hallussapidosta. Makengan toiminta M23-liikkeen johtajana on käsittänyt vakavia kansainvälisen oikeuden loukkauksia ja Kongon demokraattisen tasavallan siviiliväestöön kohdistuneita julmuuksia, mikä on lisännyt turvattomuutta sekä vaikeuttanut tilannetta alueella siirtojen ja selkkausten vuoksi. Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja.

9.   Khawa Panga MANDRO

(alias: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) Chief Kahwa ja h) Kawa)

Syntymäaika: 20. elokuuta 1973.

Syntymäpaikka: Bunia, Kongon demokraattinen tasavalta.

Osoite: Uganda (toukokuusta 2016).

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan sekä määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272933

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Khawa Panga Mandro oli PUSIC:n johtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä vuosina 2001 ja 2002. Hänet toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan sekä määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien.

10.   Callixte MBARUSHIMANA

Asema: FDLR:n pääsihteeri.

Syntymäaika: 24. heinäkuuta 1963.

Syntymäpaikka: Ndusu/Ruhengeri, pohjoinen maakunta, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011. Kansainvälinen rikostuomioistuin vapautti hänet loppuvuonna 2011. Valittiin 29. marraskuuta 2014 FDLR:n pääsihteeriksi viiden vuoden kaudeksi. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5224649

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Callixte Mbarushimana oli pidätykseensä saakka FDLR:n pääsihteeri ja FDLR:n ylimmän sotilasjohdon varajohtaja. Kongon demokraattisessa tasavallassa toimivan ulkomaisen aseellisen ryhmän poliittisena johtajana ja sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitetun taistelijoiden aseistariisunnan, vapaaehtoisen kotiuttamisen ja uudelleensijoittamisen. Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011, mutta vapautettiin loppuvuonna 2011. Hänet valittiin 29. marraskuuta 2014 uudelleen FDLR:n pääsihteeriksi viiden vuoden kaudeksi.

11.   Iruta Douglas MPAMO

(alias: a) Doulas Iruta Mpamo, b) Mpano)

Osoite: Gisenyi, Ruanda (kesäkuusta 2011 lähtien).

Syntymäaika: a) 28. joulukuuta 1965, b) 29. joulukuuta 1965.

Syntymäpaikka: a) Bashali, Masisi, Kongon demokraattinen tasavalta, b) Goma, Kongon demokraattinen tasavalta, c) Uvira, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Ei tietoa ammatillisesta toiminnasta sen jälkeen, kun kaksi Great Lakes Business Company -yhtiön (GLBC) hallinnoimaa lentokonetta syöksyi maahan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272813

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Compagnie Aérienne des Grands Lacs ja Great Lakes Business Company -yhtiöiden omistaja/johtaja. Näiden yhtiöiden ilma-aluksia käytettiin päätöslauselman 1493 (2003) 20 kohdassa tarkoitettujen aseellisten ryhmien ja puolisotilaallisten joukkojen avustamiseen. Syyllistynyt myös lento- ja rahtitietojen väärentämiseen ilmeisesti mahdollistaakseen asevientikiellon rikkomisen. Ei tietoa ammatillisesta toiminnasta sen jälkeen, kun kaksi Great Lakes Business Company -yhtiön (GLBC) hallinnoimaa lentokonetta syöksyi maahan.

13.   Leodomir MUGARAGU

(alias: a) Manzi Leon, b) Leo Manzi)

Osoite: FDLR:n esikunta Kikoman metsässä, Bogoyi, Walikale, Pohjois-Kivu, Kongon demokraattinen tasavalta (kesäkuusta 2011).

Syntymäaika: a) 1954, b) 1953.

Syntymäpaikka: a) Kigali, Ruanda b) Rushashi, pohjoinen maakunta, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: FDLR/FOCA:n esikuntapäällikkö, vastaa hallinnosta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270747

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Avoimista lähteistä saatujen tietojen ja virallisten tietojen mukaan Leodomir Mugaragu on FDLR:n aseellisen siiven FOCA:n (Forces Combattantes Abucunguzi / Combatant Force for the Liberation of Rwanda) esikuntapäällikkö. Virallisten tietojen mukaan Mugaragu suunnittelee FDLR:n toteuttamat sotilaalliset operaatiot Kongon demokraattisen tasavallan itäosissa. FDLR/FOCA:n esikuntapäällikkö, vastaa hallinnosta.

14.   Leopold MUJYAMBERE

(alias: a) Musenyeri b) Achille c) Frere Petrus Ibrahim)

Asema: a) FDLR-FOCA:n esikuntapäällikkö, b) FDLR-FOCA:n väliaikainen apulaiskomentaja.

Osoite: Kinshasa, Kongon demokraattinen tasavalta (kesäkuusta 2016).

Syntymäaika: a) 17. maaliskuuta 1962, b) noin 1966.

Syntymäpaikka: Kigali, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Hänestä tuli FDLR-FOCA:n virkaatekevä apulaiskomentaja vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5224709

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Leopold Mujyambere oli FDLR:n aseellisen siiven FOCA:n toisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti.

Kesäkuussa 2011 hän oli FOCA:n Etelä-Kivun operatiivisen sektorin (niin kutsuttu Amazon) komentaja. Myöhemmin hänet ylennettiin FOCA:n esikuntapäälliköksi ja sen jälkeen virkaatekeväksi apulaiskomentajaksi vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan.

15.   Jamil MUKULU

(alias: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)

Asema: a) Allied Democratic Forces (ADF) -ryhmän päällikkö, b) Allied Democratic Forces -ryhmän komentaja.

Osoite: tiettävästi vankilassa Ugandassa (syyskuusta 2016).

Syntymäaika: a) 1965, b) 1. tammikuuta 1964.

Syntymäpaikka: Ntoken kylä, Ntenjerun hallintoalue, Kayungan alue, Uganda.

Kansalaisuus: ugandalainen.

YK merkinnyt luetteloon: 12. lokakuuta 2011.

Muita tietoja: Pidätetty huhtikuussa 2015 Tansaniassa ja karkotettu Ugandaan heinäkuussa 2015. Mukulu on syyskuusta 2016 lähtien tiettävästi ollut poliisivankilassa odottamassa oikeudenkäyntiään Ugandan lain mukaisista sotarikoksista ja Geneven yleissopimuksen vakavista rikkomisista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270670

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Julkisten lähteiden ja virallisten raporttien, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on ADF-ryhmän sotilasjohtaja; ADF on ulkomainen, Kongon demokraattisessa tasavallassa toimiva aseellinen ryhmä, joka estää päätöslauselman 1857 (2008) 4 kohdan b alakohdassa tarkoitettua ADF-ryhmän taistelijoiden aseistariisuntaa, kotiuttamista ja vapaaehtoista uudelleensijoittamista. Kongon demokraattista tasavaltaa käsittelevä YK:n pakotekomitean asiantuntijaryhmä raportoi, että Jamil Mukulu toimitti materiaalista tukea ja henkilöresursseja ADF:lle, joka on Kongon demokraattisen tasavallan alueella toimiva aseellinen ryhmä. Useiden tietolähteiden, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on hankkinut rahoitusta ja vaikuttanut ADF:n politiikkaan sekä ollut suoraan vastuussa ADF:n joukkojen johtamisjärjestelystä, erityisesti kansainvälisiin terroristiverkkoihin pidettyjen yhteyksien valvonnasta.

16.   Ignace MURWANASHYAKA

(alias: Dr. Ignace)

Arvonimi: Dr.

Asema: FDLR:n johtaja.

Osoite: Saksa (vankilassa).

Syntymäaika: 14. toukokuuta 1963.

Syntymäpaikka: a) Butera, Ruanda, b) Ngoma, Butare, Ruanda.

Kansalaisuus: ruandalainen.

YK merkinnyt luetteloon: 1. marraskuuta 2005.

Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272382

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Ignace Murwanashyaka on FDLR:n johtaja, joka vaikuttaa FDLR:n joukkojen politiikkaan; FDLR on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hän oli puhelimitse yhteydessä FDLR:n sotilaskomentajiin kentällä (myös Busurungin joukkomurhan aikaan toukokuussa 2009); hän antoi sotilaskäskyjä ylimmälle sotilasjohdolle; hän osallistui FDLR:n yksiköille tarkoitettujen aseiden ja ampumatarvikkeiden siirtojen koordinointiin ja käyttöä koskevien erityisohjeiden välittämiseen eteenpäin; ja hän hallinnoi suuria rahamääriä, jotka oli saatu FDLR:n hallinnassa olevien alueiden luonnonvarojen laittomasta myynnistä. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hänellä oli FDLR:n johtajana ja sotilaskomentajana komentovastuu, kun FDLR värväsi ja käytti lapsia Kongon itäosissa. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi.

17.   Straton MUSONI

(alias: IO Musoni)

Asema: FDLR:n entinen varajohtaja.

Syntymäaika: a) 6. huhtikuuta 1961, b) 4. kesäkuuta 1961.

Syntymäpaikka: Mugambazi, Kigali, Ruanda.

Kansalaisuus: ruandalainen.

YK merkinnyt luetteloon: 29. maaliskuuta 2007.

Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Musoni vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272354

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Straton Musoni oli FDLR:n varajohtaja; FDLR on Kongon demokraattisessa tasavallassa toimiva ulkomainen aseellinen ryhmä. Hän esti päätöslauselman 1649 (2005) vastaisesti kyseisiin ryhmiin kuuluvien taistelijoiden aseistariisuntaa ja vapaaehtoista kotiuttamista tai uudelleensijoittamista. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Hänet vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan.

18.   Jules MUTEBUTSI

(alias: a) Jules Mutebusi, b) Jules Mutebuzi, c) Colonel Mutebutsi)

Syntymäaika: 1964.

Syntymäpaikka: Minembwe, Etelä-Kivu, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Entinen FARDC:n apulaiskomentaja 10. sotilasalueella; erotettiin huhtikuussa 2004 kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Tiettävästi kuollut Kigalissa 9. toukokuuta 2014. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272093

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Jules Mutebutsi liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Hän oli sekaantunut aseiden vastaanottamiseen FARDC:n organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille asevientikiellon vastaisesti. Hän oli FARDC:n apulaiskomentaja 10. sotilasalueella huhtikuuhun 2004 saakka, jolloin hänet erotettiin kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Hän on tiettävästi kuollut Kigalissa 9. toukokuuta 2014.

19.   Baudoin NGARUYE WA MYAMURO

(alias: Colonel Baudoin NGARUYE)

Arvonimi: M23-liikkeen (Mouvement du 23 Mars) sotilasjohtaja.

Asema: Prikaatikenraali.

Osoite: Rubavu / Mudende, Ruanda.

Syntymäaika: a) 1. huhtikuuta 1978, b) 1978.

Syntymäpaikka: a) Bibwe, Kongon demokraattinen tasavalta, b) Lusamambo, Luberon alue, Kongon demokraattinen tasavalta.

Kansalaisuus: Kongon demokraattisen tasavallan kansalainen.

Henkilötunnus: FARDC ID 1-78-09-44621-80.

YK merkinnyt luetteloon: 30. marraskuuta 2012.

Muita tietoja: Saapui Ruandan tasavaltaan 16. maaliskuuta 2013. Loppuvuodesta 2014 lähtien asunut Ngoman leirillä Ruandassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5268954

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Huhtikuussa 2012 Ngaruye komensi kenraali Ntagandan alaisuudessa entisten CNDP:n jäsenten kapinaa, joka tunnetaan nimellä Mouvement du 23 Mars (M23). Hän on tällä hetkellä M23-liikkeen kolmanneksi ylin sotilaskomentaja. Kongon demokraattista tasavaltaa käsittelevä asiantuntijaryhmä on aikaisemmin suositellut hänen nimeämistään vuosina 2008 ja 2009. Hän on syyllistynyt vakaviin ihmisoikeuksien ja kansainvälisen oikeuden loukkauksiin ja on vastuussa niistä. Hän värväsi ja koulutti M23-liikkeelle satoja lapsia vuosina 2008 ja 2009 ja vielä vuoden 2010 loppupuolella. Hän on syyllistynyt tappamiseen, vammauttamiseen ja kaappauksiin ottaen usein kohteeksi naiset. Hän on vastuussa sotilaskarkureiden teloituksista ja kidutuksesta M23-liikkeessä. Vuonna 2009 hän antoi toimien Kongon demokraattisen tasavallan asevoimissa (FARDC) käskyn tappaa kaikki miehet Walikalen alueen Shalion kylässä. Hän myös toimitti aseita ja ampumatarvikkeita sekä maksoi palkkoja Masisissa ja Walikalessa Ntagandan suorassa alaisuudessa. Vuonna 2010 hän järjesti väestön pakkosiirron ja pakkolunastuksia Lukopfun alueella. Hän on osallistunut laajasti myös mineraalikaupasta hyötyviin FARDC:n rikollisverkostoihin, mikä johti jännitteisiin ja väkivaltaisiin yhteenottoihin eversti Innocent Zimurindan kanssa vuonna 2011. Saapui Ruandan tasavaltaan 16.3.2013 Gasizissa/Rubavussa.

20.   Mathieu, Chui NGUDJOLO

(alias a) Cui Ngudjolo)

Kansalaisuus: Kongon demokraattisen tasavallan kansalainen.

Osoite: Kongon demokraattinen tasavalta.

Syntymäaika: 8. lokakuuta 1970.

Syntymäpaikka: Bunia, Iturin maakunta, Kongon demokraattinen tasavalta.

YK merkinnyt luetteloon: 1. marraskuuta 2005.

Muita tietoja: MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776118

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Mathieu Chui Ngudjolo oli FRPI:n esikuntapäällikkö, joka vaikutti FRPI:n politiikkaan ja johti sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa alle 15-vuotiaiden lasten värväyksestä ja käytöstä Iturissa vuonna 2006. MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015.

21.   Floribert Ngabu NJABU

(alias a) Floribert Njabu Ngabu, b) Floribert Ndjabu, c) Floribert Ngabu Ndjabu)

Kansalaisuus: Kongon demokraattisen tasavallan kansalainen, passin nro OB 0243318.

Syntymäaika: 23. toukokuuta 1971.

YK merkinnyt luetteloon: 1. marraskuuta 2005.

Muita tietoja: Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012. Hänet karkotettiin heinäkuussa 2014 Alankomaista Kongon demokraattiseen tasavaltaan, jossa hänen pidätettiin. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776373

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

FNI:n johtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012; päätökseen on haettu muutosta.

22.   Laurent NKUNDA

(alias: a) Nkunda Mihigo Laurent, b) Laurent Nkunda Bwatare, c) Laurent Nkundabatware, d) Laurent Nkunda Mahoro Batware, e) Laurent Nkunda Batware, f) Chairman, g) General Nkunda, h) Papa Six)

Syntymäaika: a) 6. helmikuuta 1967, b) 2. helmikuuta 1967.

Syntymäpaikka: Rutshuru, Pohjois-Kivu, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Entinen RCD-G:n kenraali. Perusti National Congress for the People's Defense -liikkeen vuonna 2006; vanhempi upseeri Rally for Congolese Democracy-Goma -liikkeessä (RCD-G) vuosina 1998–2006; upseeri Rwandan Patriotic Front -liikkeessä (RPF) vuosina 1992–1998. Ruandan viranomaiset pidättivät Laurent Nkundan tammikuussa 2009 Ruandassa, ja hänen tilalleen CNDP:n komentajaksi tuli toinen henkilö. Siitä lähtien hän on ollut kotiarestissa Kigalissa Ruandassa. Ruanda on kieltäytynyt noudattamasta Kongon demokraattisen tasavallan hallituksen pyyntöä luovuttaa Nkunda Kongon demokraattisen tasavallan itäosissa tehtyjen rikosten johdosta. Ruandan tuomioistuin Gisenyissä hylkäsi vuonna 2010 Nkundan tekemän valituksen laittomasta vapauden riistosta: tuomioistuin katsoi, että sotaoikeuden olisi käsiteltävä tätä asiaa. Nkundan asianajajat valittivat päätöksestä Ruandan sotaoikeuteen. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270703

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Liittyi yhteen entisestä RCD-G:stä eronneiden joukkojen kanssa vallatakseen Bukavun väkivalloin toukokuussa 2004. Vastaanottanut aseita FARDC:n ulkopuolelta asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa 264 tapauksesta, joissa hänen johtamansa joukot värväsivät ja käyttivät lapsia Pohjois-Kivussa vuosina 2002–2009. Entinen RCD-G:n kenraali. Perusti National Congress for the People's Defense -liikkeen vuonna 2006; vanhempi upseeri Rally for Congolese Democracy-Goma -liikkeessä (RCD-G) vuosina 1998–2006; upseeri Rwandan Patriotic Front -liikkeessä (RPF) vuosina 1992–1998. Ruandan viranomaiset pidättivät Laurent Nkundan tammikuussa 2009 Ruandassa, ja hänen tilalleen CNDP:n komentajaksi tuli toinen henkilö. Siitä lähtien hän on ollut kotiarestissa Kigalissa Ruandassa. Ruanda on kieltäytynyt noudattamasta Kongon demokraattisen tasavallan hallituksen pyyntöä luovuttaa Nkunda Kongon demokraattisen tasavallan itäosissa tehtyjen rikosten johdosta. Ruandan tuomioistuin Gisenyissä hylkäsi vuonna 2010 Nkundan tekemän valituksen laittomasta vapauden riistosta: tuomioistuin katsoi, että sotaoikeuden olisi käsiteltävä tätä asiaa. Nkundan asianajajat panivat vireille menettelyn Ruandan sotaoikeudessa. Nkundalla on edelleen jonkin verran vaikutusvaltaa tiettyihin CNDP:n osiin.

23.   Felicien NSANZUBUKIRE

(alias: Fred Irakeza)

Asema: a) FDLR-FOCA:n alasektorin komentaja, b) FDLR-FOCA:n eversti.

Osoite: Etelä-Kivun maakunta, Kongon demokraattinen tasavalta (kesäkuusta 2016).

Syntymäaika: 1967.

Syntymäpaikka: a) Murama, Kigali, Ruanda, b) Rubungo, Kigali, Ruanda, c) Kinyinya, Kigali, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5269078

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Felicien Nsanzubukire valvoi ja koordinoi ainakin marraskuun 2008 ja huhtikuun 2009 välisenä aikana ampuma-aseiden ja -tarvikkeiden laitonta kauppaa Tansanian yhdistyneestä tasavallasta Tanganjika-järven kautta Uviran ja Fizin alueella Etelä-Kivussa toimiville FDLR:n yksiköille. Tammikuusta 2016 lähtien Nsanzubukire oli FDLR-FOCA:n alasektorin komentaja Etelä-Kivun maakunnassa, ja hänen sotilasarvonsa oli eversti.

24.   Pacifique NTAWUNGUKA

(alias: a) Pacifique Ntawungula, b) Colonel Omega, c) Nzeri, d) Israel)

Asema: a) FDLR-FOCA:n ”SONOKI”-sektorin komentaja, b) FDLR-FOCA:n prikaatinkenraali.

Osoite: Rutshuru, Pohjois-Kivu, Kongon demokraattinen tasavalta (kesäkuusta 2016).

Syntymäaika: a) 1. tammikuuta 1964, b) Noin 1964.

Syntymäpaikka: Gaseke, Gisenyin maakunta, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: saanut sotilaskoulutusta Egyptissä. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5269021

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Pacifique Ntawunguka oli FDLR:n aseellisen siiven FOCA:n ensimmäisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti. Saanut sotilaskoulutusta Egyptissä.

Vuoden 2016 puolivälistä lähtien Ntawunguka oli FDLR-FOCA:n ”SONOKI”-sektorin komentaja Pohjois-Kivun maakunnassa.

25.   James NYAKUNI

Kansalaisuus: ugandalainen.

YK merkinnyt luetteloon: 1. marraskuuta 2005.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776374

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Jérôme Kakwavun kauppakumppani erityisesti Kongon demokraattisen tasavallan ja Ugandan rajan yli tapahtuvassa salakuljetuksessa; epäillään myös aseiden ja sotilastarvikkeiden salakuljetuksesta tarkastamatta jääneillä kuorma-autoilla. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille, mukaan lukien rahoitusapua, joka on mahdollistanut näiden sotilaallisen toiminnan.

26.   Stanislas NZEYIMANA

(alias: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)

Asema: FDLR-FOCA:n entinen apulaiskomentaja.

Syntymäaika: a) 1. tammikuuta 1966, b) 28. elokuuta 1966, c) noin 1967.

Syntymäpaikka: Mugusa, Butare, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Katosi oleskellessaan Tansaniassa alkuvuodesta 2013. Olinpaikka ei tiedossa kesäkuusta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275373

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Stanislas Nzeyimana oli FDLR:n aseellisen siiven FOCA:n apulaiskomentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti. Nzeyimana katosi Tansaniassa vuoden 2013 alussa, ja hänen olinpaikkansa ei ole ollut tiedossa kesäkuusta 2016 lähtien.

27.   Dieudonné OZIA MAZIO

(alias: a) Ozia Mazio, b) Omari, c) Mr Omari)

Syntymäaika: 6. kesäkuuta 1949.

Syntymäpaikka: Ariwara, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Dieudonné Ozia Mazion uskotaan kuolleen Ariwarassa 23. syyskuuta 2008. Hän oli tuolloin kongolaisten yritysten liiton ”Fédération des entreprises congolaises” (FEC) puheenjohtaja Arun alueella. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275495.

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Rahoitusjärjestelyjä Jérôme Kakwavun ja FAPC:n kanssa sekä salakuljetusta Kongon demokraattisen tasavallan ja Ugandan rajan yli, minkä ansiosta Kakwavu ja hänen joukkonsa ovat saanet tarvikkeita ja käteistä rahaa. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille. Dieudonné Ozia Mazion uskotaan kuolleen Ariwarassa 23. syyskuuta 2008. Hän oli tuolloin kongolaisten yritysten liiton ”Fédération des entreprises congolaises” (FEC) puheenjohtaja Arun alueella.

28.   Jean-Marie Lugerero RUNIGA

(alias: Jean-Marie Rugerero)

Asema: M23-liikkeen johtaja.

Osoite: Rubavu / Mudende, Ruanda.

Syntymäaika: a) noin 1960, b) 9. syyskuuta 1966.

Syntymäpaikka: Bukavu, Kongon demokraattinen tasavalta.

YK merkinnyt luetteloon: 31. joulukuuta 2012.

Muita tietoja: Saapui Ruandan tasavaltaan 16. maaliskuuta 2013. Asunut Ruandassa vuodesta 2016 lähtien. Osallistunut uuden kongolaisen poliittisen puolueen Alliance pour le Salut du Peuple (ASP) perustamiseen kesäkuussa 2016. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5274633

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

M23-liikkeen johtajan Sultani Makengan allekirjoittamassa, 9. heinäkuuta 2012 päivätyssä asiakirjassa Runiga nimettiin M23-liikkeen poliittisen siiven koordinaattoriksi. Asiakirjan mukaan hänen nimityksensä johtui siitä, että oli varmistettava M23-liikkeen ajaman asian näkyvyys. Lisäksi Runigaa kutsuttiin ryhmän verkkosivuston postauksissa M23-liikkeen johtajaksi. Hänen johtoasemansa vahvistettiin asiantuntijaryhmän marraskuussa 2012 julkaisemassa raportissa, jossa Runigaan viitataan M23-liikkeen johtajana.

Asiantuntijaryhmän 15. marraskuuta 2012 laatiman loppuraportin mukaan Runiga toimi sen valtuuskunnan johtajana, joka matkusti 29. heinäkuuta 2012 Kampalaan Ugandaan ja viimeisteli M23-liikkeen 21-kohtaisen toimintasuunnitelman Suurten järvien alueen kansainvälisen konferenssin odotettavissa olevien neuvottelujen edellä. BBC:n 23. marraskuuta 2012 välittämän uutisen mukaan M23 muodostettiin, kun FARDC:hen liitetyt CNDP:n entiset jäsenet alkoivat protestoida heikkoja olosuhteita ja alhaista palkkaa sekä sitä vastaan, että 23. maaliskuuta 2009 CNDP:n ja Kongon demokraattisen tasavallan välillä tehtyä rauhansopimusta, joka johti CNDP:n liittämiseen osaksi FADRC:tä, ei ollut pantu kokonaisuudessaan täytäntöön. M23-liike toteutti aktiivisia sotilasoperaatioita ottaakseen hallintaansa Kongon demokraattisen tasavallan itäosassa olevan alueen IPISin (International Peace Information Service) marraskuussa 2012 julkaiseman raportin mukaan. M23-liike ja FARDC taistelivat useiden Kongon demokraattisen tasavallan itäosassa olevien kaupunkien ja kylien hallinnasta 24. ja 25. heinäkuuta 2012. M23-liike hyökkäsi 26. heinäkuuta 2012 FARDC:n kimppuun Rumangabossa. M23-liike ajoi 17. marraskuuta 2012 FARDC:n pois Kibumbasta ja otti 20. marraskuuta 2012 Goman hallintaansa. Asiantuntijaryhmän marraskuussa 2012 laatiman raportin mukaan useat M23-liikkeen entiset sotilaat väittävät, että M23-liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi. Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät”. Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi.”

Runiga saapui Ruandan tasavaltaan 16. maaliskuuta 2013 Gasizissa / Rubavussa. Runiga on asunut Ruandassa vuoden 2016 puolivälistä lähtien. Kesäkuussa 2016 hän osallistui uuden kongolaisen poliittisen puolueen ”Alliance pour le Salut du Peuple” (ASP) perustamiseen.

29.   Ntabo Ntaberi SHEKA

Asema: Komentaja, Nduma Defence of Congo, Mayi Mayi Sheka -ryhmä.

Syntymäaika: 4. huhtikuuta 1976.

Syntymäpaikka: Walikalen alue, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 28. marraskuuta 2011.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275453

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Ntabo Ntaberi Sheka, Mayi Mayi Sheka -ryhmän poliittisen siiven komentaja, on taistelijoiden aseistariisuntaa, demobilisaatiota ja yhteiskuntaan sopeuttamista estävän kongolaisen aseellisen ryhmän poliittinen johtaja. Mayi Mayi Sheka on Kongossa toimiva puolisotilaallinen ryhmä, joka toimii Walikalen alueella itäisessä Kongon demokraattisessa tasavallassa sijaitsevista tukikohdistaan käsin. Mayi Mayi Sheka -ryhmä on tehnyt hyökkäyksiä itäisessä Kongon demokraattisessa tasavallassa sijaitseviin kaivoksiin, muun muassa vallannut Bisiyen kaivoksia ja harjoittanut kiristystä paikallisia asukkaita kohtaan. Ntabo Ntaberi Sheka on lisäksi syyllistynyt vakaviin, myös lapsiin kohdistuviin kansainvälisen oikeuden loukkauksiin. Hän suunnitteli ja määräsi Walikalen alueella 30. heinäkuuta ja 2. elokuuta 2010 välisenä aikana toteutetut hyökkäykset tarkoituksena rangaista paikallista väestöä, jota syytettiin yhteistyöstä Kongon hallituksen joukkojen kanssa. Hyökkäysten aikana lapsia raiskattiin ja siepattiin, heitä määrättiin pakkotyöhön ja kohdeltiin julmasti, epäinhimillisesti ja halventavasti. Mayi Mayi Sheka -puolisotilaallinen ryhmä myös värvää pakolla poikia, ja sen riveissä on lapsia värväyskampanjoiden tuloksena.

30.   Bosco TAGANDA

(alias: a) Bosco Ntaganda, b) Bosco Ntagenda, c) General Taganda, d) Lydia (kun hän kuului APR:ään), e) Terminator, f) Tango Romeo (kutsumerkki), g) Romeo (kutsumerkki), h) Major)

Osoite: Haag, Alankomaat (kesäkuusta 2016).

Syntymäaika: Vuosien 1973 ja 1974 välillä.

Syntymäpaikka: Bigogwe, Ruanda.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivuun. Nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Aiemmin esikuntapäällikkö CNDP:ssä, Laurent Nkundan pidätyksen jälkeen tammikuusta 2009 CNDP:n sotilaskomentaja. Tammikuusta 2009 lähtien tosiasiallinen apulaiskomentaja Pohjois- ja Etelä-Kivussa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Saapui Ruandaan maaliskuussa 2013 ja antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta. Luovutettiin Alankomaihin Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan; oikeudenkäynti alkoi syyskuussa 2015. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5274913

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Bosco Taganda oli UPC/L:n sotilaskomentaja, joka vaikutti UPC/L:n politiikkaan ja johti sen joukkojen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hänet nimitettiin FARDC:n kenraaliksi joulukuussa 2004, mutta hän ei hyväksynyt nimitystä ja jäi sen vuoksi FARDC:n ulkopuolelle. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003; 155 tapauksessa hän oli lisäksi suoraan ja/tai komentovastuussa lasten värväyksestä ja käytöstä Pohjois-Kivussa vuosina 2002–2009. CNDP:n esikuntapäällikkönä hän oli suoraan ja komentovastuussa marraskuussa 2008 tapahtuneesta Kiwanjan joukkomurhasta.

Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivun maakuntaan. Asui kesäkuussa 2011 Gomassa ja omisti suuria maatiloja Ngungussa Masisin alueella Pohjois-Kivun maakunnassa. Hänet nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Hän oli esikuntapäällikkö CNDP:ssä, ja hänestä tuli Laurent Nkundan pidätyksen jälkeen tammikuussa 2009 CNDP:n sotilaskomentaja. Tammikuusta 2009 lähtien hän oli tosiasiallinen apulaiskomentaja Pohjois- ja Etelä-Kivun maakunnissa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Hän saapui Ruandaan maaliskuussa 2013 ja antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta, minkä jälkeen hänet luovutettiin Alankomaihin Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan. Oikeudenkäynti alkoi syyskuussa 2015.

31.   Innocent ZIMURINDA

(alias: Zimulinda)

Asema: a) M23-liikkeen prikaatikomentaja, sotilasarvo: eversti b) FARDC:n eversti.

Osoite: Rubavu, Mudende.

Syntymäaika: a) 1. syyskuuta 1972, b) noin 1975, c) 16. maaliskuuta 1972.

Syntymäpaikka: a) Ngungu, Masisin alue, Pohjois-Kivu, Kongon demokraattinen tasavalta, b) Masisi, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. joulukuuta 2010.

Muita tietoja: Liittyi FARDC:hen vuonna 2009 everstiluutnanttina, toimi prikaatin komentajana FARDC:n Kimia II -operaatiossa, asemapaikka Ngungun alue. Zimurinda ylennettiin heinäkuussa 2009 everstiksi ja hänestä tuli FARDC:n Ngungun sektorin komentaja ja myöhemmin Kitchangan sektorin komentaja FARDC:n Kimia II ja Amani Leo -operaatioissa. Vaikka Zimurindan nimi ei esiintynyt Kongon demokraattisen tasavallan presidentin 31. joulukuuta 2010 antamassa määräyksessä, jolla nimitettiin FARDC:n korkeita upseereita, Zimurinda tosiasiallisesti säilytti FARDC:n 22. sektorin komentajan asemansa Kitchangassa ja käyttää äskettäin annettua FARDC:n sotilasarvoa ja sotilaspukua. Avoimista lähteistä joulukuussa 2010 saatujen tietojen mukaan Zimurindan komennossa olevat joukot suorittivat värväystä. Saapui Ruandan tasavaltaan 16. maaliskuuta 2013. Loppuvuodesta 2014 lähtien asunut Ngoman leirillä Ruandassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275315

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Useiden lähteiden mukaan everstiluutnantti Innocent Zimurinda antoi yhtenä FARDC:n 231. prikaatin komentajista käskyjä, jotka johtivat yli 100 ruandalaisen pakolaisen, joista useimmat olivat naisia ja lapsia, joukkomurhaan Shalion alueella huhtikuussa 2009 toteutetussa sotilaallisessa operaatiossa. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän mukaan everstiluutnantti Innocent Zimurinda oli todistajanlausuntojen mukaan kieltäytynyt 29. elokuuta 2009 vapauttamasta komennostaan kolmea lasta. Useiden lähteiden mukaan everstiluutnantti Innocent Zimurinda osallistui marraskuussa 2008, ennen CNDP:n yhdistämistä FARDC:iin, CNDP:n operaatioon, joka johti 89 siviilin, myös naisten ja lasten, joukkomurhaan Kiwanjan alueella.

Maaliskuussa 2010 51 Kongon demokraattisen tasavallan itäosassa toimivaa ihmisoikeusryhmää väitti Zimurindan olevan vastuussa monista ihmisoikeusloukkauksista, joihin liittyi useiden siviilien, myös naisten ja lasten, murhia helmikuun ja elokuun 2007 välillä. Everstiluutnantti Innocent Zimurindaa syytettiin samassa yhteydessä siitä, että hän on vastuussa monien naisten ja tyttöjen raiskauksista. Lasten asemaa aseellisissa konflikteissa tarkastelevan YK:n pääsihteerin erityisedustajan 21. toukokuuta 2010 antaman lausunnon mukaan Innocent Zimurinda on osallistunut lapsisotilaiden mielivaltaisiin teloituksiin muun muassa Kimia II-operaation aikana. Saman lausunnon mukaan hän epäsi YK:n Kongon demokraattisessa tasavallassa olevilta tarkkailijajoukoilta (MONUC) pääsyn tarkastamaan, onko joukoissa alaikäisiä. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän mukaan everstiluutnantti Zimurinda on suoraan vastuussa ja komentovastuussa lasten värväyksestä ja heidän pitämisestään hänen komennossaan olevissa joukoissa. Liittyi FARDC:hen vuonna 2009 everstiluutnanttina, toimi prikaatin komentajana FARDC:n Kimia II -operaatiossa, asemapaikka Ngungun alue. Zimurinda ylennettiin heinäkuussa 2009 everstiksi ja hänestä tuli FARDC:n Ngungun sektorin komentaja ja myöhemmin Kitchangan sektorin komentaja FARDC:n Kimia II ja Amani Leo -operaatioissa. Vaikka Zimurindan nimi ei esiintynyt Kongon demokraattisen tasavallan presidentin 31. joulukuuta 2010 antamassa määräyksessä, jolla nimitettiin FARDC:n korkeita upseereita, Zimurinda tosiasiallisesti säilytti FARDC:n 22. sektorin komentajan asemansa Kitchangassa ja käyttää äskettäin annettua FARDC:n sotilasarvoa ja sotilaspukua. Hän on edelleen lojaali Bosco Ntagandalle. Avoimista lähteistä joulukuussa 2010 saatujen tietojen mukaan Zimurindan komennossa olevat joukot suorittivat värväystä. Saapui Ruandan tasavaltaan 16. maaliskuuta 2013 Gasizissa / Rubavussa.

b)   Luettelo 3 artiklan 1 kohdassa tarkoitetuista yhteisöistä

1.   ADF (ALLIED DEMOCRATIC FORCES)

(alias: a) Forces Démocratiques Alliées-Armée Nationale de Libération de l'Ouganda (Liittoutuneet demokraattiset voimat – Ugandan kansallinen vapautusarmeija); b) ADF/NALU; c) NALU)

Osoite: Pohjois-Kivun maakunta, Kongon demokraattinen tasavalta.

YK merkinnyt luetteloon: 30. kesäkuuta 2014.

Muita tietoja: ADF:n perustaja ja johtaja Jamil Mukulu pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 alkaen tiettävästi ollut poliisivankilassa odottamassa oikeudenkäyntiään. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5864623

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Liittoutuneet demokraattiset voimat (ADF) perustettiin vuonna 1995, ja se toimii Kongon demokraattisen tasavallan ja Ugandan välisellä vuoristoisella rajaseudulla. Kongon demokraattista tasavaltaa käsittelevän Yhdistyneiden kansakuntien asiantuntijaryhmän, jäljempänä ’asiantuntijaryhmä’, vuoden 2013 loppuraportissa todettiin, että Ugandan viranomaisten ja YK:n lähteiden mukaan ADF oli vuonna 2013 vahvuudeltaan arviolta 1 200–1 500 aseistettua taistelijaa koillisella Pohjois-Kivun maakunnan Benin alueella lähellä Ugandan rajaa. Nämä samat lähteet arvioivat, että ADF:n jäsenten kokonaisvahvuus naiset ja lapset mukaan lukien on 1 600–2 500 henkeä. Kongon asevoimien (FARDC) hyökkäysten ja YK:n Kongon demokraattisessa tasavallassa vuosina 2013 ja 2014 toteuttaman vakauttamisoperaation (MONUSCO) johdosta ADF hajotti taistelijansa useampiin pienempiin tukikohtiin sekä siirsi naiset ja lapset Benin länsipuolisille alueille ja Iturin ja Pohjois-Kivun rajalle. ADF:n sotilaskomentaja on Hood Lukwago ja ylipäällikkö on pakotelistalla oleva Jamil Mukulu.

ADF on syyllistynyt vakaviin kansainvälisen oikeuden ja YK:n päätöslauselman 2078 (2012) loukkauksiin, kuten jäljempänä on esitetty.

ADF on värvännyt ja käyttänyt lapsisotilaita kansainvälisen oikeuden vastaisesti (YK:n turvallisuusneuvoston päätöslauselman 4 kohdan d alakohta).

Asiantuntijaryhmän vuoden 2013 loppuraportissa todettiin, että asiantuntijaryhmä haastatteli kolmea entistä ADF:n taistelijaa, jotka olivat paenneet vuonna 2013 ja jotka kuvailivat, miten ADF:n värvääjät Ugandassa houkuttelevat ihmisiä Kongon demokraattiseen tasavaltaan väärin lupauksin työpaikoista (aikuisille) ja ilmaisesta koulutuksesta (lapsille) ja pakottavat heidät sitten liittymään ADF:ään. Asiantuntijaryhmän raportin mukaan entiset ADF:n taistelijat kertoivat asiantuntijaryhmälle myös, että ADF:n koulutusryhmiin kuuluu tyypillisesti aikuisia miehiä ja poikia, ja kaksi ADF:stä vuonna 2013 paennutta poikaa kertoi asiantuntijaryhmälle, että he olivat saaneet ADF:ltä sotilaskoulutusta. Asiantuntijaryhmän raportti sisältää myös ”entisen ADF:n lapsisotilaan” antaman kertomuksen ADF:n koulutuksesta.

Asiantuntijaryhmän vuoden 2012 loppuraportin mukaan ADF:n värväämiin sotilaisiin kuuluu lapsia, ja esimerkkinä annetaan tapaus, jossa Ugandan viranomaiset vangitsivat Kasesessa heinäkuussa 2012 erään ADF:n värvääjän, joka oli matkalla Kongon demokraattiseen tasavaltaan mukanaan kuusi nuorta poikaa.

Esimerkki ADF:n harjoittamasta lasten värväyksestä ja käytöstä on Human Rights Watchin entisen Afrikan johtajan Georgette Gagnonin Ugandan entiselle oikeusministerille Kiddhu Makubuyulle osoittama 6. tammikuuta 2009 päivätty kirje, jossa ilmoitetaan, että ADF sieppasi vuonna 2000 Bushobozi Irumba -nimisen 9-vuotiaan pojan. Häntä vaadittiin antamaan ADF:n taistelijoille kuljetus- ja muita palveluja.

Lisäksi ”Afrikka-raportissa” viitattiin syytöksiin, joiden mukaan ADF värvää lapsisotilaiksi jopa 10-vuotiaita lapsia, ja siteerattiin Ugandan kansan puolustusjoukkojen (Uganda People's Defence Force, UPDF) tiedottajaa, joka oli todennut, että UPDF pelasti 30 lasta Victoria-järven Buvuma-saarella olleelta koulutusleiriltä.

ADF on myös syyllistynyt lukuisiin, naisiin ja lapsiin kohdistuneisiin kansainvälisten ihmisoikeuksien ja kansainvälisen humanitaarisen oikeuden loukkauksiin, kuten tappamiseen, vammauttamiseen ja seksuaaliseen väkivaltaan (YK:n turvallisuusneuvoston päätöslauselman 4 kohdan e alakohta).

Asiantuntijaryhmän vuoden 2013 loppuraportin mukaan ADF teki vuonna 2013 hyökkäyksiä moniin kyliin, ja niiden seurauksena yli 66 000 ihmistä joutui pakenemaan Ugandaan. Nämä hyökkäykset autioittivat suuren alueen, jota ADF on pitänyt sen jälkeen hallussaan sieppaamalla tai surmaamalla kyliinsä palanneita ihmisiä. Heinä–syyskuussa 2013 ADF mestasi Kamangon alueella ainakin viisi ihmistä, ampui useita ihmisiä ja sieppasi useita kymmeniä. Nämä teot herättivät suurta pelkoa paikallisväestön keskuudessa ja estivät heitä palaamasta kotiin.

Vakavia lasten oikeuksien loukkauksia aseellisissa konflikteissa koskeva seuranta- ja raportointimekanismi Global Horizontal Note raportoi lapsia ja aseellisia konflikteja käsittelevälle YK:n turvallisuusneuvoston työryhmälle, että lokakuusta joulukuuhun 2013 kestäneellä raportointikaudella ADF:n vastuulla oli 18 dokumentoidusta lapsiuhrista 14, mukaan lukien 11. joulukuuta 2013 Benin alueella Pohjois-Kivussa tapahtunut välikohtaus, jossa ADF hyökkäsi Musukun kylään surmaten 23 ihmistä, joista 11 oli lapsia (kolme tyttöä ja kahdeksan poikaa), nuorin kahden kuukauden ja vanhin 17 vuoden ikäinen. Kaikki uhrit oli silvottu viidakkoveitsin, myös hyökkäyksestä selvinneet kaksi lasta.

Pääsihteerin maaliskuussa 2014 laatimassa, konfliktiin liittyvää seksuaalista väkivaltaa käsittelevässä raportissa ”Liittoutuneet demokraattiset voimat/Ugandan kansallinen vapautusarmeija” mainitaan yhtenä osapuolista, joiden epäillään uskottavasti syyllistyneen aseellisissa selkkauksissa raiskauksiin tai muihin seksuaalisen väkivallan muotoihin tai olevan vastuussa niistä.

ADF on osallistunut myös MONUSCOn rauhanturvaajiin kohdistettuihin hyökkäyksiin (YK:n turvallisuusneuvoston päätöslauselman 4 kohdan i alakohta).

Yhdistyneiden kansakuntien vakauttamisoperaatio Kongon demokraattisessa tasavallassa (MONUSCO) raportoi lisäksi, että ADF on kohdistanut MONUSCOn rauhanturvaajiin ainakin kaksi hyökkäystä. Niistä ensimmäinen, joka tehtiin 14. heinäkuuta 2013, kohdistui MONUSCOn partioon Mbaun ja Kamangon välisellä tiellä. Tästä hyökkäyksestä kerrotaan yksityiskohtaisesti asiantuntijaryhmän vuoden 2013 loppuraportissa. Toinen hyökkäys tehtiin 3. maaliskuuta 2014. MONUSCOn ajoneuvoon hyökättiin kranaatein kymmenen kilometrin päässä Mavivin lentokentältä Benin alueella, ja hyökkäys haavoitti viittä rauhanturvaajaa.

ADF:n perustaja ja johtaja Jamil Mukulu pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 alkaen ollut poliisivankilassa odottamassa oikeudenkäyntiään.

2.   BUTEMBO AIRLINES (BAL)

Osoite: Butembo, Kongon demokraattinen tasavalta.

YK merkinnyt luetteloon: 29. maaliskuuta 2007.

Muita tietoja: Butembosta käsin toimiva yksityisessä omistuksessa oleva lentoyhtiö. Joulukuusta 2008 lähtien BAL:llä ei enää ole lentoliikennelupaa Kongon demokraattisessa tasavallassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278478

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008) käytti lentoyhtiötään FNI:n kullan, muonituksen ja aseiden kuljettamisessa Mongbwalun ja Butembon välillä. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Butembosta käsin toimiva yksityisessä omistuksessa oleva lentoyhtiö. Joulukuusta 2008 lähtien BAL:llä ei enää ole lentoliikennelupaa Kongon demokraattisessa tasavallassa.

3.   COMPAGNIE AERIENNE DES GRANDS LACS (CAGL); GREAT LAKES BUSINESS COMPANY (GLBC)

Osoite: a) Avenue Président Mobutu, Goma, Kongon demokraattinen tasavalta, b) Gisenyi, Ruanda, c) PO BOX 315, Goma, Kongon demokraattinen tasavalta.

YK merkinnyt luetteloon: 29. maaliskuuta 2007.

Muita tietoja: Joulukuusta 2008 lähtien GLBC:llä ei enää ollut yhtään liikennekäytössä olevaa ilma-alusta, vaikkakin useat ilma-alukset jatkoivat lentämistä vuonna 2008 YK:n pakotteista huolimatta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278381

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

CAGL:n ja GLBC:n omistaa Douglas MPAMO, joka on yksityishenkilö, johon sovelletaan jo päätöslauselmassa 1596 (2005) määrättyjä pakotteita. CAGL:aa ja GLBC:ta käytettiin aseiden ja ampumatarvikkeiden kuljetuksessa, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Joulukuusta 2008 lähtien GLBC:llä ei enää ollut yhtään liikennekäytössä olevaa ilma-alusta, vaikkakin useat ilma-alukset jatkoivat lentämistä vuonna 2008 YK:n pakotteista huolimatta.

4.   CONGOMET TRADING HOUSE

Osoite: Butembo, Pohjois-Kivu.

YK merkinnyt luetteloon: 29. maaliskuuta 2007.

Muita tietoja: Ei enää olemassa kultakauppaa harjoittavana yrityksenä Butembossa Pohjois-Kivussa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278420

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Congomet Trading House -yrityksen (aiemmin luettelossa nimellä Congocom) omisti Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008). Kambale hankki lähes kaiken kultatuotannon Mongbwalun alueelta, joka oli FNI:n hallinnassa. FNI sai huomattavia tuloja tästä tuotannosta kannettavista veroista. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Ei enää olemassa kultakauppaa harjoittavana yrityksenä Butembossa Pohjois-Kivussa.

5.   FORCES DEMOCRATIQUES DE LIBERATION DU RWANDA (FDLR)

(alias: a) FDLR, b) Force Combattante Abacunguzi, c) Ruandan vapautuksen armeija (Combatant Force for the Liberation of Rwanda), d) FOCA)

Osoite: a) Pohjois-Kivu, Kongon demokraattinen tasavalta, b) Etelä-Kivu, Kongon demokraattinen tasavalta.

YK merkinnyt luetteloon: 31. joulukuuta 2012.

Muita tietoja: Sähköposti: Fdlr@fmx.de; fldrrse@yahoo.fr; fdlr@gmx.net; fdlrsrt@gmail.com; humura2020@gmail.com. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278442

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

FDLR on suurimpia Kongon demokraattisen tasavallan alueella toimivia ulkomaisia aseellisia ryhmiä. Ryhmä muodostettiin vuonna 2000, ja se on tehnyt vakavia kansainvälisen oikeuden loukkauksia, joihin liittyy naisten ja lasten kohteeksi ottaminen aseellisissa selkkauksissa, mukaan lukien tappaminen ja vammauttaminen, seksuaalinen väkivalta ja pakkosiirrot. Amnesty Internationalin vuodelta 2010 olevan raportin mukaan FDLR oli syyllistynyt 96 siviilin tappamiseen Busurgunissa Walikalen alueella. Osa uhreista oli poltettu elävänä kodissaan. Saman lähteen mukaan eräs kansalaisjärjestön lääkärikeskus ilmoitti kesäkuussa 2010, että aseistetut ryhmät, muun muassa FDLR, raiskasivat kuukausittain noin 60 tyttöä ja naista Luberon alueen eteläosassa Pohjois-Kivussa. Human Rights Watchin (HRW) 20. joulukuuta 2010 julkaiseman raportin mukaan on olemassa asiakirjanäyttöä siitä, että FDLR värvää aktiivisesti lapsia riveihinsä. HRW on tunnistanut ainakin 83 kongolaista alle 18-vuotiasta lasta (eräät olivat vasta 14 vuoden ikäisiä), jotka FDLR oli värvännyt väkivalloin. HRW ilmoitti tammikuussa 2012, että FLDR:n sotilaat hyökkäsivät useisiin kyliin Masisin alueella ja surmasivat kuusi siviiliä, raiskasivat kaksi naista ja sieppasivat ainakin 48 henkilöä.

HRW:n kesäkuussa 2012 julkaiseman raportin mukaan FDLR:n sotilaat hyökkäsivät toukokuussa 2012 siviilien kimppuun Kamanangassa ja Lumenjessa Etelä-Kivun maakunnassa, Chambuchassa Walikalen alueella ja Ufumandun kylissä Masisin alueella Pohjois-Kivun maakunnassa. Näissä hyökkäyksissä viidakkoveitsin ja veitsin aseistautuneet FDLR:n sotilaat löivät kuoliaaksi kymmeniä siviilejä, myös useita lapsia. Asiantuntijaryhmän kesäkuussa 2012 julkaiseman raportin mukaan FDLR hyökkäsi 31. joulukuuta 2011 ja 4. tammikuuta 2012 välisenä aikana useisiin eri kyliin Etelä-Kivun maakunnassa. Yhdistyneiden kansakuntien tutkimukset vahvistavat, että iskun aikana tapettiin vähintään 33 henkilöä, joiden joukossa oli 9 lasta ja 6 naista: heidät joko poltettiin elävältä, teloitettiin leikkaamalla pää irti tai ammuttiin. Lisäksi yksi nainen ja yksi tyttö raiskattiin. Lisäksi asiantuntijaryhmän kesäkuussa 2012 julkaiseman raportin mukaan Yhdistyneiden kansakuntien tutkimukset vahvistavat, että FDLR surmasi vuoden 2012 toukokuussa Etelä-Kivun maakunnassa vähintään 14 siviiliä, joiden joukossa oli 5 naista ja 5 lasta. Asiantuntijaryhmän marraskuussa 2012 julkaiseman raportin mukaan YK dokumentoi joulukuun 2011 ja syyskuun 2012 välisenä aikana vähintään 106 välikohtausta, joissa FDLR oli harjoittanut seksuaalista väkivaltaa. Asiantuntijaryhmän marraskuussa 2012 julkaisemassa raportissa todetaan, että YK:n tutkimusten mukaan FDLR raiskasi 10. maaliskuuta 2012 yöllä seitsemän naista, joiden joukossa oli yksi alaikäinen, Kalinganyassa Kabaren alueella. FDLR hyökkäsi kylään uudelleen 10. huhtikuuta 2012 ja raiskasi kolme näistä naisista toistamiseen. Asiantuntijaryhmän marraskuussa 2012 julkaisemassa raportissa mainitaan lisäksi, että FDLR surmasi 11 henkilöä Bushibwambombossa Kalehessa 6. huhtikuuta 2012 ja että FDLR oli toukokuussa Masisin alueella osallisena 19 muussa surmatyössä; surmattujen joukossa oli viisi alaikäistä ja kuusi naista. M23-liike (Mouvement du 23 Mars) on aseistautunut, Kongon demokraattisessa tasavallassa toimiva ryhmä, joka on vastaanottanut aseita ja niihin liittyviä tarvikkeita, myös sotilaalliseen toimintaan liittyvää neuvontaa, koulutusta ja apua.

Useissa silminnäkijälausunnoissa todetaan, että M23 saa yleistä sotilastukea Ruandan puolustusvoimilta (RDF) ampuma-aseiden ja -tarvikkeiden muodossa taistelutoimiin tarkoitetun materiaalituen lisäksi. M23 on ollut osallisena ja syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ottamalla lapset ja naiset kohteiksi aseellisissa selkkauksissa Kongon demokraattisessa tasavallassa. Lukuisten raporttien, tutkimusten ja silminnäkijälausuntojen mukaan M23 on vastuussa siviilien joukkosurmista sekä naisten ja lasten raiskauksista eri puolilla Kongon demokraattista tasavaltaa. Useista raporteista ilmenee, että M23-sotilaat ovat raiskanneet 46 naista ja tyttöä, joista nuorin oli 8-vuotias. Raportoidun seksuaalisen väkivallan lisäksi M23 on myös toteuttanut laajamittaisia kampanjoita, joiden aikana lapsia on väkivalloin värvätty ryhmän riveihin. Arvioiden mukaan M23 on pakkovärvännyt heinäkuun 2012 jälkeen 146 nuorta miestä ja poikaa yksistään Rutshurun alueella Kongon demokraattisen tasavallan itäosassa. Muutamat uhreista ovat olleet vasta 15 vuoden ikäisiä. M23:n Kongon demokraattisen tasavallan siviiliväestöä kohtaan harjoittamat julmuudet ja M23:n pakkovärväyskampanja sekä M23:n asema aseiden ja sotilaallisen tuen saajana ovat dramaattisesti lisänneet epävakautta ja konflikteja alueella ja joissakin tapauksissa loukanneet kansainvälistä oikeutta.

6.   M23

(alias: Mouvement du 23 mars).

YK merkinnyt luetteloon: 31. joulukuuta 2012.

Muita tietoja: Sähköposti: mouvementdu23mars1@gmail.com. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5277973

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Mouvement du 23 Mars (M23; maaliskuun 23. päivän liike) on aseistautunut, Kongon demokraattisessa tasavallassa toimiva ryhmä, joka on vastaanottanut aseita ja niihin liittyviä tarvikkeita, myös sotilaalliseen toimintaan liittyvää neuvontaa, koulutusta ja apua. Useissa silminnäkijälausunnoissa todetaan, että M23 saa yleistä sotilastukea Ruandan puolustusvoimilta (RDF) ampuma-aseiden ja -tarvikkeiden muodossa taistelutoimiin tarkoitetun materiaalituen lisäksi. M23 on ollut osallisena ja syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ottamalla lapset ja naiset kohteiksi aseellisissa selkkauksissa Kongon demokraattisessa tasavallassa. Lukuisten raporttien, tutkimusten ja silminnäkijälausuntojen mukaan M23 on vastuussa siviilien joukkosurmista sekä naisten ja lasten raiskauksista eri puolilla Kongon demokraattista tasavaltaa. Useista raporteista ilmenee, että M23-sotilaat ovat raiskanneet 46 naista ja tyttöä, joista nuorin oli 8-vuotias. Raportoidun seksuaalisen väkivallan lisäksi M23 on myös toteuttanut laajamittaisia kampanjoita, joiden aikana lapsia on väkivalloin värvätty ryhmän riveihin. Arvioiden mukaan M23 on pakkovärvännyt heinäkuun 2012 jälkeen 146 nuorta miestä ja poikaa yksistään Rutshurun alueella Kongon demokraattisen tasavallan itäosassa. Muutamat uhreista ovat olleet vasta 15 vuoden ikäisiä. M23:n Kongon demokraattisen tasavallan siviiliväestöä kohtaan harjoittamat julmuudet ja M23:n pakkovärväyskampanja sekä M23:n asema aseiden ja sotilaallisen tuen saajana ovat dramaattisesti lisänneet epävakautta ja konflikteja alueella ja joissakin tapauksissa loukanneet kansainvälistä oikeutta.

7.   MACHANGA LTD

Osoite: Plot 55A, Upper Kololo Terrace, Kampala, Uganda.

YK merkinnyt luetteloon: 29. maaliskuuta 2007.

Muita tietoja: Kullan vientiä harjoittava yritys (johtajat: Rajendra Kumar Vaya ja Hirendra M. Vaya). Machangalle kuuluvat ja Emirates Gold -yhtiön tilillä säilytetyt varat jäädytettiin vuonna 2010 Bank of Nova Scotia Mocatta -pankin (Yhdistynyt kuningaskunta) toimesta. Machangan omistajat ovat edelleen mukana kullan ostamisessa Kongon demokraattisen tasavallan itäosista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278291

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Machanga osti kultaa Kongon demokraattisessa tasavallassa toimivilta kauppiailta, joihin se oli solminut säännölliset kauppasuhteet ja jotka olivat kiinteästi yhteydessä puolisotilaallisiin järjestöihin. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Kullan vientiä harjoittava yritys (johtajat: Rajendra Kumar Vaya ja Hirendra M. Vaya). Machangalle kuuluvat ja Emirates Gold -yhtiön tilillä säilytetyt varat jäädytettiin vuonna 2010 Bank of Nova Scotia Mocatta -pankin (Yhdistynyt kuningaskunta) toimesta. Machangan edellinen omistaja Rajendra Kumar ja hänen veljensä Vipul Kumar ovat edelleen olleet mukana kullan ostamisessa Kongon demokraattisen tasavallan itäosista.

8.   TOUS POUR LA PAIX ET LE DEVELOPPEMENT (KANSALAISJÄRJESTÖ)

(alias: TPD)

Osoite: Goma, Pohjois-Kivu, Kongon demokraattinen tasavalta.

YK merkinnyt luetteloon: 1. marraskuuta 2005.

Muita tietoja: Päätoimipaikka Goma, mutta maakuntatason toimikuntia Etelä-Kivussa, Länsi-Kasaissa, Itä-Kasaissa ja Maniemassa. Virallisesti keskeyttänyt kaiken toimintansa vuodesta 2008 lähtien. Käytännössä TPD:n toimistot ovat olleet kesäkuusta 2011 lähtien avoinna ja ne ovat olleet osallisina tapauksissa, jotka liittyvät maan sisäisten pakolaisten paluuseen kotiseuduilleen, yhteisöjen sovintoaloitteisiin, maariitojen ratkaisemiseen jne. TPD:n puheenjohtaja on Eugene Serufuli ja varapuheenjohtaja Saverina Karomba. Merkittäviin jäseniin kuuluvat Pohjois-Kivun maakuntaedustajat Robert Seninga ja Bertin Kirivita. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278464

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Sekaantunut asevientikiellon rikkomiseen toimittamalla apua RCD-G:lle, erityisesti kuorma-autoja aseiden ja joukkojen kuljetuksiin, sekä kuljettamalla aseita jaettaviksi osalle Masisin ja Rutshurun (Pohjois-Kivu) väestöstä vuoden 2005 alussa. Päätoimipaikka Goma, mutta maakuntatason toimikuntia Etelä-Kivussa, Länsi-Kasaissa, Itä-Kasaissa ja Maniemassa. Virallisesti keskeyttänyt kaiken toimintansa vuodesta 2008 lähtien. Käytännössä TPD:n toimistot ovat olleet kesäkuusta 2011 lähtien avoinna ja ne ovat olleet osallisina tapauksissa, jotka liittyvät maan sisäisten pakolaisten paluuseen kotiseuduilleen, yhteisöjen sovintoaloitteisiin, maariitojen ratkaisemiseen jne. TPD:n puheenjohtaja on Eugene Serufuli ja varapuheenjohtaja Saverina Karomba. Merkittäviin jäseniin kuuluvat Pohjois-Kivun maakuntaedustajat Robert Seninga ja Bertin Kirivita.

9.   UGANDA COMMERCIAL IMPEX (UCI) LTD

Osoite: a) Plot 22, Kanjokya Street, Kamwokya, Kampala, Uganda (Puh.: +256 41 533 578/9), b) PO BOX 22709, Kampala, Uganda.

YK merkinnyt luetteloon: 29. maaliskuuta 2007.

Muita tietoja: Kullan vientiä harjoittava yritys. (Johtajat: Jamnadas V. Lodhia – tunnetaan nimellä ”Chuni” – ja hänen poikansa Kunal J. Lodhia ja Jitendra J. Lodhia). Ugandan viranomaiset ilmoittivat tammikuussa 2011 pakotekomitealle, että UCI:n rahoitusvaroja koskevan poikkeuksen nojalla Emirates Gold -yhtiö maksoi UCI:n velan takaisin Kampalassa sijaitsevalle ”Crane Bank” -pankille, minkä jälkeen sen tilit suljettiin lopullisesti. UCI:n omistajat ovat edelleen mukana kullan ostamisessa Kongon demokraattisen tasavallan itäosista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278486

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

UCI osti kultaa Kongon demokraattisessa tasavallassa toimivilta kauppiailta, joihin se oli solminut säännölliset kauppasuhteet ja jotka olivat kiinteästi yhteydessä puolisotilaallisiin järjestöihin. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Kullan vientiä harjoittava yritys. (Entiset johtajat J.V. Lodhia – tunnetaan nimellä ”Chuni” – ja hänen poikansa Kunal Lodhia). Ugandan viranomaiset ilmoittivat tammikuussa 2011 pakotekomitealle, että UCI:n rahoitusvaroja koskevan poikkeuksen nojalla Emirates Gold -yhtiö maksoi UCI:n velan takaisin Kampalassa sijaitsevalle ”Crane Bank” -pankille, minkä jälkeen sen tilit suljettiin lopullisesti. UCI:n edellinen omistaja J.V. Lodhia ja hänen poikansa Kumal Lodhia ovat edelleen mukana kullan ostamisessa Kongon demokraattisen tasavallan itäosista.

---

| 8.3.2017 | FI | Euroopan unionin virallinen lehti | L 60/32 |
| --- | --- | --- | --- |

8.3.2017

FI

Euroopan unionin virallinen lehti

L 60/32

---

KOMISSION TÄYTÄNTÖÖNPANOASETUS (EU) 2017/397,

annettu 7 päivänä maaliskuuta 2017,

kiinteistä tuontiarvoista tiettyjen hedelmien ja vihannesten tulohinnan määrittämiseksi

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,

sekä katsoo seuraavaa:

| (1) | Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille. |
| --- | --- |

(1)

Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

| (2) | Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä, |
| --- | --- |

(2)

Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 7 päivänä maaliskuuta 2017.

Komission puolesta,

puheenjohtajan nimissä

Jerzy PLEWA

Pääjohtaja

Maatalouden ja maaseudun kehittämisen pääosasto

---

(1)  
  EUVL L 347, 20.12.2013, s. 671.

1

(2)  
  EUVL L 157, 15.6.2011, s. 1.

2

---

LIITE

Kiinteät tuontiarvot tiettyjen hedelmien ja vihannesten tulohinnan määrittämiseksi

| (EUR/100 kg) |
| --- |
| CN-koodi | Kolmansien maiden koodi (1) | Kiinteä tuontiarvo |
| 0702 00 00 | EG | 235,2 |
| IL | 243,7 |
| MA | 97,0 |
| TR | 94,6 |
| ZZ | 167,6 |
| 0707 00 05 | MA | 80,2 |
| TR | 184,6 |
| ZZ | 132,4 |
| 0709 91 00 | EG | 97,7 |
| ZZ | 97,7 |
| 0709 93 10 | MA | 48,3 |
| TR | 153,2 |
| ZZ | 100,8 |
| 0805 10 22 , 0805 10 24 , 0805 10 28 | EG | 50,6 |
| IL | 80,7 |
| MA | 44,2 |
| TN | 56,9 |
| TR | 72,8 |
| ZZ | 61,0 |
| 0805 50 10 | EG | 74,7 |
| TR | 71,3 |
| ZZ | 73,0 |
| 0808 10 80 | CN | 135,3 |
| US | 128,5 |
| ZZ | 131,9 |
| 0808 30 90 | CL | 93,5 |
| CN | 77,6 |
| ZA | 113,7 |
| ZZ | 94,9 |

(EUR/100 kg)

CN-koodi

Kolmansien maiden koodi (1)

Kiinteä tuontiarvo

0702 00 00

EG

235,2

IL

243,7

MA

97,0

TR

94,6

ZZ

167,6

0707 00 05

MA

80,2

TR

184,6

ZZ

132,4

0709 91 00

EG

97,7

ZZ

97,7

0709 93 10

MA

48,3

TR

153,2

ZZ

100,8

0805 10 22 , 0805 10 24 , 0805 10 28

EG

50,6

IL

80,7

MA

44,2

TN

56,9

TR

72,8

ZZ

61,0

0805 50 10

EG

74,7

TR

71,3

ZZ

73,0

0808 10 80

CN

135,3

US

128,5

ZZ

131,9

0808 30 90

CL

93,5

CN

77,6

ZA

113,7

ZZ

94,9

---

(1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.

---

PÄÄTÖKSET

| 8.3.2017 | FI | Euroopan unionin virallinen lehti | L 60/34 |
| --- | --- | --- | --- |

8.3.2017

FI

Euroopan unionin virallinen lehti

L 60/34

---

NEUVOSTON TÄYTÄNTÖÖNPANOPÄÄTÖS (YUTP) 2017/398,

annettu 7 päivänä maaliskuuta 2017,

Somaliaan kohdistuvista rajoittavista toimenpiteistä annetun päätöksen 2010/231/YUTP täytäntöönpanosta

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,

ottaa huomioon Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta 26 päivänä huhtikuuta 2010 annetun neuvoston päätöksen 2010/231/YUTP (1) ja erityisesti sen 7 artiklan,

ottaa huomioon unionin ulkoasioiden ja turvallisuuspolitiikan korkean edustajan ehdotuksen,

sekä katsoo seuraavaa:

| (1) | Neuvosto hyväksyi 26 päivänä huhtikuuta 2010 päätöksen 2010/231/YUTP. |
| --- | --- |

(1)

Neuvosto hyväksyi 26 päivänä huhtikuuta 2010 päätöksen 2010/231/YUTP.

| (2) | Yhdistyneiden kansakuntien turvallisuusneuvoston päätöslauselmilla 751 (1992) ja 1907 (2009) perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tiedot 12 sellaisen henkilön ja yhden sellaisen yhteisön osalta, joihin sovelletaan rajoittavia toimenpiteitä. |
| --- | --- |

(2)

Yhdistyneiden kansakuntien turvallisuusneuvoston päätöslauselmilla 751 (1992) ja 1907 (2009) perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tiedot 12 sellaisen henkilön ja yhden sellaisen yhteisön osalta, joihin sovelletaan rajoittavia toimenpiteitä.

| (3) | Päätöksen 2010/231/YUTP liite I olisi näin ollen muutettava tämän mukaisesti, |
| --- | --- |

(3)

Päätöksen 2010/231/YUTP liite I olisi näin ollen muutettava tämän mukaisesti,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätöksen 2010/231/YUTP liite I tämän päätöksen liitteen mukaisesti.

2 artikla

Tämä päätös tulee voimaan päivänä, jona se julkaistaan Euroopan unionin virallisessa lehdessä.

Tehty Brysselissä 7 päivänä maaliskuuta 2017.

Neuvoston puolesta

Puheenjohtaja

L. GRECH

---

(1)  
  EUVL L 105, 27.4.2010, s. 17.

1

---

LIITE

Korvataan jäljempänä lueteltuja henkilöitä ja yhteisöä koskevat merkinnät seuraavasti:

I   Henkilöt

1.   Yasin Ali Baynah (myös a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)

Syntymäaika: 24.12.1965. Kansalaisuus: Somalia. Toinen kansalaisuus: Ruotsi. Asuinpaikka: Rinkeby, Tukholma, Ruotsi; Mogadishu, Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774673

Yasin Ali Baynah on yllyttänyt hyökkäyksiin siirtymäkauden liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Hän on myös hankkinut tukea ja kerännyt varoja liikkeiden ”Alliance for Re-Liberation of Somalia” ja ”Hisbul islam” puolesta, jotka molemmat ovat aktiivisesti mukana toimissa, jotka uhkaavat rauhaa ja turvallisuutta Somaliassa, mukaan lukien Djiboutin sopimuksen hylkääminen ja hyökkäykset TFG:n ja AMISOMin joukkoja vastaan Mogadishussa.

2.   Hassan Dahir Aweys (myös a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) ’Hassan, Sheikh’)

Syntymäaika: 1935. Kansalainen: Somalia. Kansalaisuus: Somalia. Asuinpaikka: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774682

Hassan Dahir Aweys on toiminut ja toimii edelleen vanhempana poliittisena ja ideologisena johtajana erilaisissa aseellisissa oppositioryhmissä, jotka ovat vastuussa toistuvasta yleisen ja täydellisen asevientikiellon rikkomisesta ja/tai toimista, jotka uhkaavat Djiboutin rauhansopimusta sekä siirtymäkauden liittohallituksen (TFG) ja Somaliassa toteutettavan Afrikan unionin operaation (AMISOM) joukkoja. Kesäkuusta 2006 syyskuuhun 2007 Aweys toimi Islamilaisten tuomioistuinten liiton (the Islamic Courts Union) keskuskomitean puheenjohtajana, heinäkuussa 2008 hän julisti itsensä liikkeen ”Alliance for Re-Liberation of Somalia-Asmara wing” puheenjohtajaksi, ja toukokuussa 2009 hänet nimitettiin TFG:tä vastustavien ryhmien liiton Hisbul Islamin puheenjohtajaksi. Kaikissa näissä tehtävissä Aweysin lausunnot ja toimet ovat osoittaneet yksiselitteisen ja jatkuvan aikomuksen hajottaa TFG ja karkottaa AMISOM voimakeinoin Somaliasta.

3.   Hassan Abdullah Hersi Al-Turki (myös a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)

Syntymäaika: noin 1944. Syntymäpaikka: Ogadenin alue, Etiopia. Kansalaisuus: Somalia. Asuinpaikka: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774683

Hassan Abdullah Hersi Al-Turki on ollut aseistautuneen puolisotilaallisen ryhmän vanhempia johtajia 1990-luvun puolivälistä ja osallistunut lukuisiin asevientikiellon rikkomisiin. Vuonna 2006 al-Turki toimitti joukkoja Islamilaisten tuomioistuinten liiton suorittamaan Mogadishun valtaukseen ja hänestä tuli al-Shabaabin kanssa liittoutuneen ryhmänsä sotilasjohtaja. Vuodesta 2006 al-Turki on antanut erilaisten aseellisten oppositioryhmien, esimerkiksi al-Shabaabin, järjestää koulutusta hallinnassaan olevalla alueella. Syyskuussa 2007 al-Turki esiintyi al-Jazeeran uutisvideossa, jossa näytettiin hänen johdollaan tapahtuvaa puolisotilaallista koulutusta.

4.   Ahmed Abdi aw-Mohamed (myös a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) ’Godane’, f) ’Godani’, g) ’Mukhtar, Shaykh’, h) ’Zubeyr, Abu’)

Syntymäaika: 10.7.1977. Syntymäpaikka: Hargeisa, Somalia. Kansalaisuus: Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774684

Ahmed Abdi AW-Mohamed on al-Shabaabin vanhempia johtajia ja hänet nimitettiin julkisesti organisaation emiiriksi joulukuussa 2007. Hänellä on komentovastuu al-Shabaabin operaatioista koko Somaliassa. AW-Mohamed on tuominnut Djiboutin rauhanprosessin ulkomaisena salaliittona, ja toukokuussa 2009 esitettiin Somalian medioissa äänitallenne, jossa hän tunnusti joukkojensa osallistuneen tuoreisiin taisteluihin Mogadishussa.

6.   Bashir Mohamed Mahamoud (myös a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) ’Abu Muscab’, i) ’Qorgab’)

Syntymäaika: a) 1979 b) 1980 c) 1981 d) 1982. Kansalaisuus: Somalia. Asuinpaikka: Mogadishu, Somalia.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774965

Bashir Mohamed Mahamoud on al-Shabaabin sotilaskomentajia. Mahamoud oli myös yksi noin kymmenestä al-Shabaabin johtoneuvoston jäsenestä vuoden 2008 lopusta. Mahamoud ja eräs hänen liittolaisensa vastasivat 10.6.2009 tehdystä kranaatinheitiniskusta Somalian siirtymäkauden liittohallitusta vastaan Mogadishussa.

8.   Fares Mohammed Mana'a (myös a) Faris Mana'a, b) Fares Mohammed Manaa)

Syntymäaika: 8.2.1965. Syntymäpaikka: Sadah, Jemen. Passin nro: 00514146; Myöntämispaikka: Sanaa, Jemen. Henkilökortin nro: 1417576; myöntämispaikka: Al-Amana, Jemen; myöntämispäivä: 7.1.1996.

YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774972

Fares Mohammed Mana'a on suoraan tai välillisesti toimittanut, myynyt tai siirtänyt Somaliaan aseita tai niihin liittyviä tarvikkeita aseidenvientikiellon vastaisesti. Mana'a tunnetaan laittoman asekaupan harjoittajana. Jemenin hallitus julkaisi lokakuussa 2009 asekauppiaiden mustan listan, jonka kärjessä on Mana'a, osana pyrkimyksiä pysäyttää aseiden tulva maassa, jossa on aseita kuulemma enemmän kuin ihmisiä. ”Faris Mana'a on merkittävä laittoman asekaupan harjoittaja, ja tämä on hyvin tiedossa”, kertoi kesäkuussa 2009 yhdysvaltalainen toimittaja, joka kommentoi Jemeniin liittyviä kysymyksiä, laatii puolivuosittain maaraportin ja on osallistunut Jane's Intelligence Groupin työhön. Yemen Timesin joulukuussa 2007 ilmestyneessä artikkelissa Mana'asta käytetään nimitystä ”Šeikki Faris Mohammed Mana'a, asekauppias (an arms dealer)”. Tammikuussa 2008 samassa lehdessä häntä kuvataan seuraavasti: ”Šeikki Faris Mana'a, asekauppias (an arms tradesman).”

Vuodesta 2008 puolivälistä lähtien Jemen on toiminut laittomien asekuljetusten keskuksena Afrikan sarven alueella, ja niihin kuuluvat erityisesti asekuljetukset meritse Somaliaan. Vahvistamattomien tietojen mukaan Faris Mana'a on osallistunut useaan otteeseen Somaliaan suuntautuneihin kuljetuksiin. Vuonna 2004 Mana'a oli mukana asetoimituksia koskevissa sopimuksissa Itä-Euroopan kanssa, ja väitetään, että aseet toimitettiin somalialaisille taistelijoille. Vuonna 1992 määrätystä Somaliaa koskevasta YK:n aseidenvientikiellosta huolimatta Mana'an kiinnostus laittomaan aseiden toimitukseen Somaliaan alkoi viimeistään vuonna 2003. Vuonna 2003 Mana'a teki tarjouksen tuhansien aseiden ostamisesta Itä-Euroopasta ja ilmoitti aikovansa myydä joitakin aseita Somaliaan.

9.   Hassan Mahat Omar (myös a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).

Syntymäaika: 10.4.1979. Syntymäpaikka: Garissa, Kenia. Kansalaisuus: Mahdollisesti Etiopia. Passin nro: A 1180173 Kenia, voimassaolo päättyy 20.8.2017. Henkilökortin nro: 23446085. Asuinpaikka: Nairobi, Kenia. YK nimennyt: 28.7.2011.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774975

Hassan Mahat Omar on osallistunut Somalian rauhaa, turvallisuutta tai vakautta uhkaaviin toimiin. Hän on imaami ja yhtenä johtohahmona Masjid-ul-Axmar-liikkeessä, joka on Nairobissa toimiva Al-Shabaabiin epävirallisesti kuuluva keskus. Hän on myös mukana uusien jäsenten värväämisessä ja varojen keräämisessä Al-Shabaabille, myös sähköisesti Al-Shabaabiin sidoksissa olevan alqimmah.net-sivuston kautta.

Lisäksi hän on antanut Al-Shabaabin eräällä chattipalstalla fatwa-lausuntoja kehottaen Somalian väliaikaisen liittohallituksen vastaisiin hyökkäyksiin.

10.   Omar Hammami (myös a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).

Syntymäaika: 6.5.1984. Syntymäpaikka: Alabama, Yhdysvallat. Kansalaisuus: Yhdysvallat. Uskotaan omaavan myös Syyrian kansalaisuuden. Passin nro: 403062567 (US). Sosiaaliturvanumero: 423-31-3021 (US). Asuinpaikka: Somalia.

Lisätietoja: Naimisissa somalialaisen naisen kanssa. Asui Egyptissä vuonna 2005; muutti Somaliaan vuonna 2009. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5774980

YK nimennyt: 28.7.2011.

Omar Hammami on osallistunut Somalian rauhaa, turvallisuutta tai vakautta uhkaaviin toimiin. Hän on Al-Shabaabin vanhempi jäsen. Hän osallistuu vierastaistelijoiden värväämiseen, rahoittamiseen ja palkkaamiseen Somaliassa. Hänet kuvataan räjähteiden ja yleisesti sodankäynnin asiantuntijaksi. Lokakuusta 2007 lähtien hän on esiintynyt televisiolähetyksissä ja Al-Shabaabin propagandavideoissa. Hänet on nähty Al-Shabaab-taistelijoiden koulutusta käsittelevässä videossa. Hän on myös esiintynyt videoissa ja verkkosivustoilla kehottaen taistelijoita liittymään runsaslukuisemmin Al-Shabaabiin.

12.   Aboud Rogo Mohammed, myös a) Aboud Mohammad Rogo, b) Aboud Seif Rogo, c) Aboud Mohammed Rogo, d) Sheikh Aboud Rogo, e) Aboud Rogo Muhammad, f) Aboud Rogo Mohamed)

Syntymäaika: 11.11.1960. Vaihtoehtoiset syntymäajat: a) 11.11.1967, b) 11.11.1969, c) 1.1.1969. Syntymäpaikka: Lamu Island, Kenia.

YK nimennyt: 25.7.2012.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775562

Keniassa toimiva ekstremisti Aboud Rogo Mohammed on uhannut Somalian rauhaa, turvallisuutta tai vakautta tarjoamalla rahoitus-, aineellista, logistiikka- tai teknistä tukea Al-Shabaabille, yhteisölle, jonka Somaliaa koskevan päätöslauselman 751 (1992) ja Eritreaa koskevan päätöslauselman 1907 (2009) nojalla perustettu Yhdistyneiden kansakuntien turvallisuusneuvoston komitea on sisällyttänyt luetteloon osallistumisesta Somalian rauhaa, turvallisuutta tai vakautta suoraan tai välillisesti uhkaaviin toimiin.

Aboud Rogo Mohammed on Keniassa toimiva ääri-islamilainen pappi. Hän käyttää edelleen vaikutusvaltaa Itä-Afrikan ääriryhmiin osana kampanjaansa väkivallan lisäämiseksi koko Itä-Afrikassa. Aboud Rogon toimiin sisältyy varainkeruuta Al-Shabaabille.

Aiemmin nimellä Muslim Youth Center tunnetun Al Hijran tärkeimpänä ideologisena johtajana Aboud Rogo Mohammed on käyttänyt ääriryhmää väylänä radikalisoitumiseen ja pääasiassa suahilinkielisten afrikkalaisten värväämiseen suorittamaan väkivaltaisia ääriryhmien toimia. Aboud kehotti helmikuun 2009 ja helmikuun 2012 välisenä aikana pidetyissä useissa innostavissa saarnoissa toistuvasti torjumaan väkivaltaisesti Somalian rauhanprosessin. Rogo kehotti näissä saarnoissa toistuvasti käyttämän väkivaltaa Somaliassa sekä Yhdistyneiden kansakuntien että Somaliassa toteutettavan Afrikan unionin operaation (AMISOM) joukkoja vastaan ja yllytti kuulijoitaan matkustamaan Somaliaan ja liittymään Al-Shabaabin taisteluun Kenian hallitusta vastaan.

Aboud Rogo Mohammed tarjoaa myös opastusta siihen, miten Al-Shabaabiin liittyvät kenialaiset värvätyt voivat välttää Kenian viranomaiset ja mitä reittejä voi käyttää matkustamiseen Mombasasta ja/tai Lamusta Al-Shabaabin tukikohtiin Somaliassa, erityisesti Kismayossa. Hän on järjestänyt useiden kenialaisten Al-Shabaabiin värvättyjen matkan Somaliaan.

Syyskuussa 2011 Rogo värväsi Mombasassa, Keniassa henkilöitä matkustamaan Somaliaan, oletettavasti terroristioperaatioita suorittamaan. Syyskuussa 2008 Rogo piti Mombasassa varainkeruukokouksen auttaakseen rahoittamaan Al-Shabaabin toimia Somaliassa.

13.   Abubaker Shariff Ahmed (myös a) Makaburi, b) Sheikh Abubakar Ahmed, c) Abubaker Shariff Ahmed, d) Abu Makaburi Shariff, e) Abubaker Shariff, f) Abubakar Ahmed)

Syntymäaika: 1962. Vaihtoehtoinen syntymäaika: 1967. Syntymäpaikka: Kenia. Asuinpaikka: Majengon alue, Mombasa, Kenia. YK nimennyt: 23.8.2012.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775564

Abubaker Shariff Ahmed on johtava tekijä nuorten kenialaisten muslimien järjestämisessä ja värväämisessä väkivaltaisiin ääriryhmän toimiin Somaliassa sekä Aboud Rogon läheinen liittolainen. Hän antaa aineellista tukea ääriryhmille Keniassa (ja muualla Itä-Afrikassa). Matkustaessaan toistuvasti Al-Shabaabin tukikohtiin Somaliassa, Kismayo mukaan lukien, hän on voinut ylläpitää vahvoja siteitä Al-Shabaabin vanhempiin jäseniin.

Abubaker Shariff Ahmed on myös mukana järjestämässä ja hoitamassa rahoitusta Al-Shabaabille, yhteisölle, jonka Somaliaa koskevan päätöslauselman 751 (1992) ja Eritreaa koskevan päätöslauselman 1907 (2009) nojalla perustettu Yhdistyneiden kansakuntien turvallisuusneuvoston komitea on sisällyttänyt luetteloon osallistumisesta Somalian rauhaa, turvallisuutta tai vakautta suoraan tai välillisesti uhkaaviin toimiin.

Abubaker Shariff Ahmed on saarnannut Mombasan moskeijoissa, että nuorten miesten pitäisi matkustaa Somaliaan, suorittaa ääriryhmien tekoja, taistella al-Qaidan puolesta ja tappaa Yhdysvaltojen kansalaisia.

Kenian viranomaiset pidättivät Abubaker Shariff Ahmedin joulukuun 2010 lopulla epäiltynä osallistumisesta linja-autoterminaalin pommi-iskuun Nairobissa. Abubaker Shariff Ahmed on myös erään Keniassa toimivan nuorisojärjestön johtaja Mombasassa; järjestöllä on siteitä Al-Shabaabiin.

Vuonna 2010 Abubaker Shariff Ahmed toimi Al-Shabaabin värvääjänä ja järjestelijänä Mombasan Majengon alueella Keniassa.

14.   Maalim Salman (myös a) Mu'alim Salman, b) Mualem Suleiman, c) Ameer Salman, d) Ma'alim Suleiman, e) Maalim Salman Ali, f) Maalim Selman Ali, g) Ma'alim Selman, h) Ma'alin Sulayman)

Syntymäaika: noin 1979. Syntymäpaikka: Nairobi, Kenia. Asuinpaikka: Somalia.

YK nimennyt: 23.9.2014.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5818613

Al-Shabaabin johtaja Ahmed Abdi aw-Mohamed alias Godane valitsi Maalim Salmanin Al-Shabaabin afrikkalaisten vierastaistelijoiden päälliköksi. Hän on kouluttanut muiden maiden kansalaisia, jotka ovat halunneet liittyä Al-Shabaabiin afrikkalaisina vierastaistelijoina. Hän on osallistunut turisteihin, huvittelukeskuksiin ja kirkkoihin kohdistuneisiin operaatioihin Afrikassa.

Vaikka Salmanin toiminta onkin keskittynyt operaatioihin Somalian ulkopuolella, hänen tiedetään asuvan Somaliassa ja kouluttavan siellä vierastaistelijoita ennen näiden lähettämistä muualle. Osa Al-Shabaabin vierastaistelijoista toimii myös Somaliassa. Salman muun muassa määräsi Al-Shabaabin vierastaistelijoita eteläiseen Somaliaan vastauksena Somaliassa toteutettavan Afrikan unionin operaation (AMISOM) joukkojen hyökkäykseen.

Muiden terroritekojen lisäksi Al-Shabaab on vastuussa Westgate-ostoskeskukseen Nairobissa Keniassa syyskuussa 2013 tehdystä hyökkäyksestä, jossa kuoli ainakin 67 henkilöä. Jokin aika sitten Al-Shabaab ilmoitti olevansa vastuussa 31. elokuuta 2014 tehdystä hyökkäyksestä kansallisen tiedustelupalvelun vankilaan Mogadishussa. Hyökkäyksessä kuoli kolme vartijaa ja kaksi siviiliä sekä loukkaantui 15 muuta henkilöä.

15.   Ahmed Diriye (myös a) Sheikh Ahmed Umar Abu Ubaidah, b) Sheikh Omar Abu Ubaidaha, c) Sheikh Ahmed Umar, d) Sheikh Mahad Omar Abdikarim, e) Abu Ubaidah, f) Abu Diriye)

Syntymäaika: noin 1972. Syntymäpaikka: Somalia. Asuinpaikka: Somalia.

YK nimennyt: 24.9.2014.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5818614

Ahmed Diriye nimitettiin Al-Shabaabin uudeksi emiiriksi entisen johtajan Ahmed Abdi aw-Mohamedin kuoleman jälkeen. YK:n turvallisuusneuvoston päätöslauselmien 751 (1992) ja 1907 (2009) nojalla perustettu turvallisuusneuvoston komitea oli lisännyt entisen johtajan pakoteluetteloon. Al-Shabaabin tiedottaja Sheikh Ali Dheere ilmoitti nimityksestä julkisesti 6. syyskuuta 2014 annetussa lausunnossa. Diriye on ollut Al-Shabaabin korkea-arvoinen jäsen ja emiirinä hän toimii Al-Shabaabin operaatioiden komentajana. Hän on suoraan vastuussa Al-Shabaabin toimista, jotka uhkaavat Somalian rauhaa, turvallisuutta ja vakautta. Diriye on sittemmin ottanut käyttöön arabiankielisen nimen Sheikh Ahmed Umar Abu Ubaidah.

II   Yhteisöt

Al-Shabaab (myös a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb'ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)

Sijainti: Somalia. YK nimennyt: 12.4.2010.

Lisätietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5775567

Al-Shabaab on osallistunut Somalian rauhaa, turvallisuutta tai vakautta suoraan tai välillisesti uhkaaviin toimiin, joita ovat erityisesti, mutta eivät yksinomaan, seuraavat: toimet, jotka vaarantavat 18.8.2008 tehdyn Djiboutin sopimuksen tai poliittisen prosessin; ja toimet, jotka uhkaavat siirtymäkauden liittovaltioelimiä, Somaliassa toteutettavaa Afrikan unionin operaatiota (AMISOM) tai muita kansainvälisiä Somaliaan liittyviä rauhanturvaoperaatioita.

Al-Shabaab on myös estänyt humanitaarisen avun toimittamista Somaliaan tai humanitaarisen avun saantia tai jakelua Somaliassa.

Somaliaa koskevan päätöslauselman 751 (1992) nojalla perustetun turvallisuusneuvoston komitean puheenjohtajan turvallisuusneuvostolle 29.7.2009 antaman lausunnon mukaisesti sekä Al-Shabaab että Hisb'ul Islam ovat julkisesti ja toistuvasti ottaneet vastuun joukkojen iskuista Somalian väliaikaista liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Al-Shabaab otti vastuun myös Somalian väliaikaisen liittohallituksen virkamiesten surmaamisesta ja 19.7.2009 teki Bayn ja Bakoolin alueilla iskuja UNOPSin, UNDSS:n ja UNDP:n paikallistoimistoihin ja sulki ne päätöslauselman 1844 (2008) c alakohdan vastaisesti. Al-Shabaab on lisäksi toistuvasti estänyt humanitaarisen avun saantia tai jakelua Somaliassa.

YK:n pääsihteerin 20.7.2009 turvallisuusneuvostolle antama kertomus Somalian tilanteesta sisälsi seuraavat kohdat Al-Shabaabin toimista Somaliassa:

Al-Shabaabin kaltaisten kapinallisryhmien väitetään kiristävän rahaa yksityisiltä yrityksiltä ja värväävän nuoria ihmisiä, myös lapsisotilaita, liittymään hallituksen vastaiseen taisteluun Mogadishussa. Al-Shabaab on vahvistanut, että sen joukkoihin kuuluu vierastaistelijoita, ja avoimesti ilmoittanut työskentelevänsä al-Qaida -järjestön kanssa Mogadishussa Somalian hallituksen hajottamiseksi. Vierastaistelijat, joista monet kuulemma ovat kotoisin Pakistanista tai Afganistanista, vaikuttavat hyvin koulutetuilta ja taisteluihin jo osallistuneilta. Heidän on havaittu käyttävän huppua ja suuntaavan sotatoimia hallituksen joukkoja vastaan Mogadishussa ja sitä ympäröivillä alueilla.

Al-Shabaab on tehostanut strategiaansa Somalian väestön pakottamiseksi ja pelottelemiseksi, ja sitä kuvaavat huolellisesti valittujen keskeisten henkilöiden murhat ja klaanien vanhimpien pidätykset, ja monet näistä on murhattu. Kansallisesta turvallisuudesta vastannut ministeri Omar Hashi Aden sai surmansa 19.6.2009 laajassa autopommi-itsemurhaiskussa Beletwynessä. Yli 30 muuta henkilöä sai surmansa kyseisessä iskussa, jonka kansainvälinen yhteisö samoin kuin Somalian yhteiskunta laajalti voimakkaasti tuomitsivat.

YK:n turvallisuusneuvoston Somalian toiminnan valvontaryhmän joulukuussa 2008 antaman raportin (2008/769) mukaan Al-Shabaab on vastuussa Somaliassa viime vuosina tehdyistä lukuisista hyökkäyksistä, joista mainittakoon seuraavat:

| — | Maailman elintarvikeohjelman puitteissa työskennelleen somalialaisen autonkuljettajan raportoitu surmaaminen ja mestaaminen syyskuussa 2008. |
| --- | --- |

—

Maailman elintarvikeohjelman puitteissa työskennelleen somalialaisen autonkuljettajan raportoitu surmaaminen ja mestaaminen syyskuussa 2008.

| — | Puntlandissa sijaitsevalla torilla 6.2.2008 tapahtuneessa pommi-iskussa kuoli 20 ja haavoittui yli 100 ihmistä. |
| --- | --- |

—

Puntlandissa sijaitsevalla torilla 6.2.2008 tapahtuneessa pommi-iskussa kuoli 20 ja haavoittui yli 100 ihmistä.

| — | Sarja Somalimaassa toteutettuja pommi-iskuja ja kohdennettuja murhia tarkoituksena katkaista vuoden 2006 parlamenttivaalit. |
| --- | --- |

—

Sarja Somalimaassa toteutettuja pommi-iskuja ja kohdennettuja murhia tarkoituksena katkaista vuoden 2006 parlamenttivaalit.

| — | Useiden ulkomaisten avustustyöntekijöiden murhat vuosina 2003 ja 2004. |
| --- | --- |

—

Useiden ulkomaisten avustustyöntekijöiden murhat vuosina 2003 ja 2004.

Al-Shabaab valtasi YK:n tilat Somaliassa 20.7.2009 ja määräsi YK:n kolme virastoa kielletyiksi al-Shabaabin hallitsemalla alueella Somaliassa. Lisäksi Somalian väliaikaisen liittohallituksen joukot taistelivat al-Shabaabin ja Hizbul Islamin kapinallisia vastaan 11.–12.7.2009; taisteluissa sai surmansa yli 60 ihmistä. 11.7.2009 käydyissä taisteluissa al-Shabaab ampui Villa Somaliaan neljä kranaattia, minkä seurauksena kolme Somaliassa toteutettavan Afrikan unionin operaation (AMISOM) sotilasta sai surmansa ja kahdeksan muuta loukkaantui.

British Broadcasting Corporation julkaisi 22.2.2009 artikkelin, jonka mukaan al-Shabaab on ottanut vastuun Afrikan unionin sotilastukikohtaan Mogadishussa suunnatusta autopommi-itsemurhaiskusta. Artikkelin mukaan Afrikan unioni oli vahvistanut yhdentoista Afrikan unionin rauhanturvaajan menehtymisen ja viidentoista muun henkilön loukkaantumisen.

Reutersin 14.7.2009 julkaiseman artikkelin mukaan al-Shabaabin taistelijat tekivät menestyksellä sissi-iskuja vuonna 2009 Somalian ja Afrikan unionin joukkoja vastaan.

Voice of American 10.7.2009 julkaistun artikkelin mukaan Al-Shabaab oli osallisena Somalian hallituksen joukkoja vastaan toukokuussa 2009 kohdistuneessa hyökkäyksessä.

Council on Foreign Relationsin verkkosivustolla julkaistun, 27.2.2009 päivätyn artikkelin mukaan al-Shabaab on kapinoinut Somalian väliaikaista liittohallitusta ja sen etiopialaisia tukijoita vastaan vuodesta 2006 lähtien. Al-Shabaab tappoi 11 burundilaista sotilasta tuhoisimmassa AU:n rauhanturvaajiin koskaan kohdistuneessa hyökkäyksessä; al-Shabaab osallistui raskaisiin taisteluihin, joissa sai surmansa vähintään 15 ihmistä Mogadishussa.

---

| 8.3.2017 | FI | Euroopan unionin virallinen lehti | L 60/41 |
| --- | --- | --- | --- |

8.3.2017

FI

Euroopan unionin virallinen lehti

L 60/41

---

NEUVOSTON TÄYTÄNTÖÖNPANOPÄÄTÖS (YUTP) 2017/399,

annettu 7 päivänä maaliskuuta 2017,

Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP täytäntöönpanosta

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,

ottaa huomioon Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta 20 päivänä joulukuuta 2010 annetun neuvoston päätöksen 2010/788/YUTP (1) ja erityisesti sen 6 artiklan,

ottaa huomioon unionin ulkoasioiden ja turvallisuuspolitiikan korkean edustajan ehdotuksen,

sekä katsoo seuraavaa:

| (1) | Neuvosto hyväksyi 20 päivänä joulukuuta 2010 päätöksen 2010/788/YUTP. |
| --- | --- |

(1)

Neuvosto hyväksyi 20 päivänä joulukuuta 2010 päätöksen 2010/788/YUTP.

| (2) | Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tunnistetiedot 30 sellaisen henkilön ja yhdeksän sellaisen yhteisön osalta, joihin kohdistetaan rajoittavia toimenpiteitä. |
| --- | --- |

(2)

Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea saattoi 12 päivänä tammikuuta 2017 ajan tasalle tunnistetiedot 30 sellaisen henkilön ja yhdeksän sellaisen yhteisön osalta, joihin kohdistetaan rajoittavia toimenpiteitä.

| (3) | Päätöksen 2010/788/YUTP liite I olisi näin ollen muutettava tämän mukaisesti, |
| --- | --- |

(3)

Päätöksen 2010/788/YUTP liite I olisi näin ollen muutettava tämän mukaisesti,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätöksen 2010/788/YUTP liite I tämän päätöksen liitteen mukaisesti.

2 artikla

Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tehty Brysselissä 7 päivänä maaliskuuta 2017.

Neuvoston puolesta

Puheenjohtaja

L. GRECH

---

(1)  
  EUVL L 336, 21.12.2010, s. 30.

1

---

LIITE

Korvataan alla lueteltuja henkilöitä ja yhteisöjä koskevat merkinnät seuraavilla merkinnöillä:

a)   luettelo 3 artiklan 1 kohdassa tarkoitetuista henkilöistä

1.   Eric BADEGE

Syntymäaika: 1971.

Kansalaisuus: Kongon demokraattisen tasavallan kansalainen.

YK merkinnyt luetteloon: 31. joulukuuta 2012.

Osoite: Ruanda (alkuvuodesta 2016).

Muita tietoja: Hän pakeni Ruandaan maaliskuussa 2013 ja asui siellä edelleen alkuvuonna 2016. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272441

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Eric Badege oli everstiluutnantti ja M23-liikkeen yhteyshenkilö Masisissa, ja hän johti eräitä operaatioita, joilla horjutettiin vakautta osissa Masisin aluetta Pohjois-Kivun maakunnassa. M23-liikkeen sotilaskomentajana Badege oli vastuussa vakavista loukkauksista, joissa lapsia ja naisia otettiin kohteiksi aseellisissa selkkauksissa. Vuoden 2012 toukokuun jälkeen Raia Mutomboki surmasi M23-liikkeen alaisuudessa satoja siviilejä koordinoitujen hyökkäysten sarjassa. Elokuussa 2012 Badege teki yhteishyökkäyksiä, joissa surmattiin siviilejä umpimähkään. Badege ja eversti Makoma Semivumbi Jacques toteuttivat yhdessä nämä hyökkäykset. M23-liikkeen entiset sotilaat väittävät, että kyseisen liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi.

Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät.” Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi.”

Badege pakeni Ruandaan maaliskuussa 2013 ja asui siellä edelleen alkuvuonna 2016.

2.   Frank Kakolele BWAMBALE

(alias: a) FRANK KAKORERE, b) FRANK KAKORERE BWAMBALE ja c) AIGLE BLANC)

Asema: FARDC:n kenraali.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Osoite: Kinshasa, Kongon demokraattinen tasavalta (kesäkuusta 2016).

Muita tietoja: Erosi CNDP:stä tammikuussa 2008. Asunut Kinshasassa kesäkuusta 2011. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011. Kongon demokraattisen tasavallan viranomaiset pidättivät hänet joulukuussa 2013 Benissä, Pohjois-Kivun maakunnassa, aseistariisunta-, demobilisaatio- ja sopeuttamisprosessin väitetyn estämisen vuoksi. Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 Mambasan alueella sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kesäkuusta 2016 lähtien hän on asunut Kinshasassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776078

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Frank Kakolele Bwambale oli RCD-ML:n johtaja, joka vaikutti RCD-ML:n politiikkaan ja johti sen joukkojen toimia. RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Hän erosi CNDP:stä tammikuussa 2008. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011.

Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 lähellä Mambasaa sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kakolele on asunut Kinshasassa kesäkuusta 2016 lähtien.

3.   Gaston IYAMUREMYE

(alias: a) Byiringiro Victor Rumuli, b) Victor Rumuri, c) Michel Byiringiro ja d) Rumuli)

Asema: a) FDLR:n väliaikainen johtaja, b) FDLR-FOCAn ensimmäinen varajohtaja ja c) FDLR-FOCAn kenraalimajuri.

Osoite: Pohjois-Kivun maakunta, Kongon demokraattinen tasavalta (kesäkuusta 2016).

Syntymäaika: 1948.

Syntymäpaikka: a) Musanzen alue, pohjoinen maakunta, Ruanda, b) Ruhengeri, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272456

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Gaston Iyamuremye on FDLR:n ensimmäinen varajohtaja ja väliaikainen johtaja. Hän on FDLR:n aseellisen siiven FOCAn kenraalimajuri. Kesäkuussa 2016 Iyamuremye oli Pohjois-Kivun maakunnassa, Kongon demokraattisessa tasavallassa.

4.   Innocent KAINA

(alias a): Colonel Innocent Kaina, b) India Queen)

Asema: M23-liikkeen entinen apulaiskomentaja.

Osoite: Uganda (alkuvuodesta 2016).

Syntymäaika: Marraskuu 1973.

Syntymäpaikka: Bunagana, Rutshurun alue, Kongon demokraattinen tasavalta.

YK merkinnyt luetteloon: 30. marraskuuta 2012.

Muita tietoja: Kainasta tuli M23-liikkeen apulaiskomentaja Bosco Tagandan ryhmittymän paettua Ruandaan maaliskuussa 2013. Pakeni Ugandaan marraskuussa 2013. On Ugandassa alkuvuodesta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776081

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Innocent Kaina oli M23-liikkeen (Mouvement du 23 Mars) sektorin komentaja ja myöhemmin apulaiskomentaja. Hän oli vastuussa vakavista kansainvälisen oikeuden ja ihmisoikeuksien loukkauksista ja syyllistyi myös niihin. Heinäkuussa 2007 Kinshasan varuskunnan sotarikostuomioistuin (Garrison Military Tribunal) totesi Kainan olevan vastuussa Iturin alueella toukokuun 2003 ja joulukuun 2005 välisenä aikana tapahtuneista rikoksista ihmisyyttä vastaan. Hänet vapautettiin vuonna 2009 osana Kongon hallituksen ja CNDP:n välistä rauhansopimusta. Vuonna 2009 hän syyllistyi FARDC:n puitteissa teloituksiin, kaappauksiin ja vammauttamisiin Masisin alueella. Komentajana kenraali Tagandan alaisuudessa hän aloitti entisen CNDP:n kapinan Rutshurun alueella huhtikuussa 2012. Hän takasi kapinallisten turvallisuuden Masisin ulkopuolella. Vuoden 2012 toukokuun ja elokuun välillä hän johti yli 150 lapsen värväystä ja koulutusta M23-kapinaa varten ja ampui pakoon yrittäneet pojat. Heinäkuussa 2012 hän matkusti Berundaan ja Deghoon M23-liikkeen mobilisointi- ja värväystoimintaa varten. Kaina pakeni Ugandaan marraskuussa 2013 ja asui siellä edelleen alkuvuonna 2016.

5.   Jérôme KAKWAVU BUKANDE

(alias: a) Jérôme Kakwavu, b) Commandant Jérôme)

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Ylennettiin FARDC:n kenraaliksi joulukuussa 2004. Pidätettynä kesäkuusta 2011 lähtien Makalan vankilassa Kinshasassa. Kinshasan korkein sotaoikeus aloitti 25. maaliskuuta 2011 oikeudenkäynnin Kakwavua vastaan sotarikoksista. Kongon demokraattisen tasavallan sotaoikeus tuomitsi hänet marraskuussa 2014 kymmeneksi vuodeksi vankeuteen raiskauksesta, murhasta ja kidutuksesta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776083

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Entinen UCD/FAPC:n johtaja. FAPC:lla on hallinnassaan laittomia rajanylityspaikkoja Ugandan ja Kongon demokraattisen tasavallan rajalla, joka on aseiden tuontivirtojen keskeinen reitti. FAPC:n johtajana hän vaikutti FAPC:n politiikkaan ja johti sen joukkoja, jotka olivat sekaantuneet laittomaan asekauppaan ja näin ollen asevientikiellon rikkomisiin. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuonna 2002. Kuuluu niihin viiteen FARDC:n korkeaan upseeriin, joita on syytetty vakavista rikoksista, joihin on liittynyt seksuaalista väkivaltaa. Turvallisuusneuvosto saattoi näiden viiden upseerin tapaukset hallituksen tietoon vierailunsa aikana vuonna 2009. Ylennettiin FARDC:n kenraaliksi joulukuussa 2004. Pidätettynä kesäkuusta 2011 lähtien Makalan vankilassa Kinshasassa. Kinshasan korkein sotaoikeus aloitti 25. maaliskuuta 2011 oikeudenkäynnin Kakwavua vastaan sotarikoksista.

6.   Germain KATANGA

Kansalaisuus: Kongon demokraattisen tasavallan kansalainen.

Syntymäaika: 28. huhtikuuta 1978.

Syntymäpaikka: Mambasa, Iturin maakunta, Kongon demokraattinen tasavalta.

Osoite: Kongon demokraattinen tasavalta (vankilassa).

YK merkinnyt luetteloon: 1. marraskuuta 2005.

Muita tietoja: Katanga nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen muista Iturissa aiemmin tehdyistä rikoksista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776116

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Germain Katanga oli FRPI:n komentaja. Hän sekaantui aseiden siirtoihin asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen muista Iturissa aiemmin tehdyistä rikoksista.

7.   Thomas LUBANGA

Syntymäpaikka: Ituri, Kongon demokraattinen tasavalta.

Kansalaisuus: Kongon demokraattisen tasavallan kansalainen.

Osoite: Kongon demokraattinen tasavalta (vankilassa).

YK merkinnyt luetteloon: 1. marraskuuta 2005.

Muita tietoja: Lubanga pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin. Luovutettiin Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776117

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Thomas Lubanga oli UPC/L:n johtaja. UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin, ja Kongon demokraattisen tasavallan viranomaiset luovuttivat hänet Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa.

8.   Sultani MAKENGA

(alias: a) Makenga, Colonel Sultani, b) Makenga, Emmanuel Sultani)

Syntymäaika: 25. joulukuuta 1973.

Syntymäpaikka: Rutshuru, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 12. marraskuuta 2012.

Muita tietoja: Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja. Ugandassa loppuvuodesta 2014 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272833

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Sultani Makenga on Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja. M23-liikkeen (joka tunnetaan myös nimellä Kongon vallankumousarmeija, Congolese Revolutionary Army) johtajana Sultani Makenga on ottamalla naiset ja lapset kohteiksi aseellisissa selkkauksissa syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ja on vastuussa niistä. Hän on ollut vastuussa myös kansainvälisen oikeuden loukkauksista, jotka liittyvät M23-liikkeen toimiin lasten värväämisessä tai käyttämisessä aseellisissa selkkauksissa Kongon demokraattisessa tasavallassa. M23-liike on Sultani Makengan komennossa kohdistanut Kongon demokraattisen tasavallan siviiliväestöön laajamittaisia julmuuksia. Todistajanlausuntojen ja raporttien mukaan Sultani Makengan komennossa olevat taistelijat ovat osana Rutshurun alueen hallinnan lujittamiseen tähtäävää politiikkaa raiskanneet Rutshurun alueella naisia ja lapsia, joista jotkut ovat olleet vain 8-vuotiaita. Makengan komennossa M23-liike on toteuttanut laajamittaisia lasten pakkovärväyskampanjoita Kongon demokraattisessa tasavallassa ja sen lähialueilla sekä tappanut, vammauttanut ja vahingoittanut joukoittain lapsia. Monet pakkovärvätyistä lapsista ovat olleet alle 15-vuotiaita. Makengan on myös raportoitu vastaanottaneen aseita ja niihin liittyviä tarvikkeita rikkoen Kongon demokraattisen tasavallan toteuttamia aseidenvientikiellon täytäntöönpanotoimenpiteitä, mukaan lukien sisäiset määräykset aseiden ja niihin liittyvien tarvikkeiden tuonnista ja hallussapidosta. Makengan toiminta M23-liikkeen johtajana on käsittänyt vakavia kansainvälisen oikeuden loukkauksia ja Kongon demokraattisen tasavallan siviiliväestöön kohdistuneita julmuuksia, mikä on lisännyt turvattomuutta sekä vaikeuttanut tilannetta alueella siirtojen ja selkkausten vuoksi. Kongon demokraattisessa tasavallassa toimivan M23-liikkeen (Mouvement du 23 Mars) sotilasjohtaja.

9.   Khawa Panga MANDRO

(alias: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) Chief Kahwa ja h) Kawa)

Syntymäaika: 20. elokuuta 1973.

Syntymäpaikka: Bunia, Kongon demokraattinen tasavalta.

Osoite: Uganda (toukokuusta 2016).

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan sekä määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272933

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Khawa Panga Mandro oli PUSIC:n johtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä vuosina 2001 ja 2002. Hänet toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan sekä määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien.

10.   Callixte MBARUSHIMANA

Asema: FDLR:n pääsihteeri.

Syntymäaika: 24. heinäkuuta 1963.

Syntymäpaikka: Ndusu/Ruhengeri, pohjoinen maakunta, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011. Kansainvälinen rikostuomioistuin vapautti hänet loppuvuonna 2011. Valittiin 29. marraskuuta 2014 FDLR:n pääsihteeriksi viiden vuoden kaudeksi. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5224649

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Callixte Mbarushimana oli pidätykseensä saakka FDLR:n pääsihteeri ja FDLR:n ylimmän sotilasjohdon varajohtaja. Kongon demokraattisessa tasavallassa toimivan ulkomaisen aseellisen ryhmän poliittisena johtajana ja sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitetun taistelijoiden aseistariisunnan, vapaaehtoisen kotiuttamisen ja uudelleensijoittamisen. Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011, mutta vapautettiin loppuvuonna 2011. Hänet valittiin 29. marraskuuta 2014 uudelleen FDLR:n pääsihteeriksi viiden vuoden kaudeksi.

11.   Iruta Douglas MPAMO

(alias: a) Doulas Iruta Mpamo, b) Mpano)

Osoite: Gisenyi, Ruanda (kesäkuusta 2011 lähtien).

Syntymäaika: a) 28. joulukuuta 1965, b) 29. joulukuuta 1965.

Syntymäpaikka: a) Bashali, Masisi, Kongon demokraattinen tasavalta, b) Goma, Kongon demokraattinen tasavalta, c) Uvira, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Ei tietoa ammatillisesta toiminnasta sen jälkeen, kun kaksi Great Lakes Business Company -yhtiön (GLBC) hallinnoimaa lentokonetta syöksyi maahan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272813

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Compagnie Aérienne des Grands Lacs ja Great Lakes Business Company -yhtiöiden omistaja/johtaja. Näiden yhtiöiden ilma-aluksia käytettiin päätöslauselman 1493 (2003) 20 kohdassa tarkoitettujen aseellisten ryhmien ja puolisotilaallisten joukkojen avustamiseen. Syyllistynyt myös lento- ja rahtitietojen väärentämiseen ilmeisesti mahdollistaakseen asevientikiellon rikkomisen. Ei tietoa ammatillisesta toiminnasta sen jälkeen, kun kaksi Great Lakes Business Company -yhtiön (GLBC) hallinnoimaa lentokonetta syöksyi maahan.

13.   Leodomir MUGARAGU

(alias: a) Manzi Leon, b) Leo Manzi)

Osoite: FDLR:n esikunta Kikoman metsässä, Bogoyi, Walikale, Pohjois-Kivu, Kongon demokraattinen tasavalta (kesäkuusta 2011).

Syntymäaika: a) 1954, b) 1953.

Syntymäpaikka: a) Kigali, Ruanda b) Rushashi, pohjoinen maakunta, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: FDLR/FOCA:n esikuntapäällikkö, vastaa hallinnosta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270747

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Avoimista lähteistä saatujen tietojen ja virallisten tietojen mukaan Leodomir Mugaragu on FDLR:n aseellisen siiven FOCA:n (Forces Combattantes Abucunguzi / Combatant Force for the Liberation of Rwanda) esikuntapäällikkö. Virallisten tietojen mukaan Mugaragu suunnittelee FDLR:n toteuttamat sotilaalliset operaatiot Kongon demokraattisen tasavallan itäosissa. FDLR/FOCA:n esikuntapäällikkö, vastaa hallinnosta.

14.   Leopold MUJYAMBERE

(alias: a) Musenyeri b) Achille c) Frere Petrus Ibrahim)

Asema: a) FDLR-FOCA:n esikuntapäällikkö, b) FDLR-FOCA:n väliaikainen apulaiskomentaja.

Osoite: Kinshasa, Kongon demokraattinen tasavalta (kesäkuusta 2016).

Syntymäaika: a) 17. maaliskuuta 1962, b) noin 1966.

Syntymäpaikka: Kigali, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Hänestä tuli FDLR-FOCA:n virkaatekevä apulaiskomentaja vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5224709

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Leopold Mujyambere oli FDLR:n aseellisen siiven FOCA:n toisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti.

Kesäkuussa 2011 hän oli FOCA:n Etelä-Kivun operatiivisen sektorin (niin kutsuttu Amazon) komentaja. Myöhemmin hänet ylennettiin FOCA:n esikuntapäälliköksi ja sen jälkeen virkaatekeväksi apulaiskomentajaksi vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan.

15.   Jamil MUKULU

(alias: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)

Asema: a) Allied Democratic Forces (ADF) -ryhmän päällikkö, b) Allied Democratic Forces -ryhmän komentaja.

Osoite: tiettävästi vankilassa Ugandassa (syyskuusta 2016).

Syntymäaika: a) 1965, b) 1. tammikuuta 1964.

Syntymäpaikka: Ntoken kylä, Ntenjerun hallintoalue, Kayungan alue, Uganda.

Kansalaisuus: ugandalainen.

YK merkinnyt luetteloon: 12. lokakuuta 2011.

Muita tietoja: Pidätetty huhtikuussa 2015 Tansaniassa ja karkotettu Ugandaan heinäkuussa 2015. Mukulu on syyskuusta 2016 lähtien tiettävästi ollut poliisivankilassa odottamassa oikeudenkäyntiään Ugandan lain mukaisista sotarikoksista ja Geneven yleissopimuksen vakavista rikkomisista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270670

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Julkisten lähteiden ja virallisten raporttien, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on ADF-ryhmän sotilasjohtaja; ADF on ulkomainen, Kongon demokraattisessa tasavallassa toimiva aseellinen ryhmä, joka estää päätöslauselman 1857 (2008) 4 kohdan b alakohdassa tarkoitettua ADF-ryhmän taistelijoiden aseistariisuntaa, kotiuttamista ja vapaaehtoista uudelleensijoittamista. Kongon demokraattista tasavaltaa käsittelevä YK:n pakotekomitean asiantuntijaryhmä raportoi, että Jamil Mukulu toimitti materiaalista tukea ja henkilöresursseja ADF:lle, joka on Kongon demokraattisen tasavallan alueella toimiva aseellinen ryhmä. Useiden tietolähteiden, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on hankkinut rahoitusta ja vaikuttanut ADF:n politiikkaan sekä ollut suoraan vastuussa ADF:n joukkojen johtamisjärjestelystä, erityisesti kansainvälisiin terroristiverkkoihin pidettyjen yhteyksien valvonnasta.

16.   Ignace MURWANASHYAKA

(alias: Dr. Ignace)

Arvonimi: Dr.

Asema: FDLR:n johtaja.

Osoite: Saksa (vankilassa).

Syntymäaika: 14. toukokuuta 1963.

Syntymäpaikka: a) Butera, Ruanda, b) Ngoma, Butare, Ruanda.

Kansalaisuus: ruandalainen.

YK merkinnyt luetteloon: 1. marraskuuta 2005.

Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272382

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Ignace Murwanashyaka on FDLR:n johtaja, joka vaikuttaa FDLR:n joukkojen politiikkaan; FDLR on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hän oli puhelimitse yhteydessä FDLR:n sotilaskomentajiin kentällä (myös Busurungin joukkomurhan aikaan toukokuussa 2009); hän antoi sotilaskäskyjä ylimmälle sotilasjohdolle; hän osallistui FDLR:n yksiköille tarkoitettujen aseiden ja ampumatarvikkeiden siirtojen koordinointiin ja käyttöä koskevien erityisohjeiden välittämiseen eteenpäin; ja hän hallinnoi suuria rahamääriä, jotka oli saatu FDLR:n hallinnassa olevien alueiden luonnonvarojen laittomasta myynnistä. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hänellä oli FDLR:n johtajana ja sotilaskomentajana komentovastuu, kun FDLR värväsi ja käytti lapsia Kongon itäosissa. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi.

17.   Straton MUSONI

(alias: IO Musoni)

Asema: FDLR:n entinen varajohtaja.

Syntymäaika: a) 6. huhtikuuta 1961, b) 4. kesäkuuta 1961.

Syntymäpaikka: Mugambazi, Kigali, Ruanda.

Kansalaisuus: ruandalainen.

YK merkinnyt luetteloon: 29. maaliskuuta 2007.

Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Musoni vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272354

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Straton Musoni oli FDLR:n varajohtaja; FDLR on Kongon demokraattisessa tasavallassa toimiva ulkomainen aseellinen ryhmä. Hän esti päätöslauselman 1649 (2005) vastaisesti kyseisiin ryhmiin kuuluvien taistelijoiden aseistariisuntaa ja vapaaehtoista kotiuttamista tai uudelleensijoittamista. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Hänet vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan.

18.   Jules MUTEBUTSI

(alias: a) Jules Mutebusi, b) Jules Mutebuzi, c) Colonel Mutebutsi)

Syntymäaika: 1964.

Syntymäpaikka: Minembwe, Etelä-Kivu, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Entinen FARDC:n apulaiskomentaja 10. sotilasalueella; erotettiin huhtikuussa 2004 kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Tiettävästi kuollut Kigalissa 9. toukokuuta 2014. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5272093

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Jules Mutebutsi liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Hän oli sekaantunut aseiden vastaanottamiseen FARDC:n organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille asevientikiellon vastaisesti. Hän oli FARDC:n apulaiskomentaja 10. sotilasalueella huhtikuuhun 2004 saakka, jolloin hänet erotettiin kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Hän on tiettävästi kuollut Kigalissa 9. toukokuuta 2014.

19.   Baudoin NGARUYE WA MYAMURO

(alias: Colonel Baudoin NGARUYE)

Arvonimi: M23-liikkeen (Mouvement du 23 Mars) sotilasjohtaja.

Asema: Prikaatikenraali.

Osoite: Rubavu / Mudende, Ruanda.

Syntymäaika: a) 1. huhtikuuta 1978, b) 1978.

Syntymäpaikka: a) Bibwe, Kongon demokraattinen tasavalta, b) Lusamambo, Luberon alue, Kongon demokraattinen tasavalta.

Kansalaisuus: Kongon demokraattisen tasavallan kansalainen.

Henkilötunnus: FARDC ID 1-78-09-44621-80.

YK merkinnyt luetteloon: 30. marraskuuta 2012.

Muita tietoja: Saapui Ruandan tasavaltaan 16. maaliskuuta 2013. Loppuvuodesta 2014 lähtien asunut Ngoman leirillä Ruandassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5268954

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Huhtikuussa 2012 Ngaruye komensi kenraali Ntagandan alaisuudessa entisten CNDP:n jäsenten kapinaa, joka tunnetaan nimellä Mouvement du 23 Mars (M23). Hän on tällä hetkellä M23-liikkeen kolmanneksi ylin sotilaskomentaja. Kongon demokraattista tasavaltaa käsittelevä asiantuntijaryhmä on aikaisemmin suositellut hänen nimeämistään vuosina 2008 ja 2009. Hän on syyllistynyt vakaviin ihmisoikeuksien ja kansainvälisen oikeuden loukkauksiin ja on vastuussa niistä. Hän värväsi ja koulutti M23-liikkeelle satoja lapsia vuosina 2008 ja 2009 ja vielä vuoden 2010 loppupuolella. Hän on syyllistynyt tappamiseen, vammauttamiseen ja kaappauksiin ottaen usein kohteeksi naiset. Hän on vastuussa sotilaskarkureiden teloituksista ja kidutuksesta M23-liikkeessä. Vuonna 2009 hän antoi toimien Kongon demokraattisen tasavallan asevoimissa (FARDC) käskyn tappaa kaikki miehet Walikalen alueen Shalion kylässä. Hän myös toimitti aseita ja ampumatarvikkeita sekä maksoi palkkoja Masisissa ja Walikalessa Ntagandan suorassa alaisuudessa. Vuonna 2010 hän järjesti väestön pakkosiirron ja pakkolunastuksia Lukopfun alueella. Hän on osallistunut laajasti myös mineraalikaupasta hyötyviin FARDC:n rikollisverkostoihin, mikä johti jännitteisiin ja väkivaltaisiin yhteenottoihin eversti Innocent Zimurindan kanssa vuonna 2011. Saapui Ruandan tasavaltaan 16.3.2013 Gasizissa/Rubavussa.

20.   Mathieu, Chui NGUDJOLO

(alias a) Cui Ngudjolo)

Kansalaisuus: Kongon demokraattisen tasavallan kansalainen.

Osoite: Kongon demokraattinen tasavalta.

Syntymäaika: 8. lokakuuta 1970.

Syntymäpaikka: Bunia, Iturin maakunta, Kongon demokraattinen tasavalta.

YK merkinnyt luetteloon: 1. marraskuuta 2005.

Muita tietoja: MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776118

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Mathieu Chui Ngudjolo oli FRPI:n esikuntapäällikkö, joka vaikutti FRPI:n politiikkaan ja johti sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa alle 15-vuotiaiden lasten värväyksestä ja käytöstä Iturissa vuonna 2006. MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015.

21.   Floribert Ngabu NJABU

(alias a) Floribert Njabu Ngabu, b) Floribert Ndjabu, c) Floribert Ngabu Ndjabu)

Kansalaisuus: Kongon demokraattisen tasavallan kansalainen, passin nro OB 0243318.

Syntymäaika: 23. toukokuuta 1971.

YK merkinnyt luetteloon: 1. marraskuuta 2005.

Muita tietoja: Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012. Hänet karkotettiin heinäkuussa 2014 Alankomaista Kongon demokraattiseen tasavaltaan, jossa hänen pidätettiin. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776373

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

FNI:n johtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012; päätökseen on haettu muutosta.

22.   Laurent NKUNDA

(alias: a) Nkunda Mihigo Laurent, b) Laurent Nkunda Bwatare, c) Laurent Nkundabatware, d) Laurent Nkunda Mahoro Batware, e) Laurent Nkunda Batware, f) Chairman, g) General Nkunda, h) Papa Six)

Syntymäaika: a) 6. helmikuuta 1967, b) 2. helmikuuta 1967.

Syntymäpaikka: Rutshuru, Pohjois-Kivu, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Entinen RCD-G:n kenraali. Perusti National Congress for the People's Defense -liikkeen vuonna 2006; vanhempi upseeri Rally for Congolese Democracy-Goma -liikkeessä (RCD-G) vuosina 1998–2006; upseeri Rwandan Patriotic Front -liikkeessä (RPF) vuosina 1992–1998. Ruandan viranomaiset pidättivät Laurent Nkundan tammikuussa 2009 Ruandassa, ja hänen tilalleen CNDP:n komentajaksi tuli toinen henkilö. Siitä lähtien hän on ollut kotiarestissa Kigalissa Ruandassa. Ruanda on kieltäytynyt noudattamasta Kongon demokraattisen tasavallan hallituksen pyyntöä luovuttaa Nkunda Kongon demokraattisen tasavallan itäosissa tehtyjen rikosten johdosta. Ruandan tuomioistuin Gisenyissä hylkäsi vuonna 2010 Nkundan tekemän valituksen laittomasta vapauden riistosta: tuomioistuin katsoi, että sotaoikeuden olisi käsiteltävä tätä asiaa. Nkundan asianajajat valittivat päätöksestä Ruandan sotaoikeuteen. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5270703

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Liittyi yhteen entisestä RCD-G:stä eronneiden joukkojen kanssa vallatakseen Bukavun väkivalloin toukokuussa 2004. Vastaanottanut aseita FARDC:n ulkopuolelta asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa 264 tapauksesta, joissa hänen johtamansa joukot värväsivät ja käyttivät lapsia Pohjois-Kivussa vuosina 2002–2009. Entinen RCD-G:n kenraali. Perusti National Congress for the People's Defense -liikkeen vuonna 2006; vanhempi upseeri Rally for Congolese Democracy-Goma -liikkeessä (RCD-G) vuosina 1998–2006; upseeri Rwandan Patriotic Front -liikkeessä (RPF) vuosina 1992–1998. Ruandan viranomaiset pidättivät Laurent Nkundan tammikuussa 2009 Ruandassa, ja hänen tilalleen CNDP:n komentajaksi tuli toinen henkilö. Siitä lähtien hän on ollut kotiarestissa Kigalissa Ruandassa. Ruanda on kieltäytynyt noudattamasta Kongon demokraattisen tasavallan hallituksen pyyntöä luovuttaa Nkunda Kongon demokraattisen tasavallan itäosissa tehtyjen rikosten johdosta. Ruandan tuomioistuin Gisenyissä hylkäsi vuonna 2010 Nkundan tekemän valituksen laittomasta vapauden riistosta: tuomioistuin katsoi, että sotaoikeuden olisi käsiteltävä tätä asiaa. Nkundan asianajajat panivat vireille menettelyn Ruandan sotaoikeudessa. Nkundalla on edelleen jonkin verran vaikutusvaltaa tiettyihin CNDP:n osiin.

23.   Felicien NSANZUBUKIRE

(alias: Fred Irakeza)

Asema: a) FDLR-FOCA:n alasektorin komentaja, b) FDLR-FOCA:n eversti.

Osoite: Etelä-Kivun maakunta, Kongon demokraattinen tasavalta (kesäkuusta 2016).

Syntymäaika: 1967.

Syntymäpaikka: a) Murama, Kigali, Ruanda, b) Rubungo, Kigali, Ruanda, c) Kinyinya, Kigali, Ruanda.

Kansalaisuus: ruandalainen.

YK merkinnyt luetteloon: 1. joulukuuta 2010.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5269078

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Felicien Nsanzubukire valvoi ja koordinoi ainakin marraskuun 2008 ja huhtikuun 2009 välisenä aikana ampuma-aseiden ja -tarvikkeiden laitonta kauppaa Tansanian yhdistyneestä tasavallasta Tanganjika-järven kautta Uviran ja Fizin alueella Etelä-Kivussa toimiville FDLR:n yksiköille. Tammikuusta 2016 lähtien Nsanzubukire oli FDLR-FOCA:n alasektorin komentaja Etelä-Kivun maakunnassa, ja hänen sotilasarvonsa oli eversti.

24.   Pacifique NTAWUNGUKA

(alias: a) Pacifique Ntawungula, b) Colonel Omega, c) Nzeri, d) Israel)

Asema: a) FDLR-FOCA:n ”SONOKI”-sektorin komentaja, b) FDLR-FOCA:n prikaatinkenraali.

Osoite: Rutshuru, Pohjois-Kivu, Kongon demokraattinen tasavalta (kesäkuusta 2016).

Syntymäaika: a) 1. tammikuuta 1964, b) Noin 1964.

Syntymäpaikka: Gaseke, Gisenyin maakunta, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: saanut sotilaskoulutusta Egyptissä. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5269021

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Pacifique Ntawunguka oli FDLR:n aseellisen siiven FOCA:n ensimmäisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti. Saanut sotilaskoulutusta Egyptissä.

Vuoden 2016 puolivälistä lähtien Ntawunguka oli FDLR-FOCA:n ”SONOKI”-sektorin komentaja Pohjois-Kivun maakunnassa.

25.   James NYAKUNI

Kansalaisuus: ugandalainen.

YK merkinnyt luetteloon: 1. marraskuuta 2005.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5776374

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Jérôme Kakwavun kauppakumppani erityisesti Kongon demokraattisen tasavallan ja Ugandan rajan yli tapahtuvassa salakuljetuksessa; epäillään myös aseiden ja sotilastarvikkeiden salakuljetuksesta tarkastamatta jääneillä kuorma-autoilla. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille, mukaan lukien rahoitusapua, joka on mahdollistanut näiden sotilaallisen toiminnan.

26.   Stanislas NZEYIMANA

(alias: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)

Asema: FDLR-FOCA:n entinen apulaiskomentaja.

Syntymäaika: a) 1. tammikuuta 1966, b) 28. elokuuta 1966, c) noin 1967.

Syntymäpaikka: Mugusa, Butare, Ruanda.

Kansalaisuus: ruandalainen.

YK merkinnyt luetteloon: 3. maaliskuuta 2009.

Muita tietoja: Katosi oleskellessaan Tansaniassa alkuvuodesta 2013. Olinpaikka ei tiedossa kesäkuusta 2016 lähtien. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275373

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Stanislas Nzeyimana oli FDLR:n aseellisen siiven FOCA:n apulaiskomentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti. Nzeyimana katosi Tansaniassa vuoden 2013 alussa, ja hänen olinpaikkansa ei ole ollut tiedossa kesäkuusta 2016 lähtien.

27.   Dieudonné OZIA MAZIO

(alias: a) Ozia Mazio, b) Omari, c) Mr Omari)

Syntymäaika: 6. kesäkuuta 1949.

Syntymäpaikka: Ariwara, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Dieudonné Ozia Mazion uskotaan kuolleen Ariwarassa 23. syyskuuta 2008. Hän oli tuolloin kongolaisten yritysten liiton ”Fédération des entreprises congolaises” (FEC) puheenjohtaja Arun alueella. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275495.

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Rahoitusjärjestelyjä Jérôme Kakwavun ja FAPC:n kanssa sekä salakuljetusta Kongon demokraattisen tasavallan ja Ugandan rajan yli, minkä ansiosta Kakwavu ja hänen joukkonsa ovat saanet tarvikkeita ja käteistä rahaa. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille. Dieudonné Ozia Mazion uskotaan kuolleen Ariwarassa 23. syyskuuta 2008. Hän oli tuolloin kongolaisten yritysten liiton ”Fédération des entreprises congolaises” (FEC) puheenjohtaja Arun alueella.

28.   Jean-Marie Lugerero RUNIGA

(alias: Jean-Marie Rugerero)

Asema: M23-liikkeen johtaja.

Osoite: Rubavu / Mudende, Ruanda.

Syntymäaika: a) noin 1960, b) 9. syyskuuta 1966.

Syntymäpaikka: Bukavu, Kongon demokraattinen tasavalta.

YK merkinnyt luetteloon: 31. joulukuuta 2012.

Muita tietoja: Saapui Ruandan tasavaltaan 16. maaliskuuta 2013. Asunut Ruandassa vuodesta 2016 lähtien. Osallistunut uuden kongolaisen poliittisen puolueen Alliance pour le Salut du Peuple (ASP) perustamiseen kesäkuussa 2016. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5274633

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

M23-liikkeen johtajan Sultani Makengan allekirjoittamassa, 9. heinäkuuta 2012 päivätyssä asiakirjassa Runiga nimettiin M23-liikkeen poliittisen siiven koordinaattoriksi. Asiakirjan mukaan hänen nimityksensä johtui siitä, että oli varmistettava M23-liikkeen ajaman asian näkyvyys. Lisäksi Runigaa kutsuttiin ryhmän verkkosivuston postauksissa M23-liikkeen johtajaksi. Hänen johtoasemansa vahvistettiin asiantuntijaryhmän marraskuussa 2012 julkaisemassa raportissa, jossa Runigaan viitataan M23-liikkeen johtajana.

Asiantuntijaryhmän 15. marraskuuta 2012 laatiman loppuraportin mukaan Runiga toimi sen valtuuskunnan johtajana, joka matkusti 29. heinäkuuta 2012 Kampalaan Ugandaan ja viimeisteli M23-liikkeen 21-kohtaisen toimintasuunnitelman Suurten järvien alueen kansainvälisen konferenssin odotettavissa olevien neuvottelujen edellä. BBC:n 23. marraskuuta 2012 välittämän uutisen mukaan M23 muodostettiin, kun FARDC:hen liitetyt CNDP:n entiset jäsenet alkoivat protestoida heikkoja olosuhteita ja alhaista palkkaa sekä sitä vastaan, että 23. maaliskuuta 2009 CNDP:n ja Kongon demokraattisen tasavallan välillä tehtyä rauhansopimusta, joka johti CNDP:n liittämiseen osaksi FADRC:tä, ei ollut pantu kokonaisuudessaan täytäntöön. M23-liike toteutti aktiivisia sotilasoperaatioita ottaakseen hallintaansa Kongon demokraattisen tasavallan itäosassa olevan alueen IPISin (International Peace Information Service) marraskuussa 2012 julkaiseman raportin mukaan. M23-liike ja FARDC taistelivat useiden Kongon demokraattisen tasavallan itäosassa olevien kaupunkien ja kylien hallinnasta 24. ja 25. heinäkuuta 2012. M23-liike hyökkäsi 26. heinäkuuta 2012 FARDC:n kimppuun Rumangabossa. M23-liike ajoi 17. marraskuuta 2012 FARDC:n pois Kibumbasta ja otti 20. marraskuuta 2012 Goman hallintaansa. Asiantuntijaryhmän marraskuussa 2012 laatiman raportin mukaan useat M23-liikkeen entiset sotilaat väittävät, että M23-liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi. Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät.” Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi.”

Runiga saapui Ruandan tasavaltaan 16. maaliskuuta 2013 Gasizissa/Rubavussa. Runiga on asunut Ruandassa vuoden 2016 puolivälistä lähtien. Kesäkuussa 2016 hän osallistui uuden kongolaisen poliittisen puolueen ”Alliance pour le Salut du Peuple” (ASP) perustamiseen.

29.   Ntabo Ntaberi SHEKA

Asema: Komentaja, Nduma Defence of Congo, Mayi Mayi Sheka -ryhmä.

Syntymäaika: 4. huhtikuuta 1976.

Syntymäpaikka: Walikalen alue, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 28. marraskuuta 2011.

Muita tietoja: Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275453

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Ntabo Ntaberi Sheka, Mayi Mayi Sheka -ryhmän poliittisen siiven komentaja, on taistelijoiden aseistariisuntaa, demobilisaatiota ja yhteiskuntaan sopeuttamista estävän kongolaisen aseellisen ryhmän poliittinen johtaja. Mayi Mayi Sheka on Kongossa toimiva puolisotilaallinen ryhmä, joka toimii Walikalen alueella itäisessä Kongon demokraattisessa tasavallassa sijaitsevista tukikohdistaan käsin. Mayi Mayi Sheka -ryhmä on tehnyt hyökkäyksiä itäisessä Kongon demokraattisessa tasavallassa sijaitseviin kaivoksiin, muun muassa vallannut Bisiyen kaivoksia ja harjoittanut kiristystä paikallisia asukkaita kohtaan. Ntabo Ntaberi Sheka on lisäksi syyllistynyt vakaviin, myös lapsiin kohdistuviin kansainvälisen oikeuden loukkauksiin. Hän suunnitteli ja määräsi Walikalen alueella 30. heinäkuuta ja 2. elokuuta 2010 välisenä aikana toteutetut hyökkäykset tarkoituksena rangaista paikallista väestöä, jota syytettiin yhteistyöstä Kongon hallituksen joukkojen kanssa. Hyökkäysten aikana lapsia raiskattiin ja siepattiin, heitä määrättiin pakkotyöhön ja kohdeltiin julmasti, epäinhimillisesti ja halventavasti. Mayi Mayi Sheka -puolisotilaallinen ryhmä myös värvää pakolla poikia, ja sen riveissä on lapsia värväyskampanjoiden tuloksena.

30.   Bosco TAGANDA

(alias: a) Bosco Ntaganda, b) Bosco Ntagenda, c) General Taganda, d) Lydia (kun hän kuului APR:ään), e) Terminator, f) Tango Romeo (kutsumerkki), g) Romeo (kutsumerkki), h) Major)

Osoite: Haag, Alankomaat (kesäkuusta 2016).

Syntymäaika: Vuosien 1973 ja 1974 välillä.

Syntymäpaikka: Bigogwe, Ruanda.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. marraskuuta 2005.

Muita tietoja: Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivuun. Nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Aiemmin esikuntapäällikkö CNDP:ssä, Laurent Nkundan pidätyksen jälkeen tammikuusta 2009 CNDP:n sotilaskomentaja. Tammikuusta 2009 lähtien tosiasiallinen apulaiskomentaja Pohjois- ja Etelä-Kivussa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Saapui Ruandaan maaliskuussa 2013 ja antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta. Luovutettiin Alankomaihin Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan; oikeudenkäynti alkoi syyskuussa 2015. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5274913

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Bosco Taganda oli UPC/L:n sotilaskomentaja, joka vaikutti UPC/L:n politiikkaan ja johti sen joukkojen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hänet nimitettiin FARDC:n kenraaliksi joulukuussa 2004, mutta hän ei hyväksynyt nimitystä ja jäi sen vuoksi FARDC:n ulkopuolelle. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003; 155 tapauksessa hän oli lisäksi suoraan ja/tai komentovastuussa lasten värväyksestä ja käytöstä Pohjois-Kivussa vuosina 2002–2009. CNDP:n esikuntapäällikkönä hän oli suoraan ja komentovastuussa marraskuussa 2008 tapahtuneesta Kiwanjan joukkomurhasta.

Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivun maakuntaan. Asui kesäkuussa 2011 Gomassa ja omisti suuria maatiloja Ngungussa Masisin alueella Pohjois-Kivun maakunnassa. Hänet nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Hän oli esikuntapäällikkö CNDP:ssä, ja hänestä tuli Laurent Nkundan pidätyksen jälkeen tammikuussa 2009 CNDP:n sotilaskomentaja. Tammikuusta 2009 lähtien hän oli tosiasiallinen apulaiskomentaja Pohjois- ja Etelä-Kivun maakunnissa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Hän saapui Ruandaan maaliskuussa 2013 ja antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta, minkä jälkeen hänet luovutettiin Alankomaihin Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan. Oikeudenkäynti alkoi syyskuussa 2015.

31.   Innocent ZIMURINDA

(alias: Zimulinda)

Asema: a) M23-liikkeen prikaatikomentaja, sotilasarvo: eversti b) FARDC:n eversti.

Osoite: Rubavu, Mudende.

Syntymäaika: a) 1. syyskuuta 1972, b) noin 1975, c) 16. maaliskuuta 1972.

Syntymäpaikka: a) Ngungu, Masisin alue, Pohjois-Kivu, Kongon demokraattinen tasavalta, b) Masisi, Kongon demokraattinen tasavalta.

Kansalaisuus: Kongon demokraattisen tasavallan kansalainen.

YK merkinnyt luetteloon: 1. joulukuuta 2010.

Muita tietoja: Liittyi FARDC:hen vuonna 2009 everstiluutnanttina, toimi prikaatin komentajana FARDC:n Kimia II -operaatiossa, asemapaikka Ngungun alue. Zimurinda ylennettiin heinäkuussa 2009 everstiksi ja hänestä tuli FARDC:n Ngungun sektorin komentaja ja myöhemmin Kitchangan sektorin komentaja FARDC:n Kimia II ja Amani Leo -operaatioissa. Vaikka Zimurindan nimi ei esiintynyt Kongon demokraattisen tasavallan presidentin 31. joulukuuta 2010 antamassa määräyksessä, jolla nimitettiin FARDC:n korkeita upseereita, Zimurinda tosiasiallisesti säilytti FARDC:n 22. sektorin komentajan asemansa Kitchangassa ja käyttää äskettäin annettua FARDC:n sotilasarvoa ja sotilaspukua. Avoimista lähteistä joulukuussa 2010 saatujen tietojen mukaan Zimurindan komennossa olevat joukot suorittivat värväystä. Saapui Ruandan tasavaltaan 16. maaliskuuta 2013. Loppuvuodesta 2014 lähtien asunut Ngoman leirillä Ruandassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5275315

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Useiden lähteiden mukaan everstiluutnantti Innocent Zimurinda antoi yhtenä FARDC:n 231. prikaatin komentajista käskyjä, jotka johtivat yli 100 ruandalaisen pakolaisen, joista useimmat olivat naisia ja lapsia, joukkomurhaan Shalion alueella huhtikuussa 2009 toteutetussa sotilaallisessa operaatiossa. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän mukaan everstiluutnantti Innocent Zimurinda oli todistajanlausuntojen mukaan kieltäytynyt 29. elokuuta 2009 vapauttamasta komennostaan kolmea lasta. Useiden lähteiden mukaan everstiluutnantti Innocent Zimurinda osallistui marraskuussa 2008, ennen CNDP:n yhdistämistä FARDC:iin, CNDP:n operaatioon, joka johti 89 siviilin, myös naisten ja lasten, joukkomurhaan Kiwanjan alueella.

Maaliskuussa 2010 51 Kongon demokraattisen tasavallan itäosassa toimivaa ihmisoikeusryhmää väitti Zimurindan olevan vastuussa monista ihmisoikeusloukkauksista, joihin liittyi useiden siviilien, myös naisten ja lasten, murhia helmikuun ja elokuun 2007 välillä. Everstiluutnantti Innocent Zimurindaa syytettiin samassa yhteydessä siitä, että hän on vastuussa monien naisten ja tyttöjen raiskauksista. Lasten asemaa aseellisissa konflikteissa tarkastelevan YK:n pääsihteerin erityisedustajan 21. toukokuuta 2010 antaman lausunnon mukaan Innocent Zimurinda on osallistunut lapsisotilaiden mielivaltaisiin teloituksiin muun muassa Kimia II-operaation aikana. Saman lausunnon mukaan hän epäsi YK:n Kongon demokraattisessa tasavallassa olevilta tarkkailijajoukoilta (MONUC) pääsyn tarkastamaan, onko joukoissa alaikäisiä. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän mukaan everstiluutnantti Zimurinda on suoraan vastuussa ja komentovastuussa lasten värväyksestä ja heidän pitämisestään hänen komennossaan olevissa joukoissa. Liittyi FARDC:hen vuonna 2009 everstiluutnanttina, toimi prikaatin komentajana FARDC:n Kimia II -operaatiossa, asemapaikka Ngungun alue. Zimurinda ylennettiin heinäkuussa 2009 everstiksi ja hänestä tuli FARDC:n Ngungun sektorin komentaja ja myöhemmin Kitchangan sektorin komentaja FARDC:n Kimia II ja Amani Leo -operaatioissa. Vaikka Zimurindan nimi ei esiintynyt Kongon demokraattisen tasavallan presidentin 31. joulukuuta 2010 antamassa määräyksessä, jolla nimitettiin FARDC:n korkeita upseereita, Zimurinda tosiasiallisesti säilytti FARDC:n 22. sektorin komentajan asemansa Kitchangassa ja käyttää äskettäin annettua FARDC:n sotilasarvoa ja sotilaspukua. Hän on edelleen lojaali Bosco Ntagandalle. Avoimista lähteistä joulukuussa 2010 saatujen tietojen mukaan Zimurindan komennossa olevat joukot suorittivat värväystä. Saapui Ruandan tasavaltaan 16. maaliskuuta 2013 Gasizissa/Rubavussa.

b)   Luettelo 3 artiklan 1 kohdassa tarkoitetuista yhteisöistä

1.   ADF (ALLIED DEMOCRATIC FORCES)

(alias: a) Forces Démocratiques Alliées-Armée Nationale de Libération de l'Ouganda (Liittoutuneet demokraattiset voimat – Ugandan kansallinen vapautusarmeija); b) ADF/NALU; c) NALU)

Osoite: Pohjois-Kivun maakunta, Kongon demokraattinen tasavalta.

YK merkinnyt luetteloon: 30. kesäkuuta 2014.

Muita tietoja: ADF:n perustaja ja johtaja Jamil Mukulu pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 alkaen tiettävästi ollut poliisivankilassa odottamassa oikeudenkäyntiään. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5864623

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Liittoutuneet demokraattiset voimat (ADF) perustettiin vuonna 1995, ja se toimii Kongon demokraattisen tasavallan ja Ugandan välisellä vuoristoisella rajaseudulla. Kongon demokraattista tasavaltaa käsittelevän Yhdistyneiden kansakuntien asiantuntijaryhmän, jäljempänä ’asiantuntijaryhmä’, vuoden 2013 loppuraportissa todettiin, että Ugandan viranomaisten ja YK:n lähteiden mukaan ADF oli vuonna 2013 vahvuudeltaan arviolta 1 200–1 500 aseistettua taistelijaa koillisella Pohjois-Kivun maakunnan Benin alueella lähellä Ugandan rajaa. Nämä samat lähteet arvioivat, että ADF:n jäsenten kokonaisvahvuus naiset ja lapset mukaan lukien on 1 600–2 500 henkeä. Kongon asevoimien (FARDC) hyökkäysten ja YK:n Kongon demokraattisessa tasavallassa vuosina 2013 ja 2014 toteuttaman vakauttamisoperaation (MONUSCO) johdosta ADF hajotti taistelijansa useampiin pienempiin tukikohtiin sekä siirsi naiset ja lapset Benin länsipuolisille alueille ja Iturin ja Pohjois-Kivun rajalle. ADF:n sotilaskomentaja on Hood Lukwago ja ylipäällikkö on pakotelistalla oleva Jamil Mukulu.

ADF on syyllistynyt vakaviin kansainvälisen oikeuden ja YK:n päätöslauselman 2078 (2012) loukkauksiin, kuten jäljempänä on esitetty.

ADF on värvännyt ja käyttänyt lapsisotilaita kansainvälisen oikeuden vastaisesti (YK:n turvallisuusneuvoston päätöslauselman 4 kohdan d alakohta).

Asiantuntijaryhmän vuoden 2013 loppuraportissa todettiin, että asiantuntijaryhmä haastatteli kolmea entistä ADF:n taistelijaa, jotka olivat paenneet vuonna 2013 ja jotka kuvailivat, miten ADF:n värvääjät Ugandassa houkuttelevat ihmisiä Kongon demokraattiseen tasavaltaan väärin lupauksin työpaikoista (aikuisille) ja ilmaisesta koulutuksesta (lapsille) ja pakottavat heidät sitten liittymään ADF:ään. Asiantuntijaryhmän raportin mukaan entiset ADF:n taistelijat kertoivat asiantuntijaryhmälle myös, että ADF:n koulutusryhmiin kuuluu tyypillisesti aikuisia miehiä ja poikia, ja kaksi ADF:stä vuonna 2013 paennutta poikaa kertoi asiantuntijaryhmälle, että he olivat saaneet ADF:ltä sotilaskoulutusta. Asiantuntijaryhmän raportti sisältää myös ”entisen ADF:n lapsisotilaan” antaman kertomuksen ADF:n koulutuksesta.

Asiantuntijaryhmän vuoden 2012 loppuraportin mukaan ADF:n värväämiin sotilaisiin kuuluu lapsia, ja esimerkkinä annetaan tapaus, jossa Ugandan viranomaiset vangitsivat Kasesessa heinäkuussa 2012 erään ADF:n värvääjän, joka oli matkalla Kongon demokraattiseen tasavaltaan mukanaan kuusi nuorta poikaa.

Esimerkki ADF:n harjoittamasta lasten värväyksestä ja käytöstä on Human Rights Watchin entisen Afrikan johtajan Georgette Gagnonin Ugandan entiselle oikeusministerille Kiddhu Makubuyulle osoittama 6. tammikuuta 2009 päivätty kirje, jossa ilmoitetaan, että ADF sieppasi vuonna 2000 Bushobozi Irumba -nimisen 9-vuotiaan pojan. Häntä vaadittiin antamaan ADF:n taistelijoille kuljetus- ja muita palveluja.

Lisäksi ”Afrikka-raportissa” viitattiin syytöksiin, joiden mukaan ADF värvää lapsisotilaiksi jopa 10-vuotiaita lapsia, ja siteerattiin Ugandan kansan puolustusjoukkojen (Uganda People's Defence Force, UPDF) tiedottajaa, joka oli todennut, että UPDF pelasti 30 lasta Victoria-järven Buvuma-saarella olleelta koulutusleiriltä.

ADF on myös syyllistynyt lukuisiin, naisiin ja lapsiin kohdistuneisiin kansainvälisten ihmisoikeuksien ja kansainvälisen humanitaarisen oikeuden loukkauksiin, kuten tappamiseen, vammauttamiseen ja seksuaaliseen väkivaltaan (YK:n turvallisuusneuvoston päätöslauselman 4 kohdan e alakohta).

Asiantuntijaryhmän vuoden 2013 loppuraportin mukaan ADF teki vuonna 2013 hyökkäyksiä moniin kyliin, ja niiden seurauksena yli 66 000 ihmistä joutui pakenemaan Ugandaan. Nämä hyökkäykset autioittivat suuren alueen, jota ADF on pitänyt sen jälkeen hallussaan sieppaamalla tai surmaamalla kyliinsä palanneita ihmisiä. Heinä-syyskuussa 2013 ADF mestasi Kamangon alueella ainakin viisi ihmistä, ampui useita ihmisiä ja sieppasi useita kymmeniä. Nämä teot herättivät suurta pelkoa paikallisväestön keskuudessa ja estivät heitä palaamasta kotiin.

Vakavia lasten oikeuksien loukkauksia aseellisissa konflikteissa koskeva seuranta- ja raportointimekanismi Global Horizontal Note raportoi lapsia ja aseellisia konflikteja käsittelevälle YK:n turvallisuusneuvoston työryhmälle, että lokakuusta joulukuuhun 2013 kestäneellä raportointikaudella ADF:n vastuulla oli 18 dokumentoidusta lapsiuhrista 14, mukaan lukien 11. joulukuuta 2013 Benin alueella Pohjois-Kivussa tapahtunut välikohtaus, jossa ADF hyökkäsi Musukun kylään surmaten 23 ihmistä, joista 11 oli lapsia (kolme tyttöä ja kahdeksan poikaa), nuorin kahden kuukauden ja vanhin 17 vuoden ikäinen. Kaikki uhrit oli silvottu viidakkoveitsin, myös hyökkäyksestä selvinneet kaksi lasta.

Pääsihteerin maaliskuussa 2014 laatimassa, konfliktiin liittyvää seksuaalista väkivaltaa käsittelevässä raportissa ”Liittoutuneet demokraattiset voimat / Ugandan kansallinen vapautusarmeija” mainitaan yhtenä osapuolista, joiden epäillään uskottavasti syyllistyneen aseellisissa selkkauksissa raiskauksiin tai muihin seksuaalisen väkivallan muotoihin tai olevan vastuussa niistä.

ADF on osallistunut myös MONUSCOn rauhanturvaajiin kohdistettuihin hyökkäyksiin (YK:n turvallisuusneuvoston päätöslauselman 4 kohdan i alakohta).

Yhdistyneiden kansakuntien vakauttamisoperaatio Kongon demokraattisessa tasavallassa (MONUSCO) raportoi lisäksi, että ADF on kohdistanut MONUSCOn rauhanturvaajiin ainakin kaksi hyökkäystä. Niistä ensimmäinen, joka tehtiin 14. heinäkuuta 2013, kohdistui MONUSCOn partioon Mbaun ja Kamangon välisellä tiellä. Tästä hyökkäyksestä kerrotaan yksityiskohtaisesti asiantuntijaryhmän vuoden 2013 loppuraportissa. Toinen hyökkäys tehtiin 3. maaliskuuta 2014. MONUSCOn ajoneuvoon hyökättiin kranaatein kymmenen kilometrin päässä Mavivin lentokentältä Benin alueella, ja hyökkäys haavoitti viittä rauhanturvaajaa.

ADF:n perustaja ja johtaja Jamil Mukulu pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 alkaen ollut poliisivankilassa odottamassa oikeudenkäyntiään.

2.   BUTEMBO AIRLINES (BAL)

Osoite: Butembo, Kongon demokraattinen tasavalta.

YK merkinnyt luetteloon: 29. maaliskuuta 2007.

Muita tietoja: Butembosta käsin toimiva yksityisessä omistuksessa oleva lentoyhtiö. Joulukuusta 2008 lähtien BAL:llä ei enää ole lentoliikennelupaa Kongon demokraattisessa tasavallassa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278478

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008) käytti lentoyhtiötään FNI:n kullan, muonituksen ja aseiden kuljettamisessa Mongbwalun ja Butembon välillä. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Butembosta käsin toimiva yksityisessä omistuksessa oleva lentoyhtiö. Joulukuusta 2008 lähtien BAL:llä ei enää ole lentoliikennelupaa Kongon demokraattisessa tasavallassa.

3.   COMPAGNIE AERIENNE DES GRANDS LACS (CAGL); GREAT LAKES BUSINESS COMPANY (GLBC)

Osoite: a) Avenue Président Mobutu, Goma, Kongon demokraattinen tasavalta, b) Gisenyi, Ruanda, c) PO BOX 315, Goma, Kongon demokraattinen tasavalta.

YK merkinnyt luetteloon: 29. maaliskuuta 2007.

Muita tietoja: Joulukuusta 2008 lähtien GLBC:llä ei enää ollut yhtään liikennekäytössä olevaa ilma-alusta, vaikkakin useat ilma-alukset jatkoivat lentämistä vuonna 2008 YK:n pakotteista huolimatta. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278381

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

CAGL:n ja GLBC:n omistaa Douglas MPAMO, joka on yksityishenkilö, johon sovelletaan jo päätöslauselmassa 1596 (2005) määrättyjä pakotteita. CAGL:aa ja GLBC:ta käytettiin aseiden ja ampumatarvikkeiden kuljetuksessa, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Joulukuusta 2008 lähtien GLBC:llä ei enää ollut yhtään liikennekäytössä olevaa ilma-alusta, vaikkakin useat ilma-alukset jatkoivat lentämistä vuonna 2008 YK:n pakotteista huolimatta.

4.   CONGOMET TRADING HOUSE

Osoite: Butembo, Pohjois-Kivu.

YK merkinnyt luetteloon: 29. maaliskuuta 2007.

Muita tietoja: Ei enää olemassa kultakauppaa harjoittavana yrityksenä Butembossa Pohjois-Kivussa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278420

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Congomet Trading House -yrityksen (aiemmin luettelossa nimellä Congocom) omisti Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008). Kambale hankki lähes kaiken kultatuotannon Mongbwalun alueelta, joka oli FNI:n hallinnassa. FNI sai huomattavia tuloja tästä tuotannosta kannettavista veroista. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Ei enää olemassa kultakauppaa harjoittavana yrityksenä Butembossa Pohjois-Kivussa.

5.   FORCES DEMOCRATIQUES DE LIBERATION DU RWANDA (FDLR)

(alias: a) FDLR, b) Force Combattante Abacunguzi, c) Ruandan vapautuksen armeija (Combatant Force for the Liberation of Rwanda), d) FOCA)

Osoite: a) Pohjois-Kivu, Kongon demokraattinen tasavalta, b) Etelä-Kivu, Kongon demokraattinen tasavalta.

YK merkinnyt luetteloon: 31. joulukuuta 2012.

Muita tietoja: Sähköposti: Fdlr@fmx.de; fldrrse@yahoo.fr; fdlr@gmx.net; fdlrsrt@gmail.com; humura2020@gmail.com. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278442

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

FDLR on suurimpia Kongon demokraattisen tasavallan alueella toimivia ulkomaisia aseellisia ryhmiä. Ryhmä muodostettiin vuonna 2000, ja se on tehnyt vakavia kansainvälisen oikeuden loukkauksia, joihin liittyy naisten ja lasten kohteeksi ottaminen aseellisissa selkkauksissa, mukaan lukien tappaminen ja vammauttaminen, seksuaalinen väkivalta ja pakkosiirrot. Amnesty Internationalin vuodelta 2010 olevan raportin mukaan FDLR oli syyllistynyt 96 siviilin tappamiseen Busurgunissa Walikalen alueella. Osa uhreista oli poltettu elävänä kodissaan. Saman lähteen mukaan eräs kansalaisjärjestön lääkärikeskus ilmoitti kesäkuussa 2010, että aseistetut ryhmät, muun muassa FDLR, raiskasivat kuukausittain noin 60 tyttöä ja naista Luberon alueen eteläosassa Pohjois-Kivussa. Human Rights Watchin (HRW) 20. joulukuuta 2010 julkaiseman raportin mukaan on olemassa asiakirjanäyttöä siitä, että FDLR värvää aktiivisesti lapsia riveihinsä. HRW on tunnistanut ainakin 83 kongolaista alle 18-vuotiasta lasta (eräät olivat vasta 14 vuoden ikäisiä), jotka FDLR oli värvännyt väkivalloin. HRW ilmoitti tammikuussa 2012, että FLDR:n sotilaat hyökkäsivät useisiin kyliin Masisin alueella ja surmasivat kuusi siviiliä, raiskasivat kaksi naista ja sieppasivat ainakin 48 henkilöä.

HRW:n kesäkuussa 2012 julkaiseman raportin mukaan FDLR:n sotilaat hyökkäsivät toukokuussa 2012 siviilien kimppuun Kamanangassa ja Lumenjessa Etelä-Kivun maakunnassa, Chambuchassa Walikalen alueella ja Ufumandun kylissä Masisin alueella Pohjois-Kivun maakunnassa. Näissä hyökkäyksissä viidakkoveitsin ja veitsin aseistautuneet FDLR:n sotilaat löivät kuoliaaksi kymmeniä siviilejä, myös useita lapsia. Asiantuntijaryhmän kesäkuussa 2012 julkaiseman raportin mukaan FDLR hyökkäsi 31. joulukuuta 2011 ja 4. tammikuuta 2012 välisenä aikana useisiin eri kyliin Etelä-Kivun maakunnassa. Yhdistyneiden kansakuntien tutkimukset vahvistavat, että iskun aikana tapettiin vähintään 33 henkilöä, joiden joukossa oli 9 lasta ja 6 naista: heidät joko poltettiin elävältä, teloitettiin leikkaamalla pää irti tai ammuttiin. Lisäksi yksi nainen ja yksi tyttö raiskattiin. Lisäksi asiantuntijaryhmän kesäkuussa 2012 julkaiseman raportin mukaan Yhdistyneiden kansakuntien tutkimukset vahvistavat, että FDLR surmasi vuoden 2012 toukokuussa Etelä-Kivun maakunnassa vähintään 14 siviiliä, joiden joukossa oli 5 naista ja 5 lasta. Asiantuntijaryhmän marraskuussa 2012 julkaiseman raportin mukaan YK dokumentoi joulukuun 2011 ja syyskuun 2012 välisenä aikana vähintään 106 välikohtausta, joissa FDLR oli harjoittanut seksuaalista väkivaltaa. Asiantuntijaryhmän marraskuussa 2012 julkaisemassa raportissa todetaan, että YK:n tutkimusten mukaan FDLR raiskasi 10. maaliskuuta 2012 yöllä seitsemän naista, joiden joukossa oli yksi alaikäinen, Kalinganyassa Kabaren alueella. FDLR hyökkäsi kylään uudelleen 10. huhtikuuta 2012 ja raiskasi kolme näistä naisista toistamiseen. Asiantuntijaryhmän marraskuussa 2012 julkaisemassa raportissa mainitaan lisäksi, että FDLR surmasi 11 henkilöä Bushibwambombossa Kalehessa 6. huhtikuuta 2012 ja että FDLR oli toukokuussa Masisin alueella osallisena 19 muussa surmatyössä; surmattujen joukossa oli viisi alaikäistä ja kuusi naista. M23-liike (Mouvement du 23 Mars) on aseistautunut, Kongon demokraattisessa tasavallassa toimiva ryhmä, joka on vastaanottanut aseita ja niihin liittyviä tarvikkeita, myös sotilaalliseen toimintaan liittyvää neuvontaa, koulutusta ja apua.

Useissa silminnäkijälausunnoissa todetaan, että M23 saa yleistä sotilastukea Ruandan puolustusvoimilta (RDF) ampuma-aseiden ja -tarvikkeiden muodossa taistelutoimiin tarkoitetun materiaalituen lisäksi. M23 on ollut osallisena ja syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ottamalla lapset ja naiset kohteiksi aseellisissa selkkauksissa Kongon demokraattisessa tasavallassa. Lukuisten raporttien, tutkimusten ja silminnäkijälausuntojen mukaan M23 on vastuussa siviilien joukkosurmista sekä naisten ja lasten raiskauksista eri puolilla Kongon demokraattista tasavaltaa. Useista raporteista ilmenee, että M23-sotilaat ovat raiskanneet 46 naista ja tyttöä, joista nuorin oli 8-vuotias. Raportoidun seksuaalisen väkivallan lisäksi M23 on myös toteuttanut laajamittaisia kampanjoita, joiden aikana lapsia on väkivalloin värvätty ryhmän riveihin. Arvioiden mukaan M23 on pakkovärvännyt heinäkuun 2012 jälkeen 146 nuorta miestä ja poikaa yksistään Rutshurun alueella Kongon demokraattisen tasavallan itäosassa. Muutamat uhreista ovat olleet vasta 15 vuoden ikäisiä. M23:n Kongon demokraattisen tasavallan siviiliväestöä kohtaan harjoittamat julmuudet ja M23:n pakkovärväyskampanja sekä M23:n asema aseiden ja sotilaallisen tuen saajana ovat dramaattisesti lisänneet epävakautta ja konflikteja alueella ja joissakin tapauksissa loukanneet kansainvälistä oikeutta.

6.   M23

(alias: Mouvement du 23 mars).

YK merkinnyt luetteloon: 31. joulukuuta 2012.

Muita tietoja: Sähköposti: mouvementdu23mars1@gmail.com. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5277973

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Mouvement du 23 Mars (M23; maaliskuun 23. päivän liike) on aseistautunut, Kongon demokraattisessa tasavallassa toimiva ryhmä, joka on vastaanottanut aseita ja niihin liittyviä tarvikkeita, myös sotilaalliseen toimintaan liittyvää neuvontaa, koulutusta ja apua. Useissa silminnäkijälausunnoissa todetaan, että M23 saa yleistä sotilastukea Ruandan puolustusvoimilta (RDF) ampuma-aseiden ja -tarvikkeiden muodossa taistelutoimiin tarkoitetun materiaalituen lisäksi. M23 on ollut osallisena ja syyllistynyt vakaviin kansainvälisen oikeuden loukkauksiin, kuten tappamiseen ja vammauttamiseen, seksuaaliseen väkivaltaan, kaappauksiin ja pakkosiirtoihin, ottamalla lapset ja naiset kohteiksi aseellisissa selkkauksissa Kongon demokraattisessa tasavallassa. Lukuisten raporttien, tutkimusten ja silminnäkijälausuntojen mukaan M23 on vastuussa siviilien joukkosurmista sekä naisten ja lasten raiskauksista eri puolilla Kongon demokraattista tasavaltaa. Useista raporteista ilmenee, että M23-sotilaat ovat raiskanneet 46 naista ja tyttöä, joista nuorin oli 8-vuotias. Raportoidun seksuaalisen väkivallan lisäksi M23 on myös toteuttanut laajamittaisia kampanjoita, joiden aikana lapsia on väkivalloin värvätty ryhmän riveihin. Arvioiden mukaan M23 on pakkovärvännyt heinäkuun 2012 jälkeen 146 nuorta miestä ja poikaa yksistään Rutshurun alueella Kongon demokraattisen tasavallan itäosassa. Muutamat uhreista ovat olleet vasta 15 vuoden ikäisiä. M23:n Kongon demokraattisen tasavallan siviiliväestöä kohtaan harjoittamat julmuudet ja M23:n pakkovärväyskampanja sekä M23:n asema aseiden ja sotilaallisen tuen saajana ovat dramaattisesti lisänneet epävakautta ja konflikteja alueella ja joissakin tapauksissa loukanneet kansainvälistä oikeutta.

7.   MACHANGA LTD

Osoite: Plot 55A, Upper Kololo Terrace, Kampala, Uganda.

YK merkinnyt luetteloon: 29. maaliskuuta 2007.

Muita tietoja: Kullan vientiä harjoittava yritys (johtajat: Rajendra Kumar Vaya ja Hirendra M. Vaya). Machangalle kuuluvat ja Emirates Gold -yhtiön tilillä säilytetyt varat jäädytettiin vuonna 2010 Bank of Nova Scotia Mocatta -pankin (Yhdistynyt kuningaskunta) toimesta. Machangan omistajat ovat edelleen mukana kullan ostamisessa Kongon demokraattisen tasavallan itäosista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278291

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Machanga osti kultaa Kongon demokraattisessa tasavallassa toimivilta kauppiailta, joihin se oli solminut säännölliset kauppasuhteet ja jotka olivat kiinteästi yhteydessä puolisotilaallisiin järjestöihin. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Kullan vientiä harjoittava yritys (johtajat: Rajendra Kumar Vaya ja Hirendra M. Vaya). Machangalle kuuluvat ja Emirates Gold -yhtiön tilillä säilytetyt varat jäädytettiin vuonna 2010 Bank of Nova Scotia Mocatta -pankin (Yhdistynyt kuningaskunta) toimesta. Machangan edellinen omistaja Rajendra Kumar ja hänen veljensä Vipul Kumar ovat edelleen olleet mukana kullan ostamisessa Kongon demokraattisen tasavallan itäosista.

8.   TOUS POUR LA PAIX ET LE DEVELOPPEMENT (KANSALAISJÄRJESTÖ)

(alias: TPD)

Osoite: Goma, Pohjois-Kivu, Kongon demokraattinen tasavalta.

YK merkinnyt luetteloon: 1. marraskuuta 2005.

Muita tietoja: Päätoimipaikka Goma, mutta maakuntatason toimikuntia Etelä-Kivussa, Länsi-Kasaissa, Itä-Kasaissa ja Maniemassa. Virallisesti keskeyttänyt kaiken toimintansa vuodesta 2008 lähtien. Käytännössä TPD:n toimistot ovat olleet kesäkuusta 2011 lähtien avoinna ja ne ovat olleet osallisina tapauksissa, jotka liittyvät maan sisäisten pakolaisten paluuseen kotiseuduilleen, yhteisöjen sovintoaloitteisiin, maariitojen ratkaisemiseen jne. TPD:n puheenjohtaja on Eugene Serufuli ja varapuheenjohtaja Saverina Karomba. Merkittäviin jäseniin kuuluvat Pohjois-Kivun maakuntaedustajat Robert Seninga ja Bertin Kirivita. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278464

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

Sekaantunut asevientikiellon rikkomiseen toimittamalla apua RCD-G:lle, erityisesti kuorma-autoja aseiden ja joukkojen kuljetuksiin, sekä kuljettamalla aseita jaettaviksi osalle Masisin ja Rutshurun (Pohjois-Kivu) väestöstä vuoden 2005 alussa. Päätoimipaikka Goma, mutta maakuntatason toimikuntia Etelä-Kivussa, Länsi-Kasaissa, Itä-Kasaissa ja Maniemassa. Virallisesti keskeyttänyt kaiken toimintansa vuodesta 2008 lähtien. Käytännössä TPD:n toimistot ovat olleet kesäkuusta 2011 lähtien avoinna ja ne ovat olleet osallisina tapauksissa, jotka liittyvät maan sisäisten pakolaisten paluuseen kotiseuduilleen, yhteisöjen sovintoaloitteisiin, maariitojen ratkaisemiseen jne. TPD:n puheenjohtaja on Eugene Serufuli ja varapuheenjohtaja Saverina Karomba. Merkittäviin jäseniin kuuluvat Pohjois-Kivun maakuntaedustajat Robert Seninga ja Bertin Kirivita.

9.   UGANDA COMMERCIAL IMPEX (UCI) LTD

Osoite: a) Plot 22, Kanjokya Street, Kamwokya, Kampala, Uganda (Puh.: +256 41 533 578/9), b) PO BOX 22709, Kampala, Uganda.

YK merkinnyt luetteloon: 29. maaliskuuta 2007.

Muita tietoja: Kullan vientiä harjoittava yritys. (Johtajat: Jamnadas V. Lodhia – tunnetaan nimellä ”Chuni” – ja hänen poikansa Kunal J. Lodhia ja Jitendra J. Lodhia). Ugandan viranomaiset ilmoittivat tammikuussa 2011 pakotekomitealle, että UCI:n rahoitusvaroja koskevan poikkeuksen nojalla Emirates Gold -yhtiö maksoi UCI:n velan takaisin Kampalassa sijaitsevalle ”Crane Bank” -pankille, minkä jälkeen sen tilit suljettiin lopullisesti. UCI:n omistajat ovat edelleen mukana kullan ostamisessa Kongon demokraattisen tasavallan itäosista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5278486

Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

UCI osti kultaa Kongon demokraattisessa tasavallassa toimivilta kauppiailta, joihin se oli solminut säännölliset kauppasuhteet ja jotka olivat kiinteästi yhteydessä puolisotilaallisiin järjestöihin. Tämä katsotaan ”avun toimittamiseksi” laittomille aseistetuille ryhmille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Kullan vientiä harjoittava yritys. (Entiset johtajat J.V. Lodhia – tunnetaan nimellä ”Chuni” – ja hänen poikansa Kunal Lodhia). Ugandan viranomaiset ilmoittivat tammikuussa 2011 pakotekomitealle, että UCI:n rahoitusvaroja koskevan poikkeuksen nojalla Emirates Gold -yhtiö maksoi UCI:n velan takaisin Kampalassa sijaitsevalle ”Crane Bank” -pankille, minkä jälkeen sen tilit suljettiin lopullisesti. UCI:n edellinen omistaja J.V. Lodhia ja hänen poikansa Kumal Lodhia ovat edelleen mukana kullan ostamisessa Kongon demokraattisen tasavallan itäosista.

---